title: অ্য জেনারেল হিস্টোরি অফ দ্য পাইরেটস

text: বইটির লেখকের সম্পর্কে এখনো কোন পরিষ্কার ধারণা পাওয়া যায়নি অবশ্য ইতিহাসবিদেরা লেখকের পরিচয় আবিষ্কারের জন্য অনেক চেষ্ঠা করেছেন। অনেক গবেষক মনে করেন, জেনারেল হিস্টোরি বইটির লেখক খুব সম্ভবত "ডেনিয়াল ডেফু" বা প্রকাশক "নাথানিয়াল মিস্ট" (অথবা তার অধীনে কাজ করা কেউ)।


title: অ্য জেনারেল হিস্টোরি অফ দ্য পাইরেটস

text:
দ্য রিপাবলিক অফ পাইরেটস বইয়ে কলিন উডার্ড মন্তব্য করেন:
সেসময় চার্লস জনসন নামে একজন সফল নাট্যনির্মাতা ছিলেন যিনি জলদস্যুদের জীবনী নিয়ে অনেক নাটক নির্মাণ করেছেন। তিনি জলদস্যু ক্যাপ্টেন এভরিকে নিয়ে একটি নাটক নির্মাণ করেন যার শিরোনাম ছিল "দ্য সাকসেলফুল পাইরেট"। ১৭১৩ সালে ড্রাউরি লেনে নাটকটি প্রথম মন্থস্থ হয়েছিল। এই জলদস্যু নিয়ে অ্য জেনারেল হিস্টোরি অফ দ্য পাইরেট গ্রন্থের শুরুতে লেখকের নাম সম্ভবত নাট্যনির্মাতার নামের সাথে মিল রেখে ব্যাঙ্গাত্মকভাবে "ক্যাপ্টেন" ব্যবহার করা হয়েছে।


title: অ্য জেনারেল হিস্টোরি অফ দ্য পাইরেটস

text:
অ্য জেনারেল হিস্টোরি অফ দ্য পাইরেটস গ্রন্থে জলদস্যুতা নিয়ে নানা রকম বিষয়বস্তু রয়েছে যা পরবর্তীতে জলদস্যু সাহিত্যে ব্যাপকভাবে ব্যবহার করা হয়েছে। সাধারণ বিষয়গুলোর মধ্যে হারানো পা বা চোখওয়ালা জলদস্যু, জলদস্যু গুপ্তধনের কিংবদন্তি ও জলদস্যু পতাকা জলি রজার। লেখক নির্দিষ্টভাবে বইয়ে দুজন জলদস্যুর জলি রজার পতাকার নাম উল্লেখ করেছেন তারা হলেন, ওয়েলস জলদস্যু বার্থোলুমিউ রবার্টস জুন, ১৭২১ এবং ইংরেজ জলদস্যু ফ্রান্সিস স্প্রিগস ডিসেম্বর, ১৭২৩।
জেনারেল হিস্টোরি বইটির দুটি ভলিয়ম প্রকাশিত হয়েছিল। প্রথম ভলিয়মে ১৮-শতকের জলদস্যুদের নিয়ে ও দ্বিতীয় ভলিয়মে কয়েক দশক পূর্বের তাদের পূর্বসূরীদের অভিযান সম্পর্কে আলোচনা করা হয়েছে। প্রথম ভলিয়মে জনসন সমসাময়িক উৎসের খুব কাছাকাছি থেকে লিখতে চেষ্ঠা করেছেন যদিও কোন কোন জায়গায় তিনি অলংকরণ করেছেন। তিনি দ্বিতীয় ভলিয়মে সত্যকে প্রতিষ্ঠার জন্য লেখাকে আরো বিস্তৃত করেন এবং তিনজন খুব সম্ভব কাল্পনিক চরিত্রের জীবনী যুক্ত করেন। বইটি ইতিহাসবিদদের জলদস্যু সম্পর্কিত গবেষণার প্রধান উৎস হিসেবে জনপ্রিয় হয়ে উঠে। কিছু কিছু কাল্পনীক তথ্য নিয়ে বিতর্ক থাকলেও জনসনের বইয়ের অধিকাংশ তথ্য সত্য বলে প্রতিষ্ঠা পেয়েছে এবং জলদস্যুতার মূল উৎস হিসেবে প্রতিষ্ঠিত হয়েছে।


title: অ্য জেনারেল হিস্টোরি অফ দ্য পাইরেটস

text: জেনরালে হিস্টোরি বইয়ের প্রথম ভলিয়মে রয়েছে, হেনরি এভরি, ব্ল্যাকবিয়ার্ড, স্টিডি বোনেট, ক্যালিকো জ্যাক, রেকহাম, ইজরাইল হেন্ডস, এডওয়ার্ড ইংল্যান্ড, চার্লস ভেন, মেরি রিড, অ্যানি বনি, হাউএল ডেভিস, বার্থোলুমিউ রবার্টস, থমাস অ্যানসটিস, রিচার্ড ওর্লে, জর্জ লুথার, এডওয়ার্ড লু, জন ইভানস, জেমস মার্টেল, ফ্রান্সিস স্প্রিগস, জন গৌ এবং রোচি ব্রাজিলিয়ানো-এর বর্ণনা। দ্বিতীয় ভলিয়মে রয়েছে, থমাস টিউ, উইলিয়াম কিড, জন বোয়্যান, জন হলসে, থমাস হাউয়ার্ড, স্যামুয়েল বার্গিস, নাথানিয়াল নর্থ, ক্রিস্টোফার কনডেন্ট, স্যামুয়েল বেল্লামি এবং উইলিয়াম ফ্লাই-এর বর্ণনা। এছাড়াও সম্ভবত কাল্পনিক চরিত্র ক্যাপ্টেন জেমস মিসন, লিউইস ও কর্ণেলিয়াসের বর্ণনা উল্লেখ রয়েছে।


title: হেনরি স্ট্রাংওয়েজ

text: হেনরি স্ট্রাংওয়েজ (মৃত্যু ১৫৬২, কখনো কখনো স্ট্রাংওইস নামেও ডাকা হত।) ছিলেন একজন ইংরেজ জলদস্যু যিনি "জেন্টলম্যান পাইরেট" নামে পরিচিত ছিলেন। তিনি তার জলদস্যুতার জীবনে শুধু স্প্যানীয় ও অন্যান্য জাহাজ আক্রমণ করতেন। তিনি ১৫৫২ সাল থেকে ১৫৬২ সাল পর্যন্ত ৮ বছর সক্রিয় ছিলেন। তিনি তার জীবনে কয়েকবার কারাভোগ করেন কিন্তু সরকারের উচ্চ পর্যায়ে বন্ধু থাকার সৌজন্যে ক্ষমা পেয়ে যান। তার ছবিটি আকেঁন "গার্লেস ফ্লিকি" নামে একজন কয়েদি যা বর্তমানে লন্ডনের "জাতীয় পোর্ট্রেইট গ্যালরিতে" রাখা আছে।


title: হেনরি স্ট্রাংওয়েজ

text: স্ট্রাংওয়েজ ডোরসেটের একটি প্রভাবশালী পরিবারে জন্মগ্রহণ করেন। তাকে "জেন্টলম্যান পাইরেট" নামে ডাকা হত। স্ট্রাংওয়েজ ১৫৫২-৫৩ সালে তার জলদস্যু জীবন শুরু করেন, সেসময় তিনি আইরিশ সাগরে লুটতরাজ করতেন। তিনি সেসময় সফল জলদস্যু "কর্নিশ কিলিগ্রইসের" দলে যোগ দেন, যারা লুট করা মালামাল জমা রাখার জন্য পোর্টল্যান্ড দুর্গ ব্যবহার করতেন। ১৫৫৫ সালে টাওয়ার অফ লন্ডনে তিনি বিচারের সম্মুখীন হয়েছিলেন কিন্তু সেখানে তার কোন বিচার করা হয়নি। মনে করা হয়, সেখানে কোন উচ্চপদস্থ লোক তার বন্ধু হওয়ায় তার কিছুই হয়নি। ১৫৫৯ সালে তিনি তার ৮ জন লোকসহ ধরা পরার পর তাকে মৃত্যুদন্ড দেওয়া হয়। কিন্তু মৃত্যুদন্ড কার্যকরের ঠিক কিছুক্ষণ পূর্বে তিনি যে কোনভাবে মৃত্যুদন্ড এড়াতে সক্ষম হন।


title: হেনরি স্ট্রাংওয়েজ

text: একই বছর ১৫৫৯ সালে সমসাময়িক নথি থেকে পাওয়া যায়, তিনি স্পেনের রাজার কাছ থেকে একটি দ্বীপ চুরি করতে চেয়েছিলেন। কিন্তু কোন কারনে তিনি স্পেনের দ্বীপ আক্রমণ না করে স্পেনের জাহাজ আক্রমণ করেন। এই তথ্যটি জানা গিয়েছিল কারণ তখনকার স্পেনের রাজা ঔ জাহাজ আক্রমণের ব্যাপারে একটি স্টেটমেন্ট দিয়েছিলেন যাতে স্ট্রাংওয়েজের নাম উল্লেখ ছিল। ১৫৬০ সালের ডিসেম্বরে সম্ভবত স্পেনের জাহাজ আক্রমণের কারণে তাকে পুনরায় কারাগারে নেওয়া হয় কিন্তু এসময়ও কারাভোগের হাত থেকে রক্ষা পন। তখন তিনি জলদস্যুতা ছেড়ে ভাল হয়ে যাবেন এই মর্মে ওয়াদা করেন। আবার মনে করা হয় তিনি যেহেতু শুধু স্পেনীয় জাহাজ আক্রমণ করতেন সুতরাং খুব সম্ভবত তার জলদস্যুতার পেছনে রাজনৈতিক উদ্দেশ্য ছিল।


title: হেনরি স্ট্রাংওয়েজ

text: পরবর্তীতে প্রথম এলিজাবেথ দ্বারা তিনি পুনরায় ক্ষমা পান এবং একজন মুক্ত ব্যক্তি হিসেবে ১৫৬২ সালে মৃত্যুবরণ করেন। তার মৃত্যুর পর সেসময় কারাভোগ করা আরো অনেক জলদস্যুকে রাজকীয় ক্ষামা ঘোষণা করা হয়। অনেক ইতিহাসবিদ মনে করেন তিনি, জলদস্যু ছিলেন না, প্রাইভেটিয়ার ছিলেন।


title: সারাহ হ্যান্ড্রিকসন

text: সারাহ হ্যান্ড্রিকসন মার্কিন স্কি জাম্পার। ২০১৩ সালে আন্তর্জাতিক স্কি ফেডারেশনের (এফআইএস) ওয়ার্ল্ড স্কি চ্যাম্পিয়নশিপ প্রতিযোগিতায় নারীদের একক স্কি জাম্পিংয়ে চ্যাম্পিয়ন হয়েছেন সারাহ।


title: সারাহ হ্যান্ড্রিকসন

text: ১৯৯৪ সালে সল্ট লেক সিটিতে জন্ম সারাহার। পার্ক সিটি উচ্চবিদ্যালয় থেকে পড়াশোনা শেষে দ্য উইন্টার স্পোর্টস স্কুল ইন পার্ক সিটিতে ভর্তি হন এবং সেই সাথে চলতে থাকে স্কি ডাইভিং প্রশিক্ষণ।


title: সারাহ হ্যান্ড্রিকসন

text: বর্তমানে পার্ক সিটি নরডিক স্কি ক্লাবের সদস্য সারাহ ২০১১-১২ এফআইএস স্কি জাম্পিং ওয়ার্ল্ড কাপ প্রতিযোগিতায় এককভাবে ছয়টি বিভাগে জয়ী হয়েছেন। এ ছাড়া ২০১২-১৩ সালের একই প্রতিযোগিতায় এখন পর্যন্ত চারটি বিভাগে জয়ী হয়েছেন সারাহ।


title: শেরিং তোবগে

text: শেরিং তবগে (; জন্ম: ১৯ সেপ্টেম্বর, ১৯৬৫) হা জেলায় জন্মগ্রহণকারী ভুটানের বিশিষ্ট রাজনীতিবিদ। ৩০ জুলাই ২০১৩ তারিখ থেকে তিনি ভুটানের বর্তমান প্রধানমন্ত্রীর দায়িত্ব পালন করছেন। এছাড়াও তিনি পিপল’স ডেমোক্র্যাটিক পার্টির দলনেতার ভূমিকা পালন করছেন। তিনি এ দলের প্রতিষ্ঠাকালীন সদস্য ছিলেন। দলটি ভুটানের প্রথম নিবন্ধিত রাজনৈতিক দল হিসেবে পরিচিত।


title: শেরিং তোবগে

text: ১৯৯০ সালে পিটসবার্গ বিশ্ববিদ্যালয়ের সোয়ানসন স্কুল অফ ইঞ্জিনিয়ারিং থেকে মেকানিক্যাল ইঞ্জিনিয়ারিংয়ে স্নাতক ডিগ্রী পাশ করেন। এরপর ২০০৪ সালে হার্ভার্ড বিশ্ববিদ্যালয় থেকে জনপ্রশাসনে স্নাতকোত্তর ডিগ্রী অর্জন করেন। রাজনীতিতে প্রবেশের পূর্বে তিনি সরকারী চাকুরে ছিলেন। ১৯৯১ সালে শিক্ষা বিভাগের অধীনে কারিগরী ও শিক্ষায় কর্মজীবন শুরু করেন। ১৯৯৮ সালে প্রতিষ্ঠিত জাতীয় কারিগরী প্রশিক্ষণ কর্তৃপক্ষের প্রধান ছিলেন তিনি। এছাড়াও, ২০০৩ থেকে ২০০৭ সাল পর্যন্ত শ্রম ও মানব সম্পদ মন্ত্রণালয়ের অধীনে জাতীয় কারিগরী প্রশিক্ষণ কর্তৃপক্ষের পরিচালক ছিলেন তিনি।


title: টমাহক (ক্ষেপণাস্ত্র)

text: টমাহক () সবধরণের আবহাওয়ায় ব্যবহার উপযোগী দূরপাল্লার সাবসনিক গতিসম্পন্ন একটি ক্ষেপণাস্ত্র বা মিসাইল। মার্কিন যুক্তরাষ্ট্রের জেনারেল ডাইন্যামিক্স কর্পোরেশন ১৯৭০ সালে এটি প্রথম নির্মাণ করে। এটির নকশা করা হয়েছিল স্বল্প উচ্চতায় ব্যবহার উপযোগী মাঝারি থেকে দূরপাল্লার ক্ষেপণাস্ত্র হিসেবে যা ভূমি থেকে উৎক্ষেপণযোগ্য। পরবর্তীতে এটিতে বেশ কয়েকবার উন্নততর করা হয়েছে। বর্তমানে এটি নির্মাণ করে রেথেয়ন কোম্পানি। কিছু কিছু টমাহক ক্ষেপণাস্ত্র ম্যাকডোনেল ডগলাসও নির্মাণ করে।


title: টমাহক (ক্ষেপণাস্ত্র)

text: ২০১১ সালের হিসেব অনুযায়ী একটি টমাহক ক্রুজ মিসাইল তৈরীতে ব্যয় হয় $১,৪১০,০০০ মার্কিন ডলার।


title: প্রান্তিক উপযোগ

text: অর্থশাস্ত্রে কোনো পণ্য বা সেবার প্রান্তিক উপযোগ () বলতে কোনো নির্দিষ্ট সময়ে ঐ দ্রব্য বা সেবার অতিরিক্ত এক একক ভোগের দরুন মোট উপযোগের যে বৃদ্ধি হয় তা বোঝানো হয়ে থাকে। প্রান্তিক উপযোগ বিধি অনুসারে, কোন পণ্য বা সেবা সেই পরিমাণ ভোগ করাই মানুষের পক্ষে যৌক্তিক যখন প্রান্তিক উপযোগের মান প্রান্তিক ব্যয়ের সমান হয়।


title: প্রান্তিক উপযোগ

text: ফিলিপ উইক্সটিডের মতে, প্রান্তীয় বিবেচনা হল এমন বিবেচনাসমূহ যা আমাদের ব্যয়, মূলধন উপযোগ ইত্যাদির অতি ক্ষুদ্র বৃদ্ধি বা হ্রাস সম্পর্কিত আলোচনা। উপযোগ হল কোন দ্রব্য বা সেবার অভাব পূরণের ক্ষমতা।


title: প্রান্তিক উপযোগ

text: কোন ব্যক্তি যদি একটি কমলা কিনে তা থেকে ৫ টাকার সমান উপযোগ লাভ করে এবং দ্বিতীয় কমলা কিনে তা থেকে ৮ টাকার সমান উপযোগ লাভ করে তাহলে প্রান্তিক উপযোগ হবে ৮-৫=৩ টাকার সমান উপযোগ।


title: প্রান্তিক উপযোগ

text: প্রান্তিক উপযোগ এর প্রকারভেদ


title: প্রান্তিক উপযোগ

text: ১। ধ্বনাত্বক প্রান্তিক উপযোগ : যখন কোনো একটি দ্রব্য ভোগের মাধ্যমে মোট উপযোগ বৃদ্ধি পায়, তখন প্রান্তিক উপযোগ ধ্বনাত্বক হয়


title: প্রান্তিক উপযোগ

text: ২।শূন্য প্রান্তিক উপযোগ :যখন কোনো একটি দ্রব্যের অতিরিক্ত একক ভোগের মাধ্যমে যদি মোট উপযোগ এর কোনো পরিবর্তন না ঘটে বা স্থির থাকে, তখন প্রান্তিক উপযোগ হবে শূন্য।


title: প্রান্তিক উপযোগ

text: ৩।ঋণাত্মক প্রান্তিক উপযোগ :যখন ভোক্তা কোনো দ্রব্য ভোগের মাধ্যমে সর্বোচ্চ উপযোগ বা সন্তুষ্টি লাভের পরও অধিক একক উক্ত দ্রব্য ক্রমাগত ভোগ করতে থাকে তখন প্রান্তিক উপযোগ ঋণাত্মক হয়।


title: অর্থনৈতিক উদ্বৃত্ত

text:
মৌলিক অর্থনীতিতে অর্থনৈতিক উদ্বৃত্ত () (মোট সুবিধা বা মার্শালীয় উদ্বৃত্ত নামেও পরিচিত) বলতে দুটি পৃথক
রাশি বোঝানো হয়।


title: অর্থনৈতিক উদ্বৃত্ত

text: ক্রেতা কোন দ্রব্য বা সেবার জন্য যে মূল্য দিতে প্রস্তুত থাকে, সেই একই মুল্যে যদি ক্রেতা তার প্রয়োজনের অতিরিক্ত সেবা বা দ্রব্য ক্রয় করতে সক্ষম হয় তাহলে ঐ অতিরিক্ত সেবা বা দ্রব্যের মূল্যকে ভোক্তার উদ্বৃত্ত বলা হয়।


title: অর্থনৈতিক উদ্বৃত্ত

text: অপরদিকে, উৎপাদক কোন নির্দিষ্ট পরিমাণ দ্রব্য বা সেবা বাজারে যে মূল্যে বিক্রি করতে প্রস্তুত থাকে, ঐ পরিমাণ দ্রব্য বা সেবা নির্ধারিত দামের চেয়ে বেশি মূল্যে বিক্রি করে উৎপাদক যে অতিরিক্ত লাভ পায় তাকে উৎপাদকের উদ্বৃত্ত বলা হয়।


title: ডেভিড কুরেশ

text: ডেভিড কুরেশ (জন্ম "ভ্যারনি ওয়েন হাউএল"; আগস্ট ১৭, ১৯৫৯ – এপ্রিল ১৯, ১৯৯৩) ছিলেন "ব্রাঞ্চ ডেভিডিয়ানস" নামে ধর্মীয় গোষ্ঠীর একজন আমেরিকান নেতা। তিনি নিজেকে ঐ ধর্মীয় গোষ্ঠীর সর্বশেষ নবী বলে বিশ্বাস করতেন। হাউএল ১৫ই মে, ১৯৯০ সালে বৈধভাবে নিজের নাম পরিবর্তন করে ডেভিড কুরেশ নামধারন করেন। কুরেশ নামটি এসেছে ফরাসি "সাইরাস দ্য গ্রেট" (کوروش, কুরুশ) থেকে। ১৯৯৩ সালে এফবিআই ও তামাক নিয়ন্ত্রন অধিদপ্তর ওয়াকো, টেক্সাসে ডেভিডিয়ানস রেঞ্চে এক অভিযান পরিচালনা করে। অভিযানের সময় রেঞ্চটি আগুনে পুড়ে যায়। আগুন নেভার পর এফবিআই কুরেশসহ ৫৪ জন প্রাপ্তবয়স্ক ও ২৮ জন শিশুর মৃতদেহ উদ্ধার করে।


title: ডেভিড কুরেশ

text: কুরেশ ১৭ই আগস্ট, ১৯৫৯ সালে টেক্সাসের হাস্টনে বোনি স্যু ক্লার্ক নামে ১৫ বছরের এক নারীর গর্ভে জন্মগ্রহণ করেন। তার পিতার নাম ববি হাউএল, তিনি ২০ বছর বয়স্ক ছিলেন। কুরেশের জন্মের পূর্বে তার বাবা অন্য একটি কিশোরী মেয়ের সাথে পরিচয় হওয়ার পর তার মা বোনি স্যুকে রেখে চলে যান। কুরেশের কখনোই তার পিতার সাথে সাক্ষাত হয়নি এবং তার মা মাদক নিতে শুরু করেন। ১৯৬৩ সালে তার মা তার এক প্রেমিকের সাথে চলে যান এবং তখন কুরেশের বয়স ছিল ৪ বছর। এরপর কুরেশ তার মায়ের দিকের এক দাদীর কাছে বেড়ে উঠেন। তার যখন ৭ বছর বয়স তখন তার মা রয় হাডম্যান নামের একজনকে বিয়ে করেন ও তার কাছে ফিরে আসেন। হাডম্যান ও ক্লার্ক-এর রজার নামের ১৯৬৬ সালে একটি সন্তানের জন্ম হয়। কুরেশ তার মৈশব সম্পর্কে বলেন, তিনি সবসময় একা থাকতেন এবং ৮ বছর বয়সে তার চেয়ে বয়সে বড় ছেলেদের একটি গ্যাং-এর হাতি ধর্ষিত হন। লেখাপড়ায় খব বেশি দক্ষ ছিলেন না বলে তাকে বিশেষ শিক্ষা ক্লাসে ভর্তি করে দেওয়া হয় ও তার বন্ধুরা তাকে মিস্টার রিটার্ডো বলে ডাকতে। জুনিয়র ইয়ারে তিনি গার্লেন্ড উচ্চ বিদ্যালয় ত্যাগ করেন।


title: ডেভিড কুরেশ

text: ২২ বছর বয়সে কুরেশ, ১৫ বছরের এক মেয়ের সাথে সম্পর্কে জড়িয়ে পড়েন ও পরবর্তীকালে মেয়েটি গর্ভবতী হয়েছিল। এরপর কুরেশ ধর্মীয় ধারায় বিশ্বাসী হয়ে তার ""সেভেন্থ ডে অ্যাডভেনটিস্ট হির্জয়"" যোগদান করেন। সেখানে তিনি গির্জার যাজকের মেয়ের প্রেমে পরেন এবং একদিন দীক্ষা গ্রহনের সময় চুক্ষু খুলে বাইবেলের আছিয়া ৩৪ প্যারাটি দেখতে পান। এটিকে ঈশ্বরের আশির্বাত হিসেবে গ্রহণ করে তিনি যাজককে তার সাথে তার মেয়েকে বিয়ে দিতে বলেন এবং আরো বলেন ঈশ্বর চান যাজকের মেয়ে যেন তার স্ত্রী হন। যাজক তাকে গির্জ থেকে বের হয়ে যেতে বলেন। এরপরও তিনি বারবার যাজককে বিরক্ত করতে থাকলে যাজক তাকে গির্জার মিশন থেকে বহিষ্কার করেন।


title: চার্লস গিবস

text: চার্লস গিবস (নভেম্বর ৫, ১৭৯৮ – এপ্রিল ২৫, ১৮৩১) ছিলেন ১৯-শতকের প্রথমদিকের ক্যারিবীয় অঞ্চলে সক্রিয় সর্বশেষ জলদস্যুদের মধ্যে একজন এবং যুক্তরাষ্ট্রে জলদস্যুতার অভিযোগে মৃত্যুদন্ডে দন্ডিত জলদস্যুদের মধ্যে শেষ জলদস্যু। তার আসল নাম জেমস ডি. জেফার্স।


title: চার্লস গিবস

text: সেসময় সক্রিয় অন্যান্য জলদস্যুদেরমত তিনিও ছিলেন নির্মম ও নৃশংস। তার মৃত্যুদন্ডের কিছু পূর্বে তিনি ৪০০ জনকে হত্যার কথা স্বীকার করেন। কারাভোগের সময় তার স্বীকারোক্তিমূলক জবানবন্দি ও বিচারের বিস্তারিত ঘটনা তার মৃত্যুর পর প্রকাশ করা হয়েছিল এবং এটি ১৯ শতকের মাঝামাঝি সময় পর্যন্ত আলোচনার প্রধান বিষয়বস্তু ছিল। যাইহোক, বিষয়টি চাঞ্চল্যকর হওয়ায় জেফার্সের স্বীকারোক্তিমূলক জবানবন্দি নিয়ে ইতিহাসবিদদের অনেক প্রশ্ন রয়েছে।


title: চার্লস গিবস

text:
গিবস ৫ই নভেম্বর, ১৭৯৮ সালে রোড দ্বীপের নিউপোর্টে জন্মগ্রহন করেন। তার পিতা ছিলেন নিউপোর্ট সাগরের একজন ক্যাপ্টেন যিনি আমেরিকার বিপ্লবী যুদ্ধের সময় প্রাইভেটিয়ার হিসেবে কাজ করতেন। গিবস একসময় দাবি করেছিলেন, তিনি ১৮১২ সালের যুদ্ধের সময় ইউনাইটেড স্টেস নেভির একজন সদস্য ছিলেন এবং ১৮১৩ সালে বোস্টন হার্বারে ধরা পরার পূর্ব পর্যন্ত জেমস লোয়ারেন্স-এর অধীন ইউএসএস হর্নেট ও ইউএসএস চেসাপিক নামক দুটি জাহাজে কর্মরত ছিলেন। পরবর্তী তদন্তে অবশ্য এই দাবির কোন সত্যতা প্রমানিত হয়নি। ফাঁসির পূর্বমুহূর্তে গিবস বলেছিলেন, ১৮১৬ সালে ১৭ বছর বয়সে তিনি নিউপোর্টের ব্রুটাসে প্রথম সমুদ্রে গিয়েছিলেন।
২১শে আক্টেবর, ১৮২১ সালে গিবস কিউবার এন্টিনিউতে লেফটেনান্ট কমান্ডার লাউরেন্স কার্নির অধীনে ইউএসএস এন্টারপ্রাইজ নামে একটি বণিক জাহাজ আক্রমণ করেছিলেন। তাদের বহরে মোট চারটি জাহাজ ছিল। এসময় একটি সংক্ষিপ্ত যুদ্ধে গিবসের বহর ধ্বংস হয়ে যায় এবং তিনি তার লোকজনের সাথে জঙ্গলে পালিয়ে যেতে বাধ্য হন।
পলায়ন করার পর তার জীবন সম্পর্কে খুব কম জানা যায়। গিবস দাবি করেছিলেন তিনি ১৮২৫ সাল পর্যন্ত যুক্তরাষ্ট্রে অবস্থান করেছেন এবং পরবর্তীতে কিসপ্লেনটাইন যুদ্ধের সময় নিয়মিত নৌবাহিনীর অফিসার ও প্রাইভেটিয়ার কমান্ডার হিসেবে আর্জেন্টিনায় কর্মরত ছিলেন। এরপর তিনি উত্তর আফ্রিকা চলে যান ও পুনরায় নাবিক হিসেবে কাজ শুরু করেন। এসময় তিনি ও তার সাথের আরো কয়েকজন মিলে ২৩শে নভেম্বর, ১৮৩০ সালে একটি জাহাজে বিদ্রোহ করে ক্যাপ্টেন ও ফার্স্ট ম্যাটকে হত্যা করেন ও জাহাজের রূপার চালান দখল করার চেষ্ঠা করেন।


title: চার্লস গিবস

text: বিদ্রোহীরা পরবর্তীতে বিশ্রামের জন্য লং দ্বীপে দিকে চলে আসেন। পথিমধ্যে তাদের কিছু লোক উত্তাল সমুদ্রে পতিত হয়ে মৃত্যুবরণ করে। লং দ্বীপে আসার কিছুদিন পর গিবসসহ মোট চারজন গ্রেফতার হন ও তাদের নিউ ইয়র্ক সিটিতে নিয়ে যাওয়া হয়। (কেউ কেউ ভুলভাবে দাবি করে, তাদের নিউ ওরলেন্সে নিয়ে যাওয়া হয়েছিল।) প্রথমে তাদের ব্রাইডওয়েল কারাগারে, পরবর্তীতে বেল্লিভো কারাগারে রাখা হয় এবং ২২শে এপ্রিল, ১৮৩১ সালে তাদেরকে এলিস দ্বীপে ফাঁসিতে ঝুলিয়ে মৃত্যুদন্ড কার্যকর করা হয়।


title: স্যামুয়েল বেল্লামি

text: ক্যাপ্টেন স্যামুয়েল বেল্লামি (সি. ২৩ ফেব্রুয়ারি ১৬৮৯ – ২৬ এপ্রিল ১৭১৭) ছিলেন ১৮-শতকের একজন ইংরেজ জলদস্যু। তিনি ব্ল্যাক স্যাম বেল্লামি নামে অধিক পরিচিত। যদিও তার জলদস্যু জীবন এক বছরেরও কম সময় স্থায়ী ছিল, তারপরও তিনি ও তার ক্রুরা কমপক্ষে ৫৩টি জাহাজ লুট করেন। ২৮ বছর বয়সে তার মৃত্যুর পূর্বে তিনি ছিলেন ইতিহাসের সবচেয়ে ধনী জলদস্যু। কেপ কোডের লোককাহিনীতে তাকে ব্ল্যাক স্যাম বলা হয় কারণ তিনি তার লম্বা চুল পিছনে নেওয়ার জন্য এক ধরনের ফ্যাশানেবল পাউডার ও চুলের ব্যান্ড ব্যবহার করতেন। বেল্লামি সবসময় তার লুট করা জাহাজের বন্দিদের ক্ষমা করে দিতেন এবং জাহাজের লোকদের কোন প্রকার ক্ষতি করতেন না। এই চরিত্রের কারণে তিনি প্রিন্স অফ পাইরেট খেতাব অর্জন করেন। তিনি নিজেকে রবিনহুডের সাথে তুলনা করতেন এবং তার ক্রুরা নিজেদেরকে রবিনহুডের লোক বলে পরিচয় দিত।


title: স্যামুয়েল বেল্লামি

text: বেল্লামি ১৬৮৯ সালে ইংল্যান্ডের ডেভনসায়ারের হিটিসলিগে জন্মগ্রহণ করেন। তার পিতার নাম স্টিফেন ও মাতার নাম এলিজাবেথ। সম্ভবত তিনি ছয় ভাইবোনের মধ্যে সবার ছোট ছিলেন। তার মা এলিজাবেথ সন্তান জন্মের সময় মৃত্যুবরণ করেন ও ২৩ ফেব্রুয়ারি, ১৬৮৯ সালে তাকে সমাধিস্থ করা হয়। বেল্লামি যুবক বয়সে নাবিক হিসেবে কর্মজীবন শুরু করেন এবং কেপ কোডে যাত্রা করেন। স্থানীয় লোককাহীনি অনুযায়ী সেখানে তিনি "মারিয়া হেলেট" (উইচ অফ ওয়েলফ্লিট) নামে একজন নারীর সাথে সম্পর্কে জড়িয়ে পরেন।


title: স্যামুয়েল বেল্লামি

text: তিনি শীঘ্রই কেপ কোড ত্যাগ করেন। তিনি ও তার বন্ধু "পালগ্রেভস উইলিয়ামের" (পালসগ্রেভ, পলগ্রেভ, পলগ্রেভস ও পলসগ্রেভ নামেও লিখা হয়।) সাথে ফ্লোরিডা উপকূলে ডুবে যাওয়া একটি স্প্যানীয় বহর থেকে মূল্যবান সাম্রগী সংগ্রহ করতে যাত্রা করেন। এই দুই সমুদ্র অভিযাত্রিক অবশ্য কিছু সাফল্য অর্জন করেন। দুই অভিযাত্রিক পরবর্তীকালে জলদস্যুতা শুরু করেন ও জলদস্যু ক্যাপ্টেন বেঞ্জামিন হর্নিগোল্ডের ক্রু হিসেবে যোগদান করেন। বেঞ্জামিন মারিয়ানি নামে একটি জাহাজের কামান্ডার ছিলেন ও তার ফার্স্ট ম্যাট ছিলেন আরেক বিখ্যাত জলদস্যু এডওয়ার্ড “ব্ল্যাকবিয়ার্ড” টীচ।


title: স্যামুয়েল বেল্লামি

text: ১৭১৬ সালের বসন্তে ক্রুরা হর্নিগোল্ডের বিরুদ্ধে অভিযোগ করেন, তিনি ইংল্যান্ডের কোন জাহাজ আক্রমণ করত না। ক্রুরা এটা নিয়ে একটি ভোটগ্রহন করেন ও তাতে প্রায় অধিকাংশ ক্রুরাই সকল জাহাজ আক্রমণের পক্ষে মত দেন কিন্তু হর্নিগোল্ড এই সিদ্ধান্তের বিরোধিতা করায় মারিয়ানির ক্যাপ্টেন পদ থেকে পদচ্যুত হন এবং তার অনুসারীদের নিয়ে ভেসেল ত্যাগ করেন। এডওয়ার্ড টীচ তখন এই সিদ্ধান্তের কথা জানত না। বাকী ৯০ জন জলদস্যু ক্রু বেল্লামিকে তাদের নতুন ক্যাপ্টেন হিসেবে নির্বাচিত করে।


title: স্যামুয়েল বেল্লামি

text: সুলতানা গ্যালি নামে একটি জাহাজ আটকের পর, অন্যান্য ক্রুদের মতামতের ভিত্তিতে তার বন্ধু পালসগ্রেভ উইলিয়ামকে মারিয়ানির কমান্ডার হিসেবে নিযুক্ত করেন এবং সুলতানাকে তার ফ্ল্যাগশিপ হিসেবে ব্যবহার শুরু করেন। বেল্লামি ও তার ক্রুদের সবচেয়ে বড় সাফল্য ছিল হুয়াইদা গ্যালি আটক। ১৭১৭ সালের মাঝামাঝি সময়ে তিনি হুয়াইদা গ্যালি আটক করেন।


title: রবার্তো কফরেসি

text: রবার্তো কফরেসি (জুন ১৭, ১৭৯১ – মার্চ ২৯, ১৮২৫) ছিলেন পুয়ের্তো রিকোর একজন বিখ্যাত জলদস্যু। তিনি এল পাইরাতা কফরেসি নামে অধিক পরিচিত। ২৯শে মার্চ, ১৮২৫ সালে তার অন্যন্য জলদস্যু ক্রুর সাথে তাকে ফায়ারিং স্কোয়াডে মৃত্যুদন্ড কার্যকর করা হয়। রবিনহুড ইমেজের কফরেসির কিংবদন্তী পুয়ের্তো রিকো এবং সমগ্র ল্যাটিন আমেরিকায় ছড়িয়ে পরে কারণ তিনি ধনীদের কাছ থেকে লুট করে গরিবদের কাছে বিলিয়ে দিতেন। তাকে নিয়ে অসংখ্য কবিতা, গান, বই ও চলচ্চিত্র নির্মাণ করা হয়েছে। ডোমিনিকান প্রজাতন্ত্রের পোয়ের্তো প্লাটার কাছের একটি শহরের নাম তার নামানুসারে "কফরেসি" রখা হয়েছে।


title: রবার্তো কফরেসি

text: কফরেসি (জন্মনাম: "রবার্তো কফরেসি ইয়ে রামিরেজ ডি অ্যরিল্লানো") পুয়ের্তোরিকার কাবো রুজুতে জন্মগ্রহণ করেন। তার পিতা ফেন্জ ভন কাফরসেইন (১৭৫১-১৮১৪) ছিলেন অস্ট্রিয় বংশদ্ভুত এবং পবিত্র রোমান সম্রাজ্যের মুক্ত নগরী ত্রিস্তাতে জন্মগ্রহণ করেন। পুয়ের্তো রিকোর ইতিহাসবিদ ও বংশবৃত্তান্ত সোসাইটির সদস্য অধ্যাপক "আর্সোলা অ্যাকুস্টার" মতে, ফেন্জ ভন কাফরসেইন অস্ট্রিয়া থেকে ত্রিস্তাতে অভিবাসী হিসেবে এসেছিলেন এবং সেখানে ফেন্জ ভন কাফরসেইন, ফ্রান্সেসকো কনফর্সিন নামে পরিচিত ছিলেন। যখন ফ্রান্সিসকো কনফার্সিন পুয়ের্তো রিকোতে আসেন সেসময়কার অভিবাসীদেরকে ইতালির কর্তৃপক্ষের অনুমতি নিতে হত ও নাম হতে হত ইতালির উচ্চারনের। তিনি কাবো রুজুর ক্যাসল শহরে বসবাস করতেন এবং তার নাম পরিবর্তন করে ফ্রান্সিসকো কফরেসি রাখেন কারণ এটি স্প্যানীয় কর্তৃপক্ষের উচ্চারনে সুবিধা হত।


title: রবার্তো কফরেসি

text: ফ্রান্সিকো কফরেসির "মারিয়া জার্মানা রামিরেজ ডি আরিল্লানো" নামে এক নারীর সাথে পরিচয় হয় ও তাকে বিয়ে করেন। যার পিতা ছিলেন কাবো রুজু শহরের প্রতিষ্ঠাতা "নিকোলাজ রামিরেজ ডি আরিল্লানোর" চাচাতো ভাই। এই জুটির চারটি সন্তান রয়েছে। তারা হলেন, এক মেয়ে মেয়ে "জুয়ানা" ও তিন ছেলে- "জুয়ান ফ্রান্সিসকো", "ইগনাসিও" এবং সবার ছোট "রবার্তো"। রবার্তো কফরেসির চার বছর বয়সে তার মা মৃত্যুবরণ করেন।


title: রবার্তো কফরেসি

text: কফরেসি ও তার ভাইবোনেরা স্থানীয় স্কুলে পড়ালেখা করেন। ক্যাসল শহরে বসবাসের কারণে কফরেসি ভাইয়েরা মাঝে মাঝে নাবিক পর্যটকদের সাথে যোগাযোগের সুযগ পান। শহরে আগত নাবিকদের কাছ থেকে গল্প শুনে তারা প্রত্যেকেই সমুদ্রকে তাদের পেশা হিসেবে বেছে নেওয়ার পরিকল্পনা করেন। কফরেসি একটি ছোট নৌকা সংগ্রহ করেন ও এর নামকরণ করেন এল মসকাইটু ("দ্য মসকাইটু")।


title: রবার্তো কফরেসি

text: কফরেসি কুবো রুজু শহরের এক স্থানীয় মেয়ে "জুয়ান ক্রাইটুফকে" বিয়ে করেন। তাদের দুই জন ছেলে ছিল যারা দুজনেই জন্মের পরই মারা যান। ১৮২২ সালে এই জুটির একটি কন্যা সন্তান জন্ম হয়, তারা মেয়ের নাম রাখেন "মারিয়া বেরনাডা"।


title: খিল রাজ রেগমি

text: খিলরাজ রেগমি, ওজিডিবি, ওটিএসপি, (; জন্ম: ৩১ মে, ১৯৪৯) পাল্পা জেলায় জন্মগ্রহণকারী নেপালের বর্তমান মন্ত্রী পরিষদের সভাপতি ও বিশিষ্ট রাজনীতিবিদ। মার্চ, ২০১৩ সাল থেকে তিনি সমঝোতামূলক প্রার্থী হিসেবে নেপালের বর্তমান প্রধানমন্ত্রীর দায়িত্ব পালন করছেন। ২০১৩ সালের শুরুর দিকে বৃহৎ রাজনৈতিক দলগুলো রাজী হওয়ায় স্বলমেয়াদীভিত্তিতে মন্ত্রীপরিষদের সভাপতি হিসেবে নির্বাচন তত্ত্বাবধান ও তদারকীর জন্য তাঁকে মনোনীত করা হয়। অতঃপর ১৪ মার্চ, ২০১৩ তারিখে প্রেসিডেন্ট রাম বরণ যাদব তাঁকে শপথ বাক্য পাঠ করান।


title: খিল রাজ রেগমি

text: এছাড়াও, মে, ২০১১ সাল থেকে নেপালের প্রধান বিচারপতি রামপ্রসাদ শ্রেষ্ঠা’র অবসর গ্রহণের পর প্রেসিডেন্ট যাদব কর্তৃক প্রধান বিচারপতি হিসেবে নিযুক্তি লাভ করেন।


title: খিল রাজ রেগমি

text: নেপালের পালপা জেলায় রেগমি জন্মগ্রহণ করেন। ১৯৭২ থেকে ১৯৭৪ সালের মধ্যে সুপ্রিম কোর্টে সেকশন অফিসার হিসেবে কর্মজীবন শুরু করেন। তারপর ১৯৭৪ থেকে ১৯৮৫ সময়কালে জেলা হাকিম হিসেবে দেশের বিভিন্ন জেলায় চাকুরী করেন। প্রথম শ্রেণীর গেজেটেড কর্মকর্তা ডেপুটি রেজিস্ট্রার হিসেবে ১৯৯১ সাল পর্যন্ত সুপ্রিম কোর্টে মনোনীত হন। পাশাপাশি হাকিম ও মুখ্য হাকিমরূপে নেপালের বিভিন্ন আদালতে শুনানী কার্যক্রম পরিচালনা করেন। ২০০৩ সালে সুপ্রিম কোর্টের বিচারপতি হন। ৬ মে, ২০১১ তারিখে প্রধান বিচারপতি পদে নিয়োগপ্রাপ্ত হন রেগমি। বর্তমানে তিনি সরকারের ভারপ্রাপ্ত প্রধানমন্ত্রীর কার্যাবলী পালন করে যাচ্ছেন। প্রধান রাজনৈতিক দলগুলোর সম্মতিক্রমে নিরপেক্ষ সরকার গঠনকল্পে ভীতিহীন, প্রভাবমুক্ত এবং সমতাসূচক নির্বাচন আয়োজন করাই তাঁর প্রধান দায়িত্ব।


title: রবিন হুড

text: রবিন হুড হলেন ইংরেজ লোককাহিনীর একজন বীরত্বপূর্ণ ডাকু, অত্যন্ত দক্ষ তীরন্দাজ ও অসিযোদ্ধা। যদিও কিছু আচরণ তার মূল চরিত্রের অংশ ছিল না, তবুও তিনি ১৯-শতকের প্রথমদিকে পরিচিত হয়েছেন "গরিবের বন্ধু" হিসেবে যিনি তার অনুসারী কিছু ডাকুদের (আউটল) নিয়ে "মেরি ম্যান" নামে একটি দল গঠন করেন যারা ধনীদের কাছ থেকে ডাকাতি ও মালামাল লুট করে গরীবদের মাঝে বিলিয়ে দিতেন। প্রথাগতভাবে রবিন হুড ও তার অনুসারীরা লিঙ্কন সবুজ এক ধরনের কাপড় পরিধান করতেন। এই কিংবদন্তির উৎপত্তি হয়েছিল কিছু আসল ডাকু বা বীর গাথা বা ডাকুদের গল্প থেকে।


title: রবিন হুড

text: রবিন হুড মধ্যযুগীয় সময়ের মধ্যে একটি জনপ্রিয় লোক চরিত্রে পরিণত হন, আধুনিক সাহিত্যেও যেমন, গল্প, নাটক ও চলচ্চিত্রেও তিনি সমান জনপ্রিয়। প্রথমদিককার সূত্রে তাকে মধ্যচাষী বা জমিদারভৃত্য হিসেবে বর্ণনা করা হয় কিন্তু পরবর্তীতে তিনি একজন অসাধু শেরিফ (শহরের আইন রক্ষক) কর্তৃক তার জমি থেকে বিচ্যুত হন এবং ডাকুতে পরিণত হন।


title: রবিন হুড

text: জনপ্রিয় সংস্কৃতিতে রবিন হুড ও তার দল মেরি ম্যান নটিংহামসায়ারের শেরউড জঙ্গলে বসবাস করতেন যেখানে তার বীরত্বপূর্ণ কাহিনীর অধিকাংশের সূত্রপাত। ১৫-শতকের প্রথমদিকে রবিন হুডকে নিয়ে ৪ লাইনের ছড়া রচনা করা হয় যার প্রথম লাইন ছিল, “রবিন হুড ইন স্কেরউড স্টোড”। যাইহোক, প্রথমদিকের বীরত্বপূর্ণ যুদ্ধ থেকে বেঁচে ফেরা ও প্রথমদিকের উৎস অনুসারে এটা ধারণা করা হয় যে, রবিন হুডের গল্পগুলো বার্ণসডেল (বর্তমান ইয়র্কসায়ার, নটিংহামসায়ার সীমান্ত) এলাকার উপর ভিত্তি করে তৈরি।


title: চাহিদার স্থিতিস্থাপকতা

text:
চাহিদার স্থিতিস্থাপকতা ()বলতে সাধারণতা: পণ্যের মূল্য বা ভোক্তার আয়ের তুলনায় পণ্যের চাহিদার পরিবর্তনশীলতা বোঝায়। পণ্যের চাহিদা এবং এর মূল্যের মধ্যে ফাংশনাল সম্পর্ক রয়েছে। গণিত বা অর্থনীতির পরিভাষায় চাহিদা পণ্যের মূল্যের ফাংশন। আবার চাহিদা সংশ্লিষ্ট ভোক্তার আয়েরও ফাংশন। অন্যভাবে বলা হয়, পণ্যের মূল্য এবং ভোক্তার আয় পণ্যের চাহিদার নিয়ামক। চাহিদা অনেক কিছুরই ফাংশন হতে পারে। অর্থাৎ, চাহিদার পরিমাণ অনেক কিছুর ওপর নির্ভর করতে পারে। অতঃএব চাহিদার স্থিতিস্থাপকতা এর নিয়ামকসমূহের যে কোনটির ওপর নির্ভর করে।
চাহিদার মূল্য স্থিতিস্থাপকতা ()) (E বা PED) হল এমন একটি অর্থনৈতিক স্থিতিস্থাপকতার পরিমাপ যা নির্দেশ করে কোন দ্রব্য বা সেবার মূল্য হ্রাস বা বৃদ্ধি অনুযায়ী দ্রব্য বা সেবাটির চাহিদার পরিবর্তনের প্রকৃতি।
আলফ্রেড মার্শাল সর্বপ্রথম এই মতবাদের প্রচলন করেন। তার মতে,


title: চাহিদার স্থিতিস্থাপকতা

text: চাহিদা নির্ধারণকারী অন্যান্য বিষয়সমূহ স্থির থাকলে দ্রব্যের দামের এক শতাংশ পরিবর্তনের ফলে দ্রব্য বা সেবাটির চাহিদার যে পরিবর্তন হয় তার মাধ্যমেই এর চাহিদার স্থিতিস্থাপকতা বা স্থিতিস্থাপকতা গুণাঙ্ক পরিমাপ করা হয়। অর্থাৎ,


title: চাহিদার স্থিতিস্থাপকতা

text: এখানে formula_2 হল চাহিদার পরিবর্তনের হার এবং formula_3 হল দামের পরিবর্তনের হার।


title: চাহিদার স্থিতিস্থাপকতা

text: এই সমীকরন থেকে দেখা প্রাপ্ত মান সাধারনত ঋনাত্বক মান প্রদান করে। কারণ চাহিদা বিধি অনুযায়ী দাম এবং চাহিদার পরিবর্তন পরস্পর বিপরীত।


title: চাহিদার স্থিতিস্থাপকতা

text:
উদাহরণস্বরূপ বলা যায়, যদি কোন দ্রব্যের দাম ৫% বৃদ্ধি পায় এবং এর ফলে এর চাহিদার পরিমাণ ৫% হ্রাস পায় তাহলে চাহিদার স্থিতিস্থাপকতা হবে -৫%/৫%=-১ ।
বেশিরভাগ দ্রব্যের ক্ষেত্রে যেহেতু স্থিতিস্থাপকতা ঋনাত্বক হয়ে থাকে তাই অনেক অর্থনীতিবিদ এই স্থিতিস্থাপকতার ধনাত্বক বা পরম মান ব্যবহার করে থাকেন।


title: চাহিদার স্থিতিস্থাপকতা

text: চাহিদার আয় স্থিতিস্থাপকতা ()) বলতে ভোক্তার আয়ের পরিবর্তনের ফলে সংশ্লিষ্ট পণ্যের চাহিদার পরিবর্তনের হার বোঝায়।


title: চাহিদার স্থিতিস্থাপকতা

text: স্থিতিস্থাপকতার গুণাঙ্ক (E) অনুযায়ী চাহিদার ব্যাখ্যা।


title: ২০১৩ পাকিস্তান ক্রিকেট দলের জিম্বাবুয়ে সফর

text: পাকিস্তান জাতীয় ক্রিকেট দল ২৩ আগস্ট থেকে ১৭ সেপ্টেম্বর, ২০১৩ তারিখ পর্যন্ত জিম্বাবুয়ে সফর করে। সফরে দুইটি টুয়েন্টি২০ আন্তর্জাতিক ক্রিকেট, তিনটি একদিনের আন্তর্জাতিক খেলা এবং দুইটি টেস্ট খেলা অনুষ্ঠিত হয়। সীমিত ওভারের খেলাগুলো হারারে স্পোর্টস ক্লাবে অনুষ্ঠিত হয়েছে। অন্যদিকে টেস্ট ম্যাচ হারারে ও বুলাওয়ের কুইন্স স্পোর্টস ক্লাবে অনুষ্ঠিত হবার সিদ্ধান্ত গৃহীত হয়।


text: প্রকৃতপক্ষে এ সিরিজটি গত ডিসেম্বরে অনুষ্ঠিত হবার কথা ছিল। কিন্তু ভারতে পাকিস্তান ক্রিকেট দলের সফরের সাথে সময়সূচীর মিল থাকায় দুই দেশের মধ্যকার ক্রিকেটে দ্বি-সম্পর্কীয় উত্তরণের জন্য তা স্থগিত রাখা হয়।


text: বুলাওয়ের কুইন্স স্পোর্টস ক্লাবে অনুষ্ঠিত হবার কথা থাকলেও ব্যয় সঙ্কোচন নীতি প্রয়োগের ফলে তা হারারেতেই রাখা হয়। দ্বিতীয় টেস্টে জিম্বাবুয়ে জয়লাভ করে। এ জয়টি ছিল ২০০১ সালে ভারত ও পরবর্তীতে বাংলাদেশের বিপক্ষে বিজয়ের পর প্রথম।


title: ব্রুক শিল্ডস

text: ব্রুক ক্রিস্টা ক্যামিলি শিল্ডস (; জন্ম: ৩১ মে, ১৯৬৫) নিউইয়র্ক সিটিতে জন্মগ্রহণকারী বিশিষ্ট আমেরিকান অভিনেত্রী, সুপারমডেল ও সাবেক শিশু তারকা। মূলতঃ শিশুশিল্পী হিসেবে লুইস মালি’র বিশ্বব্যাপী বিতর্কিত প্রিটি বেবি চলচ্চিত্রে অভিনয় করে ব্যাপক সাড়া জাগান। নিউ অর্ল্যান্সের শিশু যৌনজীবন বিষয়ে তিনি অভিনয় করেছিলেন। এরফলে কিশোরী বয়স থেকে মডেল হিসেবে অভিনয়কর্ম চালিয়ে যান। পরবর্তীতে ১৯৮০-এর দশকে অনেকগুলো নাটকেও অংশগ্রহণ করেন তিনি। তন্মধ্যে, দ্য ব্লু লেগুন ও ফ্রাঙ্কো জেফিরেলি’র এন্ডলেস লাভ অন্যতম।


title: ব্রুক শিল্ডস

text: ফ্রান্সিস আলেকজান্ডার শিল্ডস ও টেরি শিল্ডসের কন্যা ব্রুক শিল্ড নিউইয়র্কে জন্মগ্রহণ করেন। পিতার দিক দিয়ে তিনি ইতালিয়, ফরাসি, আইরিশ ও ইংরেজ বংশোদ্ভূত। এরসাথে রয়েছে উচ্চ সামাজিক মর্যাদা ও অভিজাত সম্প্রদায়ের সাথে সম্পর্ক। উইলিয়াম এডামস রেইতউয়েজনারের ১৯৯৫ সালে প্রকাশিত গবেষণায় দেখা যায় যে, ইতালি বিশেষতঃ জেনোয়া ও রোমের অনেক অভিজাত পরিবারের সাথেও তাঁর সম্পর্ক রয়েছে। পৈত্রিকসম্পর্কীয় দাদী ছিলেন ইতালীয় প্রিন্সেস ডোনা মারিনা তোরলোনিয়া। শিল্ডের মা ছিলেন জার্মান, ইংরেজ, স্কট-আইরিশ এবং ওয়েলস বংশোদ্ভূত। রোমান ক্যাথলিক ধর্মবিশ্বাস নিয়ে তিনি বড় হন।


title: ব্রুক শিল্ডস

text: তাঁর মা টেরি গর্ভাবস্থার কথা প্রথম প্রকাশ করলে ফ্রাঙ্কের পরিবার গর্ভপাতের জন্য অর্থ প্রদান করেন। টেরি তা গ্রহণ করলেও কন্যা সন্তান হিসেবে জন্ম নেন ব্রুক। ফ্রাঙ্ক টেরিকে বিয়ে করেন। কিন্তু তাদের দাম্পত্যজীবন ভেঙ্গে যায় ব্রুকের পাঁচ মাস বয়সের সময়। তাঁর দুই সৎভাই ও তিনবোন রয়েছে। শিল্ডসের পাঁচ দিন বয়সে তাঁর মা তাকে শো বিজনেসে জড়ানোর ইচ্ছে প্রকাশ করেছিলেন। তাঁর ভাষায়: সে অত্যন্ত সুন্দর শিশু এবং আমি তাঁকে কর্মজগতে প্রবেশে সহায়তা করবো।


title: ব্রুক শিল্ডস

text: দশ বছর বয়সে রোমান ক্যাথলিক চার্চে তাঁর নতুন নামকরণ করা হয় ক্যামিলি। উচ্চ বিদ্যালয়ে ভর্তির সময় তিনি নিউজার্সির হওয়ার্থে অবস্থান করেন।


title: ব্রুক শিল্ডস

text: অষ্টম গ্রেড পর্যন্ত নিউ লিঙ্কন স্কুলে অধ্যয়ন করেন। ১৯৮৩ সালে নিউজার্সির ইঙ্গলফোর্ডের ডুইট-ইঙ্গলফোর্ড স্কুল থেকে স্নাতক ডিগ্রী লাভ করেন। এরপর ১৯৮৭ সালে ফরাসি সাহিত্য নিয়ে প্রিন্সটন বিশ্ববিদ্যালয় থেকে স্নাতক ডিগ্রী অর্জন করেন।


title: ব্রুক শিল্ডস

text: প্রিন্সটনে থাকাকালে তিনি সরাসরি তাঁর যৌনজীবন ও কুমারীত্ব নিয়ে কথা বলেন। তিনি প্রিন্সটন ট্রিঙ্গল ক্লাব ও কেব এন্ড গাউন ক্লাবের সদস্য ছিলেন। ১৯৮৫ সালে অন ইউর অওন শিরোনামে আত্মজীবনী প্রকাশ করেন। দি ইনিশিয়েশন নামে একটি সিনিয়র থিসিস প্রকাশ করেন ১৯৮৭ সালে।


title: ব্রুক শিল্ডস

text: দ্য নিউইয়র্ক টাইমসের একটি সংখ্যায় তাঁর স্কুলের দলিলপত্র সম্পর্কে জুলাই, ১৯৮৭ সালে লাইফ ম্যাগাজিনের প্রকাশিত বিষয়বস্তু সম্পর্কে তুলে ধরা হয় যা প্রিন্সটন থেকে স্নাতক ডিগ্রী নেয়ার অল্পকিছুদিনের মধ্যে প্রকাশিত হয়। শিল্ডস ইতিহাস, গণিত, দর্শন, অর্থনীতি, বিশ্বসাহিত্য অথবা বিজ্ঞানে কোনরূপ বাস্তব অভিজ্ঞতা অর্জন করেননি বলে সমালোচকেরা মন্তব্য করেন।


title: ব্রুক শিল্ডস

text: মাত্র এগারো মাসের শিশু হিসেবে ১৯৬৬ সালে মডেল হিসেবে কর্মজীবন শুরু করেন শিল্ডস। এটি ছিল ফ্রান্সিস্কো স্কাভুলো’র আইভরি সোপে। প্রতিনিধি ইলিন ফোর্ডের মাধ্যমে সফলতম মডেল হিসেবে কাজ করতে থাকেন তিনি। এলিন ফোর্ডের কথা তিনি আত্মজীবনী লাইফটাইম নেটওয়ার্কে তুলে ধরেছেন যে ফোর্ডের শিশু বিভাগটি ছিল শুধুমাত্র তারই জন্য । ১৯৭৮ সালে ১২ বছর বয়সে প্রিটি বেবি চলচ্চিত্রে শিশুপতিতার ভূমিকায় অভিনয় করেন। ফোর্ড মডেলিং এজেন্সির প্রতিষ্ঠাতা এলিন ফোর্ড ব্রুক শিল্ডস সম্পর্কে বলেছেন: সে একজন পেশাদার শিশু এবং অসামান্যা । সে দেখতে বয়স্কাদের ন্যায় এবং চিন্তাধারাও তাদেরই মতো।


title: ব্রুক শিল্ডস

text: ১৯৮০ সালে ১৪ বছর বয়সে সর্বকনিষ্ঠ ফ্যাশন মডেল হিসেবে ভোগ সাময়িকীর প্রচ্ছদে ঠাঁই পান ব্রুক শিল্ডস। পরবর্তীতে একই বছরে বিতর্কিত মুদ্রণ ও টেলিভিশন বিজ্ঞাপনচিত্র ক্যালভিন ক্লিন জিন্সে অংশগ্রহণ করেন। টেলিভিশন বিজ্ঞাপনে তাঁর জনপ্রিয় কথা ছিল, আপনি কি জানতে চান, আমি ও আমার ক্যালভিনের মধ্যে কি সম্পর্ক রয়েছে? কিছুই না।


title: ব্রুক শিল্ডস

text: হেল্‌থ সাময়িকীর জুন, ২০০৯ সংখ্যায় প্রকাশ করা হয় যে, শিল্ডস ২২ বছর বয়সে তার কুমারীত্ব হারান। এ প্রসঙ্গে তিনি জানান যে, ঘটনাটি আরো আগেই ঘটতে পারতো। ১৯৮০-এর দশকের মাঝামাঝি সময় প্রিন্সটনে সহপাঠী ডিন কেইনের সাথে ডেটিং করেন। এছাড়াও, জন এফ কেনেডি জুনিয়র, অভিনেতা লিয়াম নিসন এবং গায়ক জর্জ মাইকেলের সাথে শিল্ডসের সম্পর্ক ছিল। জাপানের রাজকুমার নারুহিতো’র সাথেও সম্পর্ক ছিল তার। স্বল্পকালের জন্য জন ট্রাভোল্টা’র সাথে সম্পর্ক গড়ে উঠলেও ১৬ বছর বয়সী ব্রুক শিল্ডস অস্ত্র ব্যবসায়ী ও ধনকুবের আদনান খাসোগি’র ১৮ বছরের পুত্র মোহাম্মদের সাথে কানে প্রথম সাক্ষাৎ ঘটে। ১৮ বছরে দোদি ফায়েদ সাথে পরিচিত হন ও বন্ধুত্বপূর্ণ সম্পর্ক গড়ে উঠে। ২৪ বছর বয়সে প্যারিসে দোদি ফায়েদের ৩৩তম জন্মদিনে সান্ধ্যকালীন সময় অতিবাহিত করেন।


title: জাতির জনক

text: জাতির জনক হল কোন ব্যক্তিকে সম্মান প্রদর্শনের জন্য দেওয়া একটি উপাধি যিনি কোন দেশ, রাষ্ট্র বা জাতি প্রতিষ্ঠার পেছনে গুরত্বপূর্ণ ভূমিকা পালন করেছেন। এক্ষেত্রে একাধিক ব্যক্তি ভূমিকা পালন করে থাকলে তাদের ক্ষেত্রে প্রতিষ্ঠাতা জনক কথাটি ব্যবহার করা হয়ে থাকে।


title: জাতির জনক

text: পাতের পাত্রিয়া (জনপ্রিয়, পাত্রিস পাত্রিয়াই), আবার "প্যারেনস পাত্রিয়াইও" লেখা হয়, ছিল "জন্মভূমির জনক"-এর রোমান উপাধি। এটি প্রথমে সিনেট অফ হিরোস এবং পরবর্তীতে রোমান সম্রাট অনুমোদন দিয়েছিলেন।


title: জাতির জনক

text: অনেক রাষ্ট্রের প্রতিষ্ঠাতা হিসেবে রাষ্ট্রে বিদ্যমান সকল বংশধরদের কাল্পনিক পূর্বপুরুষ হিসেবে মনে করা হয়। যেমন, পর্তুগাল-এর লুসাস, পোল্যান্ড, চেক ল্যান্ডন ও রাস-এর লেক, চেক এন্ড রাস।


title: জাতির জনক

text: হিব্রু বাইবেলে পাদ্রী আব্রাহাম, ইসাক ও ইয়াকুবকে ইসরায়েল ভূমির আক্ষরিক জনক বলে উল্লেখ করা হয়েছে। ইসরায়েলের শিশুরা ইয়াকুবের উত্তরপুরুষ বলে মনে করা হয়।


title: জাতির জনক

text: রাজবংশে রাজাদেরকে প্রায়ই জাতির জনক/জননী বলে উল্লেখ করা হত অথবা কোন পাদ্রীকে জাতির পথপ্রদর্শক বলে উল্লেখ করা হত। অনেক শাসক নিজে নিজেই অনেক উপাধি বা জাতির জনক উপাধি গ্রহণ করেছিলেন যাদের অধিকাংশই তাদের শাষণ শেষ হয়ে যাওয়ার সাথে সাথে বিলুপ্ত হয়ে গিয়েছিল। টোগোর শাসক নাসিংবি এদিমা "জাতির জনক", "বড় ভাই" ও "জনগণের পথপ্রদর্শক" উপাধি নিয়েছিলেন। জাইরির শাসক মোবুতো সেসি সেকু "জাতির জনক", "দ্য গাইড", "দ্য মেসিয়া", "দ্য হেমসম্যান", "দ্য লিওপার্ড" ও "দ্য সান প্রেসিডেন্ট" উপাধি ধারণ করেছিলেন। উত্তর উপনিবশ আফ্রিকার অনেক নেতাই স্বাধীনতা যুদ্ধে অবদানের জন্য বা শুধু জনপ্রিয়তা ছিল বলে "জাতির জনক" উপাধি গ্রহণ করেছিলেন। ইওসিফ স্তালিনকে ১৯৪৯ সালের তার জন্মদিনে দ্বিতীয় বিশ্বযুদ্ধের পর জনগনের গনতন্ত্র প্রতিষ্ঠার জন্য জাতির জনক বলে ঘোষণা করা হয়।


title: জাতির জনক

text: "জাতির জনক" উপাধি মাঝে মাঝে রাজনৈতিক প্রতিযোগিতার সৃষ্টি করে। ১৯৭২ সালে বাংলাদেশের সংবিধান শেখ মুজিবুর রহমানকে "জাতির জনক" হিসেবে ঘোষণা করে। মুজিবের কন্যা শেখ হাসিনার নেতৃত্বাধীন বাংলাদেশ আওয়ামী লীগ-এর প্রতিবাদের মুখেও ২০০৪ সালে বিএনপি সরকার এটি অপসারন করেছিল। সেপ্টেম্বর, ২০০৭ সালে স্লোভাকিার সংসদ বিতর্কিত যুদ্ধপূর্ব নেতা আনদ্রেজ লিঙ্কাকে জাতির জনক ঘোষণা করার একটি বিল পাশের কাছাকাছি পৌঁচ্ছেছিল।


title: জাতির জনক

text: নিম্নোক্ত ব্যক্তিদের এখনও প্রায়ই তাদের নিজ নিজ জাতির "জনক" বলা হয়।


title: আর্জেন্টিনার জাতীয় সঙ্গীত

text: আর্জেন্টিনার জাতীয় সঙ্গীত () হল আর্জেন্টিনার জাতীয় সঙ্গীত। গানটির আসল নাম ছিল "মারচা পাত্রিওতিকা" (দেশপ্রেমিক মার্চ) এবং পরবর্তীতে "কানসিওন পাত্রিওতিকা ন্যাসিওলান" (জাতীয় দেশাত্মবোধক গান) এবং পরিশেষে "কানসিওন পাত্রিওতিকা" (দেশাত্মবোধক গান) এ নামকরণ করা হয়। ১৮৪৭ সালে একটি অণুলিপি প্রকাশিত যার নাম ছিল "হিমনো ন্যাসিওলান আর্জেন্টিনো"। গানটি লিখেছেন বুয়েনোস আইরেসে জন্মগ্রহণকারী রাজনীতিবিদ ভিসেন্তে লোপেজ ইয়্য প্লানেস এবং এতে সুর দিয়েছেন স্পেনীয় সুরকার ব্লাস পারেরা। একে মে বিপ্লবের তিন বছর পরে ১১ই মে, ১৮১৩ সালে অফিসিয়াল গান হিসেবে গৃহীত হয়, তাই ১১ই মে হচ্ছে আর্জেন্টিনায় সঙ্গীত দিবস।


title: আর্জেন্টিনার জাতীয় সঙ্গীত

text:
নিম্নলিখিত "মারচা পাত্রিওতিকা" (১৮১৩) হচ্ছে আসল সংস্করণ:
নিম্নলিখিত সঙ্গীতটি হচ্ছে ১৯২৪ সালে গৃহীত স্পেনের আধুনিক সংস্করণকৃত জাতীয় সঙ্গীত। এটি স্পেনের বিরুদ্ধে প্রাণবন্ত আক্রমণ ছাড়া।


title: নিরপেক্ষ রেখা (অর্থনীতি)

text:
ব্যষ্টিক অর্থনীতিতে নিরপেক্ষ রেখা () হল এমন বক্ররেখা যার বিভিন্ন বিন্দু নির্দেশিত দুই বা ততোধিক দ্রব্যের বিভিন্ন সমন্বয় ভোগকারীর নিকট সমভাবে পছন্দসই হয়। এই রেখা বরাবর ভোক্তা প্রতিটি দ্রব্যের ক্ষেত্রেই সমান সন্তুষ্ট থাকে। অর্থাৎ ঐ বক্ররেখার কোন বিন্দুতে ভোক্তার কোন নির্দিষ্ট দ্রব্যের প্রতি বিশেষ আকর্ষন থাকে না।
এই বক্ররেখার প্রত্যেকটি বিন্দুতে ভোক্তার উপযোগ (সন্তুষ্টি) সমান থাকে।
এজওয়ার্ড প্যরোটো, হিকস, অ্যালেন প্রমুখ অর্থনীতিবিদ ভোক্তার আচরন এবং চাহিদার প্রকৃতি ব্যাখ্যা করার জন্য এই রেখা প্রবর্তন করেন।


title: নিরপেক্ষ রেখা (অর্থনীতি)

text:
এই বক্ররেখা ভোক্তা আচরণ বিশ্লেষণের একটি অন্যতম পন্থা কারণ এটির সাথে ভোক্তার চাহিদার বিশেষ সম্পর্ক রয়েছে। সাধারনত একটি নিরপেক্ষ রেখা বাম থেকে ডানে নিম্মগামী হয়ে থাকে এবং মূলবিন্দুর দিকে উত্তল হয়ে থাকে। এই রেখা অঙ্কনের সময় ধরে নেয়া হয় যে অন্যান্য বিষয় এবং প্রভাবকসমূহ অপরিবর্তনশীল এবং ধ্রুবক।
সাধারণত দুটি অক্ষে দুটি ভিন্ন দ্রব্যের পরিমাণ বসিয়ে এক একটি সমন্বয় গঠন করার মাধ্যমে নিরপেক্ষ রেখা অঙ্কন করা হয়।


title: বিকাশ

text: বিকাশ () বাংলাদেশে মোবাইল ফোন ভিত্তিক অর্থ আদান প্রদানের একটি সার্ভিস। মোবাইল ফোনে বিকাশ একাউন্ট খুলে একজন গ্রাহক বাংলাদেশের যেকোনো স্থান থেকে তার মোবাইলে অর্থ জমা, উত্তোলন এবং নিজের মোবাইল থেকেই বিভিন্ন ক্ষেত্রে অর্থ স্থানান্তর করতে পারেন।


title: বিকাশ

text: আর্থিক সেবা দেশের প্রান্তিক জনগণের আওতার মধ্যে নিয়ে আসার লক্ষ্যে বিকাশ নিয়ে গবেষণামূলক প্রাথমিক কাজ শুরু হয় ২০০৭ সালে।


title: বিকাশ

text: রবি আজিয়াটা লিমিটেড, বাংলাদেশকে মোবাইল নেটওয়ার্ক অপারেটর পার্টনার হিসেবে নিয়ে বিকাশ আনুষ্ঠানিকভাবে মোবাইল ফিনান্সিয়াল সার্ভিস প্রদানের কার্যক্রম শুরু করে ২০১১ এর ২১ এ জুলাই।


title: বিকাশ

text: 'বিকাশ' ব্র্যাক ব্যাংক লিমিটেড, বাংলাদেশ এবং মানি ইন মোশন, ইউএসএ এর একটি যৌথ উদ্যোগ হিসেবে যাত্রা শুরু করে, এবং পরবর্তিতে ২০১৩ এর এপ্রিল মাসে ওয়ার্ল্ড ব্যাংক গ্রুপের ইন্টারন্যাশনাল ফিন্যান্স কর্পোরেশন (আইএফসি) ও 'বিকাশ' এর অন্যতম অংশীদার হয়।


title: বিকাশ

text: বাংলাদেশে বিপুল সংখ্যক মোবাইল ফোন ব্যবহারকারী রয়েছে। ব্যাংকিং সেবা দেশের বেশিরভাগ মানুষের কাছে পৌঁছানোর জন্যে দেশব্যাপী বিস্তৃত মোবাইল নেটওয়ার্ক একটি দ্রুত ও দক্ষ মাধ্যম হিসেবে গুরুত্বপূর্ণ ভূমিকা পালন করতে পারে। এমন ধারণা থেকেই বাংলাদেশে বিকাশ সার্ভিসের উৎপত্তি।


title: বিকাশ

text: অন্যান্য উন্নয়নশীল দেশের মতই বাংলাদেশেও মানুষ গ্রামে পরিবারের ভরণপোষণের লক্ষ্যে কাজের জন্যে শহরমুখী হয়। এ ধরণের কর্মজীবিদের জন্যে সহজ ও সুবিধাজনক উপায়ে বাড়িতে টাকা পাঠানোর একটি ব্যবস্থা তৈরির করার প্রয়োজনীয়তা "বিকাশ" উদ্ভাবনের পেছনে একটি অন্যতম মৌলিক ধারণা হিসেবে কাজ করে।


title: বিকাশ

text: এর মাধ্যমে বাংলাদেশের মানুষের জন্যে ব্যাপক পরিসরে আর্থিক সেবা প্রদান সম্ভব হবে। বিশেষ করে স্বল্প আয়ের জনগোষ্ঠীকে সুবিধাজনক, সাশ্রয়ী, এবং নির্ভরযোগ্য সেবা প্রদানের মাধ্যমে অর্থনৈতিক কার্যকলাপের সাথে সম্পৃক্ত করা যাবে।


title: বিকাশ

text: একজন বিকাশ একাউন্ট হোল্ডার তার বিকাশ একাউন্টে পর্যাপ্ত টাকা থাকলে যেকোন সময় যেকোন জায়গা থেকেই বিকাশ এর বিভিন্ন সেবা উপভোগ করতে পারেন। বিকাশ নির্ধারিত এজেন্ট থেকে বিকাশ একাউন্ট খুলতে হয়।


title: বিকাশ

text: বিকাশ এর বর্তমান সেবাগুলো হচ্ছেঃ


title: বিকাশ

text: বিকাশ লেনদেন সম্পাদিত হয় ফান্ডামো (একটি ভিসা কোম্পানি) প্রদত্ত প্রযুক্তির মাধ্যমে যা কিনা অত্যাধুনিক এবং নিরাপদ। গ্রাহকের নিজস্ব মোবাইল নম্বরটিই হয় তার বিকাশ একাউন্ট নম্বর এবং প্রতিটি লেনদেনেই গ্রাহককে তার নিজের পিন প্রদানের মাধ্যমে অনুমোদন দিতে হয়। মোবাইল ফিনান্সিয়াল সার্ভিসে এই ২ টি জিনিস অর্থাৎ গ্রাহকের নামে নিবন্ধিত মোবাইল সিম এবং পিন নম্বরের সমন্বয়ে তার একাউন্টের নিরাপত্তা নিশ্চিত হয়।


title: বিকাশ

text: বিকাশ সেবাটি বাংলাদেশ ব্যাংক জারিকৃত নির্দেশনা “গাইডলাইন্স অন মোবাইল ফিনান্সিয়াল সার্ভিসেস ফর দ্যা ব্যাংকস” এবং ব্যাংক লেড মডেল অনুসরন করে পরিচালিত। বিকাশ একাউন্ট খুলতে একজন গ্রাহককে পুর্ণাঙ্গ তথ্য দিয়ে নির্ধারিত গ্রাহক নিবন্ধন ফর্ম (কেওয়াইসি) পূরণ করতে হয়।


title: মিং রাজবংশ

text: মিং রাজবংশ () চীনের একটি শাসক রাজবংশ যারা ১৩৬৮ সাল থেকে ১৬৪৪ সাল পর্যন্ত ২৭৬ বছর চীনে রাজত্ব করে। মঙ্গোলদের দ্বারা পরিচালিত ইউয়ান সাম্রাজ্যের পতনের পর তারা চীনের শাসনভার গ্রহণ করে। মিং রাজবংশের শাসন কালকে অনেকেই অভিহিত করেন "মানব ইতিহাসের সবচেয়ে সুশৃঙ্খল সরকার ও সামাজিক স্থিতিশীলতা সর্বশ্রেষ্ঠ সময়গুলোর" অন্যতম যুগ হিসেবে। এটিই ছিল চীনের শেষ রাজবংশ যা জাতিগত হান চীনাদের শাসনাধীনে ছিল। ১৬৪৪ সালে লি জিচেং এর বিদ্রোহের ফলে এই সাম্রাজ্যের মূল রাজধানী বেইজিং এর পতন হয় এবং শুং রাজবংশের পত্তন ঘটে। শুং রাজবংশও অল্পসময় পরেই মানচু কর্তৃক পরিচালিত কিং রাজবংশের দ্বারা বিলুপ্ত হয়। তবে মিং রাজবংশের অনুগত কিছু কিছু অঞ্চল ১৬৬২ সাল পর্যন্ত টিকে ছিল যাদের একসাথে দক্ষিণ মিং বলা হয়।


title: বলিভিয়ানোস, এল হাদো প্রোপিচিও

text: বলিভিয়ানোস, এল হাদো প্রোপিচিও () (বলিভিয়ান, উপযুক্ত ভাগ্য) হল বলিভিয়ার জাতীয় সঙ্গীত। "হিমনো ন্যাসিওলান দে বলিভিয়া" নামেও অতি পরিচিত। একে ১৮৫১ সালে জাতীয় সঙ্গীত হিসেবে গৃহীত হয়। হোসে ইঞাচিও দে সাহিনেস বলিভিয়ার স্বাধীনতা ঘোষণা এবং প্রথম বলিভিয়ার সংবিধান, উভয়ের একটি স্বাক্ষরকারী গান লিখেছিলেন। সঙ্গীতটি "লেওপোলদো বেনেদেত্তো ভিঞ্চেন্তি" একজন ইতালীয় রচনা করেছেন।


title: বলিভিয়ানোস, এল হাদো প্রোপিচিও

text: বলিভিয়ার জাতীয় সঙ্গীতের কথা নিম্নরূপ:


title: জর্ডান রোমেরো

text: জর্ডান রোমেরো (জন্ম: জুলাই ১২, ১৯৯৬) মার্কিন বালক যে এ যাবৎকালের সর্বকনিষ্ঠ এভারেস্ট বিজয়ী। তার এই যাত্রার সঙ্গী হয়েছিল তার বাবা পল রোমেরো, বাবার বান্ধবী কারণ লান্ডগ্রেন এবং তিনজন শেরপা গাইড। এর আগে ২০০১ সালে ১৬ বছর বয়সে এভারেস্ট জয় করা নেপালের তেমবা শেরি শেরপা সর্বকনিষ্ঠ হিসেবে রেকর্ড গড়ে। মাত্র ৯ বছর বয়সে স্কুলের এক প্রদর্শনীতে আকাশ সমান শৃঙ্গের ছবি দেখেই তার পর্বতে চড়ার নেশাটা চাপে।


title: জর্ডান রোমেরো

text: ১৯৯৬ সালের মে মাসে জর্ডান রোমেরোর জন্ম। তার বাড়ি আমেরিকার ক্যালিফোর্নিয়া অঙ্গরাজ্যের বিগবিয়ারে। বিডি তার বাবা পল রোমেরো এবং মা লেই আনে্ন ড্রেক।


title: জর্ডান রোমেরো

text: ১৬ বছরের বয়সসীমা থাকার কারণে নেপালের অংশ থেকে পর্বতারোহণের অনুমতি মেলেনি তার। তাই চীনের অংশ থেকেই তাকে যাত্রা শুরু করতে হয়। তিব্বতের প্রান্ত দিয়ে আট হাজার আটশ ৫০ মিটার পাড়ি দিয়ে এভারেস্টের চূড়ায় ওঠেন। ২২ মে সকালে এভারেস্টের চূড়ায় উঠে প্রথমেই মায়ের সঙ্গে স্যাটেলাইট ফোনে যোগাযোগ করে রোমেরো।


title: জর্ডান রোমেরো

text: জর্ডান রোমেরো ২০১১ সালে ডিসেম্বর মাসে মাত্র ১৫ বছর পাঁচ মাস ১২ দিন বয়সে সাত মহাদেশের সর্বোচ্চ সাতটি চূড়া জয় করে ‘সর্বকনিষ্ঠ সেভেন সামিট জয়ী’ হিসেবে স্বীকৃতি লাভ করেছে।


title: জর্ডান রোমেরো

text: রোমেরো ২০০৭ সালের এপ্রিলে অস্ট্রেলিয়ার সর্বোচ্চ পর্বত মাউন্ট কোজিয়াসকো, জুলাই মাসে রাশিয়ার মাউন্ট এলব্রুস, একই বছরের ডিসেম্বরে আর্জেন্টিনার মাউন্ট অ্যাকঙ্কাগুয়া, ২০০৮-এর জুনে যুক্তরাষ্ট্রের মাউন্ট ম্যাককিনলে, ২০০৯-এর সেপ্টেম্বরে ইন্দোনেশিয়ার কারস্টেনজ পিরামিড জয় করেন।


title: জর্ডান রোমেরো

text: Now Jordan has a new quest which is to climb the highest point in all 50 US States to inspire nation's youth


title: আহমদ শাহ দুররানি

text: আহমদ শাহ দুররানি (১৭২২ - ১৬ অক্টোবর ১৭৭২) (পশতুন/ফরাসি:احمد شاه دراني), আহমদ খান আব্দালি (পশতুন/ফরাসি: احمد خان ابدالي) ছিলেন দুররানি সাম্রাজ্যের প্রতিষ্ঠাতা ও তাকে আধুনিক আফগানিস্তানের জনক বলা হয়ে থাকে।


title: আহমদ শাহ দুররানি

text: আহমদ শাহ যুবক বয়সে আফসারিদ রাজ্যের সেনাবাহিনীতে যোগদান করেন এবং অতিশীঘ্রই তিনি ৪ হাজার আব্দালি পশতুন সৈন্যের কমান্ডার হিসেবে দ্বায়িত্ব পালনের সুযোগ পান। ১৭৪৭ সালের জুনে পারস্যের নাদের শাহ আফসার মৃত্যুবরণ করলে, আব্দালি কুরাশান-এর আমীর হন। তার পশতুন উপজাতি ও তাদের জোটদের নিয়ে তিনি পূর্ব দিকের মুঘল ও মারাঠা সাম্রাজ্য, পশ্চিম দিকে পারস্যের আফসারিবাদ সাম্রাজ্য ও উত্তর দিকে বুখারার খানাত পর্যন্ত তার সীমানা নির্ধারণ করেন। কয়েক বছরের মধ্যেই তিনি কুরাশানদের কাছ থেকে পশ্চিম থেকে পূর্বে কাশ্মির ও উত্তর ভারত এবং আমু দারায়ার কাছ থেকে উত্তর থেকে দক্ষিণে আরব সাগর পর্যন্ত আফগানদের কর্তৃত্ব বৃদ্ধি করেন। আহমদ শাহ আব্দালির সমাধিস্তম্ভ আফগানিস্তানের কান্দাহারে অবস্থিত, শহরের কেন্দ্রস্থলের শ্রাইন অফ দ্য ক্লুয়াক নামে একটি মসজিদের পাশে। মনে করা হয় মুসলমানদের শেষ নবী মুহাম্মদ (সাঃ) এর একটি আলখাল্লা এখানে রাখা আছে। আফগানিস্তানের লোকেরা দুররানিকে প্রায়ই "আহমদ শাহ বাবা" বলে উল্লেখ করে থাকেন।


title: আহমদ শাহ দুররানি

text: দুররানি শিখ গণহত্যায় কুখ্যাত হয়ে আছেন, অমৃতসরে শিখদের পবিত্র স্বর্ণ মন্দিরে হামলা করে তিনি সেঠি ধংস্ব করে দেন। এছাড়াও তিনি ১৭৪৬ ও ১৭৬২ সালে হাজার হাজার শিখকে হত্যা করেছেন।


title: আহমদ শাহ দুররানি

text: আহমদ শাহ দররানি ১৬ আক্টোবর, ১৭২২ সালে কান্দাহার প্রদেশে মৃত্যুবরণ করেন। তাকে কান্দাহার শহরের কেন্দ্রস্থলে শ্রাইন অফ দ্য ক্লোয়াকে দাফন করা হয়, যেখানে পরবর্তীতে একটি বড় সমাধিস্তম্ভ প্রতিষ্ঠা করা হয়।


title: আহমদ শাহ দুররানি

text: আহমদ শাহ কয়েকটি কবিতার চরণ তার স্বজাতীয় ভাষা পশতুতে রচনা করেছিলেন। এছাড়াও তিনি ফরাসি ভাষায় কিছু কবিতা রচনা করেছিলেন। তাদের মধ্যে সবচেয়ে জনপ্রিয় হল "একটি জাতির প্রতি ভালবাসা":


title: অ্যাডেল

text:
আডেল লরী ব্লু অ্যাডকিন্স () MBE (জন্ম ৫ মে ১৯৮৮), শুধুমাত্র আডেল হিসেবেই অধিক জনপ্রিয় একজন ইংরেজ গায়ক, গীতিকার, সঙ্গীতজ্ঞ, সঙ্গীত রচয়িতা এবং সঙ্গীতযন্ত্র বিশারদ। আডেল ২০০৬ সালে এক্সএল রেকর্ডিং থেকে চুক্তি প্রস্তাব লাভ করে যখন তার একজন বন্ধু মাইস্পেস নামক সামাজিক যোগাযোগ মাধ্যমে তার একটি ডেমো প্রকাশ করে। পরবর্তি বছর তিনি ব্রিট পুরস্কারের পক্ষ থেকে "সমালোচক পুরস্কার" লাভ করেন এবং বিবিসির পক্ষ থেকে ২০০৮ সেরা সঙ্গীত খেতাব অর্জন করেন। তার প্রথম সঙ্গীত এ্যালবাম "19" ২০০৮ এ প্রকাশিত হয় যা ব্যাপক ব্যবসা সাফল্য এবং সমালোচনা লাভ করে।এই এলবাম বেশ কিছু পুরস্কার অর্জন করতে সক্ষম হয়।
২০০৯ সালের গ্র্যামী পুরস্কার অণুষ্ঠানে, আডেল নবাগত শিল্পী এবং সেরা নারী পপ কণ্ঠশিল্পীর পুরস্কার অর্জন করেন।


title: অ্যাডেল

text:
২০১১ সালে আডেল তার দ্বিতীয় এ্যালবাম "২১" প্রকাশ করেন। যা ব্যাপক সমালোচনার সাথে গৃহীত হয় এবং বছরের সেরা এ্যালবাম পুরস্কারসহ তাকে মোট ছয়টি গ্র্যামী পুরস্কার এনে দেয়।
এই অ্যালবামটির জন্য আডেল ২০১২ ব্রিট এয়ার্ড এবং তিনটি আমেরিকান মিউজিক এওয়ার্ডসহ আরও অসংখ্য পুরস্কার অর্জন করে। এই অ্যালবামটিকে যুক্তরাজ্যে ১৬ বার প্লাটিনাম খেতাব দেয়া হয়।
"ইন্টারন্যশনাল ফেডারেশন অব ফনোগ্রাফিক ইন্ডাস্ট্রি" বর্ননা অণুযায়ী এই অ্যালবামটি বিশ্বে ২৬ মিলিয়ন কপি বিক্রি হয়।
"21"এর ব্যাপক সাফল্যের অনেকগুলো রেকর্ড গিনেস বুকে উল্লেখিত হয়। আডেলই সর্বপ্রথম যুক্তরাজ্যে এক বছরে ৩ মিলিয়ন কপি অ্যালবাম বিক্রি করতে সক্ষম হন।


title: অ্যাডেল

text:
আডেলই প্রথম শিল্পী যার ৩টি গান একই সময়ে "বিলবোর্ডের" সেরা ১০০ গানের তালিকার প্রথ ১০টি স্থান করে নেয় এবং প্রথম নারী সঙ্গীতশিল্পী যার দুটি অ্যালবাম বিলবোর্ডের সেরা ৫টি এ্যালবামের মধ্যে স্থান করে নেয়।
"21" যুক্তরাজ্য এবং যুক্তরাষ্ট্রে সবচেয়ে বেশি সময় ধরে তালিকার শীর্ষে থাকা নারী কন্ঠের শিল্পীর অ্যালবাম।
২০১২ এবং ২০১২ সালে "বিলবোর্ড" ম্যাগাজিন আডেল বছরের সেরা শিল্পী হিসেবে ঘোষনা করে।
২০১২ সালে আডেল ভিএই1 প্রনীত সঙ্গীতের সেরা ১০০ নারীর তালিকায় ৫ম স্থান অর্জন করেন এবং টাইম পত্রিকা তাকে বিশ্বের সেরা অণুপ্রেরণা দানকারীদের অন্যতম হিসেবে ঘোষনা করে।


title: অ্যাডেল

text: ২০১৩ সালে আডেল জেমস বন্ড সিরিজের ২৩তম ছবি স্কাইফল এর থিমসং "স্কাইফলের" জন্য ৮৫ তম একাডেমী পুরস্কার এবং গোল্ডেন গ্লোব সেরা মৌলিক গানের পুরস্কার অর্জন করেন।


title: হোজে দে সান মার্টিন

text: হোজে ফ্রান্সিসকো দে সান মার্টিন (২৫ ফেব্রুয়ারি ১৭৭৮ - ১৭ আগস্ট ১৮৫০), শুধুমাত্র হোজে দে সান মার্টিন নামেই পরিচিত (স্প্যানীয় উচ্চারন: xoˈse ðe san marˈtin), ছিলেন একজন আর্জেন্টাইন জেনারেল এবং স্প্যানীয় সাম্রাজ্য থেকে দক্ষিণ আমেরিকার দক্ষিণ অংশের সফল স্বাধীনতা সংগ্রামের একজন প্রথম সারির নেতা। তিনি ইয়াপিও, করিএন্টিসে (বর্তমান আর্জেন্টিনা) জন্মগ্রহণ করেন এবং উচ্চ শিক্ষার উদ্দেশ্যে ৭ বছর বয়সে তিনি স্বদেশ ছেড়ে স্পেনের মালাগাতে চলে যান।


title: হোজে দে সান মার্টিন

text: ১৮০৮ সালে ফ্রান্সের বিরোদ্ধে উপদ্বীপের যুদ্ধে অংশ নেওয়ার পর সান মার্টিন স্পেনের কাছ থেকে স্বাধীনতায় বিশ্বাসী সমর্থকদের সাথে যোগাযোগ করেন। ১৮১২ সালে তিনি সমুদ্র পথে বুয়েন্স আয়ার্সের উদ্দেশ্যে যাত্রা করেন এবং "ইউনাইটেড প্রোভিনেন্স অফ রিও দে লা প্লাটাতে" (বর্তমান আর্জেন্টিনা) সেনাবাহিনীতে কাজ করার আগ্রহ প্রকাশ করেন। "সান লরেন্জো যুদ্ধের" পর ও ১৮১৪ সালে উত্তরের সেনাবাহিনীর কমান্ডিং অফিসার থাকার সময় ইউনাইটেড প্রোভিনেন্সের উত্তর থেকে স্প্যানীয়দের পরাস্ত করার জন্য পেরুর ভাইসরয়ালিথি দিয়ে একটি বিকল্প পথ ব্যবহারের পরিকল্পনা করেন। এই লক্ষ্যে প্রথম তিনি "আন্দিস সেনাবাহিনী" নামে আর্জেন্টিনার "কায়ো প্রোভিনেন্সে" নতুন একটি সেনাবাহিনী প্রতিষ্ঠা করেন। এর সাহায্যে তিনি আন্দিস থেকে চিলি পর্যন্ত নেতৃত্ত্ব দেওয়া শুরু করে এবং এরই ধারাবাহিকতায় "চাকাবুকো যুদ্ধ" ও "মাইপু যুদ্ধে" (১৮১৮) জয়লাভ করেন। এর ফলস্বরুপ চিলি স্প্যানীয় সাম্রাজ্যের শাসণ থেকে মুক্তি লাভ করে। এরপর তিনি স্প্যানীয়দের আরো কঠোরভাবে আক্রমণের উদ্দেশ্যে পেরুর লিমার দিকে যাত্রা করেন।


title: হোজে দে সান মার্টিন

text: ১২ই জুলাই, ১৮২১ সালে লিমার আংশিক নিয়ন্ত্রন নেওয়ার পর সান মার্টিনকে পেরুর নিয়ন্ত্রনকর্তা হিসেবে নিয়োগ দেওয়া হয় এবং ২৮ জুলাই সরকারিভাবে পেরুর স্বাধীনতা ঘোষণা করা হয়। ২২শে জুলাই ১৮২২ সালে ইকুয়েডরের আরেক বিপ্লবী সাইমন বলিভারের সাথে একটি রুদ্ধদ্বার বৈঠক করা হয় এবং বলিভার স্প্যানীয় শ্বাসন থেকে পেরুকে পুরুপুরি মুক্ত করার দ্বায়িত্ব গ্রহণ করেন। সান মার্টিন অপ্রত্যাশিতভাবে দেশ ত্যাগ করেন ও তার সেনাবাহিনীর কমান্ডার থেকে পদত্যাগ করেন, নিজেকে রাজনীতি ও সেনাবাহিনী থেকে ব্যতীত রেখে তিনি ১৮২৪ সালে ফ্রান্সে স্থানান্তরিত হন। ২২শে জুলাই-এর বৈঠকটির পুরু বিষয়বস্তু নিয়ে পরবর্তী সময়ের ইতিহাসবিদদের মাঝে বিতর্ক রয়েছে।


title: হোজে দে সান মার্টিন

text: দক্ষিণ আমেরিকার বিখ্যাত বিপ্লবী সাইমন বলিভারের সাথে সান মার্টিনকেও আর্জেন্টিনা ও পেরুর জাতীয় বীর হিসেবে গণ্য করা হয়ে থাকে। "দ্য অর্ডার অফ দ্য লিবারেটর জেনারেল সান মার্টিন" নামে আর্জেন্টিান সরকারের সব্বোর্চ একটি পদক রয়েছে যা সান মার্টিনকে সম্মান প্রদর্শনের জন্য তার নামই নামকরণ করা হয়েছে।


title: মহাবিশ্বের ডিজিটাল মানচিত্রাবলী

text: মহাবিশ্বের ডিজিটাল মানচিত্রাবলী বা ডিজিটাল মহাবিশ্ব হচ্ছে একটি মুক্ত ওপেন সোর্স সফটওয়্যার গ্রহমণ্ডলীর নকশার প্রয়োগ, যা ইলিনয়েস ওপেন সোর্স লাইসেন্সের অধীনে ব্যবহারযোগ্য এবং যা উইন্ডোজ, ম্যাক ওএস (১০.৫ ও এর উপরে), লিনাক্স, অ্যামিগাওএস ৪, আইরিক্স - এ চলবে।


title: মহাবিশ্বের ডিজিটাল মানচিত্রাবলী

text: এটি একটি স্বতন্ত্র চতুর্মাত্রিক মহাবিশ্ব পরিদর্শনের প্রয়োগ যা তৈরি হয়েছে প্রোগ্রামযোগ্য পারটিভিউ ডাটা দর্শন দ্বারা এবং এর নকশা করেছেন এনসিএসএ'র স্টুয়ার্ট লেভি।


title: ছুতোর

text: ছুতোর বা ছুতার বঙ্গ অঞ্চলের একটি পেশাজীবি শ্রেনীর নাম। ছুতোররা কাঠ মিস্ত্রি নামেও পরিচিত, অর্থাৎ এরা কাঠের কাজ করে। ছুতোর বা কাঠ মিস্ত্রি শব্দের ইংরেজি Carpenter। সংস্কৃত সূত্রধর শব্দ থেকে ছুতোর শব্দটির উত্তপত্তি। বর্ণাশ্রয়ী হিন্দু সমাজ ব্যবস্থায় যে জনগোষ্ঠী কাঠের কাজ করে জীবিকা নিবার্হ করতো তাদের সূত্রধর বা ছুতোর বলা হতো। একটি হিন্দু জাতি বিশেষের পদবি হিসেবেও সূত্রধর শব্দটি ব্যবহার করা হয়।


title: কেভিন রাড

text: কেভিন রুড (; জন্ম: ২১ সেপ্টেম্বর, ১৯৫৭) কুইন্সল্যান্ড প্রদেশের ন্যাম্বারে জন্মগ্রহণকারী অস্ট্রেলিয়ার বিশিষ্ট রাজনীতিবিদ। অস্ট্রেলিয়ার প্রধানমন্ত্রীর চলতি দায়িত্বপালন করছেন। পাশাপাশি ২৭ জুন, ২০১৩ তারিখ থেকে তিনি লেবার পার্টি’র দলনেতা হিসেবে রয়েছেন । ২০০৭ থেকে ২০১০ সময়কালেও প্রধানমন্ত্রীর দায়িত্ব পালন করেছেন তিনি। পররাষ্ট্রমন্ত্রী হিসেবে ১৪ সেপ্টেম্বর, ২০১০ থেকে ২২ ফেব্রুয়ারি, ২০১২ তারিখ পর্যন্ত দায়িত্বে ছিলেন।


title: কেভিন রাড

text: ১৯৪৯ সালে রবার্ট ম্যানজিসের পর প্রথম সাবেক প্রধানমন্ত্রী হিসেবে পুণরায় দপ্তরে ফিরে আসেন। এছাড়াও, দ্বিতীয় লেবার প্রধানমন্ত্রী হিসেবে এ দায়িত্বভার গ্রহণ করেন।


title: কেভিন রাড

text: আলবার্ট ও মার্গারেট দম্পতির চার সন্তানের মধ্যে রাড সর্বকনিষ্ঠ সন্তান হিসেবে জন্মগ্রহণ করেন। ইউমান্ডির কাছাকাছি একটি দুগ্ধ খামারে বড় হন। শৈশবে বাতজনিত রোগে জ্বর হয় তাঁর। এরফলে হৃদযন্ত্র ক্ষতিগ্রস্ত হয় ও অস্ত্রোপচারে ভাল্ব পরিবর্তন করতে হয়। খামারে অবস্থানকালীন ঘোড়া ও বন্দুকের ব্যবহার শিখেন যা পরবর্তীকালে তাঁকে ঘোড়ায় চড়তে ও লক্ষ্যবস্তুতে নিখুঁতভাবে গুলি করতে সহায়তা করে। ১১ বছর বয়সে কাউন্টি পার্টির সদস্য বাবা মারা যান। রাডের ভাষায়, মৃত্যুর দুই থেকে তিন সপ্তাহকাল তাদেরকে নিদারুণ অর্থনৈতিক সঙ্কটে ভুগতে হয়। কিন্তু পরিবারের ভূ-স্বামী বলেন যে রাডদের পরিবার কমপক্ষে ছয় মাস সেখানে অবস্থান করেছেন।


title: কেভিন রাড

text: অস্ট্রেলিয়া জাতীয় বিশ্ববিদ্যালয় থেকে আন্তর্জাতিক বিষয়ে অধ্যয়ন করেন। ইংরেজির পাশাপাশি চীনা ভাষায়ও কথা বলতে পারেন রাড। অস্ট্রেলীয় সরকারের কূটনীতিবিদ হিসেবে সুইডেন ও চীনে বসবাস করেন।


title: কেভিন রাড

text: কাউন্টি পার্টির সাথে পারিবারিক সম্পৃক্ততা থাকা স্বত্ত্বেও রাড সামাজিক ন্যায়বিচারের পার্টি হিসেবে বিবেচিত অস্ট্রেলিয়ান লেবার পার্টিতে যোগ দেন ১৯৭২ সালে, ১৫ বছর বয়সে। ১১ নভেম্বর, ১৯৯৮ তারিখে প্রতিনিধি সভায় সংসদ সদস্য হিসেবে তাঁর প্রথম বক্তব্য রাখেন। ৪ ডিসেম্বর, ২০০৬ তারিখে অস্ট্রেলিয়ান লেবার পার্টির পক্ষ থেকে লেবার পার্টির নেতাসহ বিরোধীদলীয় নেতার ভূমিকায় অবতীর্ণ হন। জেনি ম্যাকক্লিনের পদত্যাগের পর জুলিয়া গিলার্ড উপ-নেতার আসন দখল করেন। এগারো বছর ক্ষমতায় থাকার পর লেবার পার্টি ২০০৭ সালে ফেডারেল নির্বাচনে জয়ী হয়। এ সময় রাড শ্রম সম্পর্কিত আইনসহ বৈশ্বিক উষ্ণতা বিষয়ে তাঁর ভবিষ্যৎ কর্মপন্থার কথা তুলে ধরেন। ২১ অক্টোবর তৎকালীন প্রধানমন্ত্রী জন হাওয়ার্ডের সাথে টেলিভিশন বিতর্কে অবতীর্ণ হন। এতে অধিকাংশ সংবাদ বিশ্লেষকদের রায়ে তাঁর শক্ত অবস্থানের কথা তুলে ধরা হয়। ৩ ডিসেম্বর, ২০০৭ তারিখে অস্ট্রেলিয়ার গভর্নর জেনারেল মাইকেল জেফ্রি কর্তৃক ২৬তম প্রধানমন্ত্রী হিসেবে শপথ বাক্য পাঠ করেন। প্রধানমন্ত্রী থাকাকালে কিওটো চুক্তিতে তাঁর সমর্থন ব্যক্ত করেন। এ প্রেক্ষিতে ক্ষমতায় অধিষ্ঠিত হবার দিনই এ চুক্তিনামায় স্বাক্ষর করেন। চীনে মানবাধিকার বিষয়ে চীনা ভাষায় বক্তব্য রাখেন। আফগান যুদ্ধে তাঁর সমর্থন ব্যক্ত করেন ও ইরাকের বিদ্যমান পরিবেশ থেকে অস্ট্রেলিয়ার সামরিকবাহিনীর সদস্যদের প্রত্যাহার করেন।


title: কেভিন রাড

text: ৪ আগস্ট, ২০১৩ সালে ঘোষণা করেন যে, তিনি গভর্নর-জেনারেল কুইন্টিন ব্রাইসের সাথে পার্লামেন্ট হাউজে স্বাক্ষাৎ করেন। এতে সংসদ বিলুপ্তি করে ৭ সেপ্টেম্বরে ফেডারেল নির্বাচন অনুষ্ঠানের কথা ঘোষিত হয়। এ নির্বাচনে লেবার পার্টি পরাজিত হয়। ফলে লিবারেল পার্টি’র নেতা টনি অ্যাবটের শপথ গ্রহণের পূর্ব পর্যন্ত তিনি প্রধানমন্ত্রীর চলতি দায়িত্ব পালন করবেন কেভিন রাড। জোটবদ্ধ দলের পরাজয়ের পর রাড ঘোষণা করেন যে, তিনি লেবার পার্টির দলনেতা থেকে পদত্যাগ করবেন।


title: কেভিন রাড

text: ১৯৮১ সালে থিরিজ রিনকে বিয়ে করেন রাড। বিশ্ববিদ্যালয়ে অবস্থানকালীন একে-অপরের সাথে পরিচিত হয়েছিলেন। তাদের সংসারে জেসিকা, নিকোলাস এবং মার্কাস নামীয় তিন সন্তান রয়েছে।


title: জাতিসংঘ সদর দপ্তর

text: জাতিসংঘ সদর দপ্তর যুক্তরাষ্ট্রের নিউ ইয়র্ক সিটিতে অবস্থিত একটি কমপ্লেক্স। ১৯৫২ সালে নির্মাণের পর থেকে এটি জাতিসংঘের দাপ্তরিক কার্যালয় হিসেবে ব্যবহৃত হয়ে আসছে। নিউ ইয়র্ক সিটির ম্যানহাটন বরোর টার্টল বে এলাকায় এটি অবস্থিত। এই কমপ্লেক্সের সামনে ইস্ট রিভার অবস্থিত। এর পশ্চিমে ফার্স্ট এভিনিউ, দক্ষিণে ইস্ট ফোর্টি সেকেন্ড স্ট্রিট, ইস্ট ফোর্টি এইটথ্ স্ট্রিট উত্তরে এবং পূর্বে ইস্ট রিভার অবস্থিত। টার্টল বে নামটি অনেক সময় জাতিসংঘের সদর দপ্তর বা পুরো জাতিসংঘকে বোঝাতে ব্যবহৃত হয়।


title: জাতিসংঘ সদর দপ্তর

text: জাতিসংঘের তিনটি অতিরিক্ত, সহায়ক ও আঞ্চলিক সদর দপ্তর রয়েছে। এগুলো জেনেভা, ভিয়েনা ও নাইরোবিতে অবস্থিত। এই দপ্তরগুলো জাতিসংঘকে তার নির্দেশনা প্রতিনিধিত্বকরণে, কূটনৈতিক কার্যক্রম বাস্তবায়নে ও কিছু অতিরাষ্ট্রিক সুবিধা লাভে সাহায্য করে। তবে নিউ ইয়র্কের জাতিসংঘ সদর দপ্তর কেবল জাতিসংঘের প্রধান ছয়টি অঙ্গসংগঠন ধারণ করে। এছাড়া জাতিসংঘের পনেরোটি বিশেষায়িত সংস্থার দপ্তরগুলো নিউ ইয়র্কের বাহিরে অন্যান্য দেশে অবস্থিত।


title: জাতিসংঘ সদর দপ্তর

text: নিউ ইয়র্ক শহরে অবস্থিত হলেও জাতিসংঘ সদর দপ্তর কর্তৃক অধিকৃত জায়গাটি জাতিসংঘ কর্তৃপক্ষের প্রশাসনিক অধিকারের আওতাভুক্ত। জাতিসংঘ ও যুক্তরাষ্ট্রের মধ্যে একটি চুক্তির মাধ্যমে জাতিসংঘ কৌশলগতভাবে এই জায়গাটিকে অনেকটা অতিরাষ্ট্রিকভাবে ব্যবহার করে। তবে পুলিশ প্রশাসন, দমকল ব্যবস্থা ইত্যাদি ব্যবহারের জন্য জাতিসংঘ অধিকাংশ স্থানীয়, প্রাদেশিক ও রাষ্ট্রীয় আইন মেনে চলে।


title: জাতিসংঘ সদর দপ্তর

text: এই ভবনের মূল অংশ ১৯৪৮-১৯৫২ সালে নির্মিত হয়। এটি ১৭ একর জায়গাজুড়ে অবস্থিত। এই জায়গাটি তৎকালীন নিউ ইয়র্কের এক শীর্ষস্থানীয় আবাসন কোম্পানির কাছ থেকে ক্রয় করা হয়। যুক্তরাষ্ট্রের ব্যবসায়ী ও সাবেক উপ-রাষ্ট্রপতি নেলসন রকফেলার এই জমি ক্রয়ের ব্যবস্থা করেন। এই জমি ক্রয়ের জন্য প্রায় ৮.৫ মিলিয়ন ডলার তাঁর পিতা জন রকফেলার দান করেন। রকফেলার পরিবারের ব্যক্তিগর স্থাপত্য উপদেষ্টা ও বিশিষ্ট স্থপতি ওয়ালেস হ্যারিসনকে জাতিসংঘ সদর রপ্তর পরিকল্পনায় পরিচালকের দায়িত্ব দেয়া হয়। তিনি এবং তাঁর ফার্ম, হ্যারিসন অ্যান্ড অ্যাব্রামোভিটজ্ এই পরিকল্পনা বাস্তবায়নে তত্ত্বাবধান করে।


title: জাতিসংঘ সদর দপ্তর

text: সদর দপ্তর নির্মাণের জন্য জাতিসংঘ বিভিন্ন দেশের শীর্ষস্থানীয় স্থপতিদের সমন্বয়ে একটি বহুজাতিক কমিশন গঠনের সিদ্ধান্ত নেয়। মার্কিন স্থপতি ওয়ালেস হ্যারিসনকে এই পরিকল্পনার জন্য পরিচালক নিযুক্ত করা হয়। স্থপতি, পরিকল্পনাবিদ ও প্রকৌশলীদের নিয়ে একটি পরিকল্পনা উপদেষ্টাদের একটি বোর্ড গঠন করা হয়। এই বোর্ডে সোভিয়েত ইউনিয়নের এন. ডি. ব্যাসোভ, বেলজিয়ামের গ্যাস্টন ব্রুনফট, কানাডার আর্নেস্ট কর্মিয়ার, ফ্রান্সের লে কর্বুজিয়ের, চীনের লিয়াং-সিউ চেং, সুইডেনের সভেন মার্কিলাস, ব্রাজিলের অস্কার নিয়েমার, যুক্তরাজ্যের হওয়ার্ড রবার্টসন, অস্ট্রেলিয়ার জি. এ. সলিউক্স এবং উরুগুয়ের জুলিও ভিলামাও ছিলেন।


title: জাতিসংঘ সদর দপ্তর

text: জাতিসংঘ প্রথমে চিন্তা করেছিল সদর দপ্তরের জন্য একটি স্বাধীন-স্বয়ংসম্পূর্ণ শহর নির্মিত হবে। কিন্তু নানাবিধ বাধা-বিপত্তির কারণে এই উচ্চাভিলাসী পরিকল্পনা ব্যর্থ হয়। ১৯৪৭ সালের ফেব্রুয়ারি থেকে জুন পর্যন্ত পরিকল্পনা বোর্ড কমপক্ষে ৪৫টি নকশা প্রস্তুত করে। অনেক পর্যলোচনার পরে হ্যারিসন, অস্কার নিয়েমারের ৩২ নং প্রকল্প ও লে কর্বুজিয়েরের ২৩ নং প্রকল্পের ভিত্তিতে চূড়ান্ত নকশা বাস্তবায়নের সিদ্ধান্ত নেয়। এই চূড়ান্ত নকশাকে পরবর্তিতে আরো কিছু পরিবর্তন ও সংশোধন করা হয় এবং এর ভিত্তিতে ভবনটি নির্মিত হয়। নিউ ইয়র্ক সিটির সাথে করা চুক্ত অনুযায়ী ভবনটি স্থানীয় অগ্নি নিরাপত্তা ভবন নির্মাণের বেশ কিছু নীয়মনীতি মানলেও সব নিয়ম মানেনি। মহাসচিবের কার্যালয়টি ভবনের ৩৮তম তলায় অবস্থিত। ১৯৪৮ সালে নির্মাণ কাজ শুরু হলেও ভবনটির ভিত্তি প্রস্তর ১৯৪৯ সালের ২৪ অক্টোবর স্থাপিত হয়। এর কাজ শেষ হয় ১৯৫২ সালে। এই নির্মাণকাজের জন্য প্রয়োজনীয় ৬৫ মিলিয়ন ডলার অর্থ সুদমুক্ত ঋণের মাধ্যমে যুক্তরাষ্ট্রের সরকার প্রদান করে।


title: জাতিসংঘ সদর দপ্তর

text: নিউ ইয়র্ক সিটি নির্বাচনের পূর্বে বিশ্বের অনেক দেশের শহর জাতিসংঘ সদর দপ্তর নির্মাণের জন্য জমি দিতে চেয়েছিল। যুক্তরাষ্ট্রের বিভিন্ন শহর ও স্থান পর্যালোচলনা করার পরে ইস্ট রিভার তীরবর্তী স্থানটি নির্বাচিত হয়। একটি শক্তিশালী চক্রান্তকারী ও স্বার্থান্বেষী গোষ্ঠী সুইজারল্যান্ডের জেনেভায় লীগ অফ নেশনস কমপ্লেক্সের জায়গাটিকে প্রস্তাব করেছিল। এছাড়া অনেক দেশের অনেক নেতৃবর্গ এই নির্মাণকাজের জন্য স্থানের ব্যাপারে প্রস্তাব করেছিলেন। ম্যানহাটনের ইস্ট রিভার পার্শ্ববর্তী স্থানটি নির্বাচনের আগে সান ফ্রান্সিসকো, মেরিন কাউন্টি, ফিলাডেলফিয়া, বোস্টন, কুইন্স, নিউ ইয়র্কের ওয়েস্টচেস্টার কাউন্টি এবং কানেক্টিকাটের ফেয়ারফিল্ড কাউন্টি বিবেচনা করা হয়েছিল। কিন্তু জন রকফেলার ইস্ট রিভার পার্শ্ববর্তী স্থানটি ক্রয়ের জন্য ৮.৫ মিলিয়ন ডলার দান করার ঘোষণা দেয়ার পরই জায়গাটি নির্বাচিত হয়।


title: জাতিসংঘ সদর দপ্তর

text: নিউ ইয়র্কে আসার পর লে কর্বুজিয়েরে অনুরোধে অস্কার নিয়েমার তাঁর সাথে সাক্ষাৎ করেন। ইতোমধ্যে লে কর্বুজিয়ের তাঁর প্রস্তুতকৃত ডিজাইনটি নির্বাচন করার জন্য পরিকল্পনা বোর্ডে তদবীর করে আসছিলেন। তিনি নিয়েমারকে অনুরোধ করেন ডিজাইন জমা না দিতে। এর পরিবর্তে নিয়েমারকে কর্বুজিয়ের তাঁর কাজে সাহায্য করতে বলেন। কিন্তু বোর্ডের পরিচালক হ্যারিসনের ক্রমাগত অনুরোধ ও নির্দেশে নিয়েমার অবশেষে তাঁর করা ডিজাইন বোর্ডে জমা দিতে সম্মত হন।


title: জাতিসংঘ সদর দপ্তর

text: পরিকল্পনা বোর্ড ৪৫টি ডিজাইন মূল্যায়ন করে। নিয়েমারের ৩২ নম্বর ডিজাইনটি এতে নির্বাচিত হয়। কর্বুজিয়েরের ২৩ নম্বর ডিজাইনে একটি ভবনের মধ্যে সাধারণ পরিষদ ও অধিবেশন হল প্রস্তাব করা হয়েছিল কিন্তু নিয়েমারের ডিজাইনে সাধারণ পরিষদকে অধিবেশন হল থেকে পৃথক করা হয়েছিল। নিয়েমারের এই ডিজাইনে পরিষদ অংশকে ইস্ট রিভারের পাশে এবং অধিবেশন হলকে সচিবালয় ভবনের ডান পাশে স্থান দেয়া হয়েছিল। এতে জমিকে খন্ডিত না করলেও একটি বড় জায়গাজুড়ে পুরো কমপ্লেক্স তৈরির প্রস্তাবনা ছিল।


title: জাতিসংঘ সদর দপ্তর

text: জাতিসংঘ সদর দপ্তরের স্থানটির একটি বৈশ্বিক মর্যাদা রয়েছে। একারণে মাঝেমধ্যে জাতিসংঘের নিয়ম-নীতি নিউ ইয়র্ক শহরের আইনকে উপেক্ষা করে, কিন্তু অপরাধ সংঘটনের ক্ষেত্রে এসব নীতি প্রযোজ্য হয় না। জাতিসংঘ সদর দপ্তর মার্কিন যুক্তরাষ্ট্রের আইনের এখতিয়ারের মধ্যে পরে। জাতিসংঘের কিছু সদস্যের কূটনৈতিক অব্যাহতি সুবিধা রয়েছে। জাতিসংঘ সদর দপ্তরের ব্যবসা ও মুদ্রা আদান-প্রদানে মার্কিন ডলার ব্যবহৃত হয়। ইংরেজি ও ফরাসি ভাষা দাপ্তরিক ভাষা হিসেবে ব্যবহৃত হয়। দৈনিক তথ্যের আদান-প্রদানে ও সদর দপ্তরের সকল চিহ্ন ইংরেজি ও ফরাসি ভাষাতে লিখিত। ফরাসি ও স্প্যানিশ জাতিসংঘের অর্থনৈতিক ও সামাজিক পরিষদের দাপ্তরিক ভাষা। আরবি, চীনা, ইংরেজি, ফরাসি, রাশিয়ান ও স্প্যানিশ জাতিসংঘ সাধারণ পরিষদের দাপ্তরিক ভাষা।


title: জাতিসংঘ সদর দপ্তর

text: এই ভবনের ঠিকানা হল জাতিসংঘ সদর দপ্তর, নিউ ইয়র্ক, এনওয়াই ১০০১৭, যুক্তরাষ্ট্র। নিরাপত্তার কারণে এই ঠিকানায় প্রেরিত সব চিঠি জীবাণুমুক্ত করা হয়। জাতিসংঘ ডাক প্রশাসন জাতিসংঘের জন্যে স্ট্যাম্প প্রণয়ন করে যা এই ভবন থেকে প্রেরিত সব চিঠিতে যুক্ত করা হয়। সাংবাদিকরা যখন এই ভবন থেকে রিপোর্টিং করে তখন তারা তাদের অবস্থান হিসেবে "নিউ ইয়র্ক"-এর পরিবর্তে "জাতিসংঘ" ব্যবহার করে।


title: জাতিসংঘ সদর দপ্তর

text: জাতিসংঘ সদর দপ্তর কমপ্লেক্সে একাধিক গুরুত্বপূর্ণ ভবন রয়েছে। এর মধ্যে জাতিসংঘ সচিবালয় ভবনটি এই সদর দপ্তরের চিত্রায়নে সবচেয়ে বেশি দৃশ্যমান হয়। এছাড়া সাধারণ পরিষদ ভবন, কনফারেন্স ও ভিজিটরস সেন্টারও গুরুত্বপূর্ণ ভবন হিসেবে কমপ্লেক্সে দৃশ্যমান। সদর দপ্তরের সীমানার ঠিক অভ্যন্তরে জাতিসংঘের ১৯৩টি সদস্য দেশের পতাকার সারি অবস্থিত। এখানে জাতিসংঘের পতাকাও অবস্থিত। পতাকাগুলি ইংরেজি বর্ণমালার ক্রমানুসারে স্থাপিত।


title: জাতিসংঘ সদর দপ্তর

text: সাধারণ অধিবেশ ভবনে অধিবেশ হল অবস্থিত। এর ধারণক্ষমতা ১৮০০। ১৬৫ ফুট দৈর্ঘ্য ও ১১৫ ফুট প্রস্থ বিশিষ্ট এই হলটি কমপ্লেক্সের সর্বাধিক বড় ঘর। এই হলে ফরাসি ফের্নাড লিগার নির্মিত দুইটি প্রাচীরচিত্র রয়েছে। হলের সামনের ভাগে বক্তৃতা মঞ্চ অবস্থিত। সাধারণ অধিবেশনের প্রেসিডেন্ট, মহাসচিবের জন্য বক্তৃতা মঞ্চে সবুজ মার্বেলের তৈরি ডেস্ক রয়েছে। এর পেছনে রয়েছে সোনালী পটভূমিতে অঙ্কিত জাতিসংঘের প্রতীক।


title: লেনডেন পিন্ডলিং

text: দ্য রাইট অনারেবল স্যার লেনডেন পিন্ডলিং, কেসিএমজি, ওএম, পিসি, জেপি, (২২শে মার্চ ১৯৩০ - ২৬শে আগস্ট ২০০০) হলেন বাহামা দ্বীপপুঞ্জের জাতির জনক। তিনি ১০শে জানুয়ারি ১৯৬৭ সালে সংখ্যাগরিষ্ঠ দলের ও ১০শে জুলাই ১৯৭৩ সালে স্বাধীনতার নেতৃত্ত্ব দিয়েছিলেন। তিনি ১৯৬৫ সাল থেকে ১৯৯৭ সাল পর্যন্ত প্রোগ্রেসিভ লিবারেল পার্টির প্রধান ও ১৯৬৯ থেকে ১৯৯২ পর্যন্ত বাহামার প্রধানমন্ত্রী ছিলেন কিন্তু স্ক্যান্ডালে জড়িয়ে তিনি রাজনীতি থেকে পদত্যাগ করেন। ১৯৮০-র দশকে পিন্ডলিং ও তার দল দুর্নীতি ও মাদক চোরাচালান কেলেংকারিতে জড়িয়ে পড়েন। অর্থনীতির দুরবস্থা কাটিয়ে উঠতে পিন্ডলিং দেশটিকে বৈদেশিক ঋণের বোঝায় জর্জরিত করে দেন। এর ফলে ১৯৯২ সালের সাধারণ নির্বাচনে তিনি রক্ষণশীল ফ্রি ন্যাশনাল মুভমেন্টের হুবার্ট ইনগ্রাহামের কাছে পরাজিত হন।


title: লেনডেন পিন্ডলিং

text: লেনডেন ইমপেরিয়াল প্রাইভে কাউন্সিলের একজন সদস্য ছিলেন ও রাণী দ্বিতীয় এলিজাবেথ কর্তৃক নাইট হিসেবে ভূষিত হন।


title: লেনডেন পিন্ডলিং

text: পিন্ডলিং ২২শে মার্চ ১৯৩০ সালে নাসাউ-এর ম্যাসন এডিসনে তার দাদার বাড়িতে জন্মগ্রহণ করেন। তার পিতার নাম আর্নোল্ড পিন্ডলিং ও মতা ভাইওলা পিন্ডলিং। পিন্ডলিং-এর পিতা জ্যামাইকার অধীবাসি ছিলেন যিনি প্রথমদিকে রাজকীয় বাহমা পুলিশ ফোর্সে কন্সটেবল হিসেবে যোগদান করতে বাহামা দ্বীপপুঞ্জে চলে আসেন। লেনডেন নাসাউ-এর ইস্ট স্ট্রিটে বেড়ে উঠেন ও ১৯৪৩-১৯৪৬ পর্যন্ত এলিট সরকারি উচ্চ বিদ্যালয়ে লেখাপড়া করেন। ১৬ বছর বয়সে স্নাতক সম্পন্ন করে তিনি পোস্ট অফিস সেভিং ব্যাংকে করণিকের কাজ নেন। পরবর্তীতে তিনি আইন বিষয়ে অধ্যয়নের জন্য লন্ডন পাড়ি জমান। ১৯৫২ সালে তিনি লন্ডন বিশ্ববিদ্যালয়ের কিং’স কলেজ থেকে ব্যাচেলর অফ ল (এলএলবি) ডিগ্রি অর্জন করেন। ১৯৫৩ সালের ফেব্রুয়ারিতে মিডল টেম্পলে ইংরেজ বারে ওকালতি ও জুন ১৯৫৩ সালে বাহামা বারে ওকালতি করেন।


title: জর্জ ক্যাডল প্রাইজ

text: দ্য রাইট অনারেবল জর্জ ক্যাডল প্রাইজ, পি.সি. (জানুয়ারি ১৫, ১৯১৯ - সেপ্টেম্বর ১৯, ২০১১), ছিলেন বেলিজের প্রথম প্রধানমন্ত্রী ও তাকে দেশের স্বাধীনতার প্রধান স্থপতি হিসেবে সম্মান করা হয়। বর্তমানে বেলিজের অধিকাংশ জনগণ তাকে জাতির জনক হিসেবে স্বীকৃতি দিয়েছে।


title: জর্জ ক্যাডল প্রাইজ

text: প্রাইজ বেলিজ শহরে জন্মগ্রহণ করেন, যখন এটি ব্রিটিশ হন্ডোরাসের অধীন ছিল। তার পিতার নাম উইলিয়াম প্রাইজ ও মাতার নাম আইরিন প্রাইজ। তিনি ১৯৪৭ সালে বেলিজ সিটি কাউন্সিলে নির্বাচনের মাধ্যমে রাজনীতিতে প্রবেশ করেন। ব্রিটিশ হন্ডুরান ডলার মূল্যহ্রাস ঘটলে তিনি ও কিছু সাধারন নাগরিক মিলে পিপল’স কমিটি গঠন করেন। এটি ছিল শান্তিপূর্ণ ও গঠণমূলক বেলিজিয়ান আন্দোলন। ২৯শে সেপ্টেম্বর, ১৯৫০ সালে তিনি পিপল’স ইউনাইটেড পার্টি গঠন করেন। চার দশক তিনি দলটির নেতৃত্ত দিয়ে ব্রিটিশ উপনিবেশ থেকে রাজনৈতিক ও অর্থনৈতিক স্বাধীনতা অর্জন করেন।


title: জর্জ ক্যাডল প্রাইজ

text: দেশের স্বাধীনতায় অনবদ্য ভূমিকা রাখার জন্য সেপ্টেম্বর ২০০০ সালে বেলিজের প্রথম ব্যক্তি হিসেবে প্রাইজকে বেলিজের সব্বোর্চ সম্মান "দ্য অর্ডার অফ ন্যাশনাল হিরো" প্রদান করা হয়। তিনি অন্যান্য ক্যারিবীয় অঞ্চলের ও সেন্ট্রাল আমিরিকার দেশ থেকে একই ধরনের সম্মান অর্জন করেন। ১৯৮২ সালে তিনি "ইমপেরিয়াল প্রাইভে কাউন্সিলের" সদস্য মনোনীত হন।


title: জর্জ ক্যাডল প্রাইজ

text: প্রাইজ ৯২ বছর বয়সে ১৯শে সেপ্টেম্বর, ২০১১ সালে মৃত্যুবরণ করেন। মৃত্যুর প্রায় ৩০ বছর পূর্বে তিনি বেলিজের জনগণকে স্বাধীনতার জন্য একত্রিত করেছিলেন। তার মৃত্যুতে আরো একবার বেলিজের জনগণ একত্রিত হয়েছিল তাদের জাতির জনককে বিদায় দিতে। ২৬শে সেপ্টেম্বর, ২০১১ সালে রাষ্ট্রীয় একটি শেষকৃত্য অনুষ্ঠিত হয় এবং বেলিজ সিটির লর্ড’স রিজ সমাধিতে তাকে সমাহিত করা হয়।


title: চিলির জাতীয় সঙ্গীত

text: চিলির জাতীয় সঙ্গীত () হচ্ছে চিলির জাতীয় সঙ্গীত। এটি কানসিওন ন্যাসিওলান (জাতীয় সঙ্গীত) নামেও পরিচিত। জাতীয় সঙ্গীতের দুটি গান এবং দুটি সুরের তিনটি ভিন্ন সংস্করণ রয়েছে। বর্তমান সংস্করণটি রামোন কারনিচার রচনা করেছেন এবং কথা লিখেছেন এউসেবিও লিল্লো, এবং এতে গায়কদলের ছয়টি অংশ রয়েছে।


title: চিলির জাতীয় সঙ্গীত

text: বেরনারডো ও'হিজ্জিনস এর নেতৃত্বাধীন ১৮১৮ সালে স্পেনের বিরুদ্ধে রক্তক্ষয়ী যুদ্ধের মাধ্যমে স্বাধীনতা অর্জন করার পরে নতুন সরকারের কমিশনে একটি জাতীয় সঙ্গীত গ্রহণ করা হয়। এর কথা লিখেছিলেন আর্জেন্টিনার কবি ও মুক্তিযোদ্ধা বেরনারডো দে ভেরা ইয় পিন্টাদো যা যুদ্ধের সময় গ্রহণ করা হয়েছিল। এটি ১৮২৮ সাল পর্যন্ত চিলির জাতীয় সঙ্গীত হিসেবে ব্যবহারিত করা হয়।


title: চিলির জাতীয় সঙ্গীত

text: ১৮২৮ সাল চিলির জাতীয় সঙ্গীত প্রতিস্থাপিত করা হয়। একে "রামোন কারনিচার" রচনা করেছেন কারণ তিনি তার উদার ধারণা ইংল্যান্ডে নির্বাসিত হয়। এটি ১৮১৯ সালে লেখা হয়েছিল। গান থেকে স্প্যানিশ বিরোধী অনুভূতিতে মুছে ফেলার জন্য প্রতিস্থাপন প্রয়োজন ছিল। ১৮৪৭ সালে, তরুণ কবি "এউসেবিও লিল্লো", "কারনিচার" এর সুরের জন্য একটি নতুন গান লিখেন, তবে তিনি মূল সঙ্গীত থেকে গায়কদলকে দূরে রাখেন।


title: চিলির জাতীয় সঙ্গীত

text: নীচে সংস্করণটি প্রায়ই বাজানো হয়ে থাকে। এটা পূর্ণ পাচঁ নম্বর সংস্করণ এবং গায়কদলের অনুরূপ:


title: দুররানি সাম্রাজ্য

text: দুরারানি সাম্রাজ্য (পশতু: د درانیانو واکمني) "সাদুজাই রাজ্য" নামেও পরিচিত, ছিল আফগানিস্তানের সর্বশেষ সাম্রাজ্য। ১৯৪৭ সালে কান্দাহারকে রাজধানী করে আহমদ শাহ দুররানি সাম্রাজ্যটি প্রতিষ্ঠা করেন। দুররানি সাম্রাজ্য বর্তমান আফগানিস্তান, উত্তর-পশ্চিম ইরান, পূর্ব তুর্কমেনিস্তান, পাকিস্তানের অধিকাংশ অঞ্চল এবং কাশ্মীর অঞ্চলসহ উত্তর-পশ্চিম ভারত পর্যন্ত বিস্তৃত ছিল। বিভিন্ন উপজাতীয় নেতাদের সাহায্যে আহমদ শাহ দুররানি কুরেশদের কাছ থেকে পশ্চিম থেকে কাশ্মীর, দিল্লীর পূর্ব পর্যন্ত ও আমু দারায়ার কাছ থেকে উত্তর দিক এবং দক্ষিণের আরব সাগর পর্যন্ত সীমানা বৃদ্ধি করেন। আঠারো শতকের দ্বিতীয় অর্ধাংশ পর্যন্ত অটোম্যান সাম্রাজ্যের পর দুররানি সাম্রাজ্য ছিল বিশ্বে মুসলমানদের দ্বিতীয় বৃহত্তম সাম্রাজ্য।


title: দুররানি সাম্রাজ্য

text: স্থানীয় শাসকদের কাছ থেকে গজনী ও কাবুল দখলের মাধ্যমে আফগান সেনাবাহিনীর বিজয় শুরু হয়। ১৭৪৯ সালে মুঘল শাসক বর্তমান পাকিস্তান ও উত্তর-পশ্চিম ভারতের সার্বভৌমত্ব আফগানদের কাছে সমর্পণ করেন। আহমদ শাহ এরপর "শাহরুখ আফসার" দ্বারা শাসিত হেরতের নিয়ন্ত্রন নিতে পশ্চিমে যাত্রা করেন। তিনি পরবর্তীতে হিন্দুকুশের উত্তর অংশে তার সেনাবাহিনী পাঠান ও অতিশীঘ্রই বিভিন্ন উপজাতিরা তার সঙ্গে যোগদান করে। আহমদ শাহ চারবার ভারত আক্রমণ করে কাশ্মীর ও পাঞ্জাব রাজ্যের নিয়ন্ত্রন নেন। ১৭৫৭ সালের প্রথম দিকে তিনি দিল্লী অধিগ্রহন করেন কিন্তু মুঘলদের নামমাত্র শাসন করার অনুমতি দেন কারণ তারা বুঝে গিয়েছিল দুররানির নিয়ন্ত্রনে পাঞ্জাব, সিন্ধু ও কাশ্মীরসহ ভারতের অধিকাংশ অঞ্চল।


title: দুররানি সাম্রাজ্য

text: ১৭২২ সালে আহমদ শাহ দুররানি মৃত্যুবরণ করার পর তার ছেলে তিমুর শাহ দুররানি সাম্রাজ্যের শাসক হিসেবে অধিষ্ঠিত হন। তিমুর কান্দাহারের পরীবর্তে কাবুলকে তার সাম্রাজ্যের নতুন রাজধানী হিসেবে ঘোষণা করেন এবং পেশাওয়ারকে শীতকালীন রাজধানী হিসেবে ব্যবহার শুরু করেন। মনে করা হয় দুররানি সাম্রাজ্য থেকেই অধুনিক আফগানিস্তানের জন্ম ও আহমদ শাহ দুররানিকে আধুনিক আফগানিস্তানের জাতির জনক বলা হয়ে থাকে।


title: কালি

text:
কালি তরল বা পেস্ট জাতীয় যেটি ইমেজ, টেক্সট, বা নকশা রং করতে ব্যবহার করা হয়। কালি কলম, ব্রাশ, বা পালক দিয়ে ছবি আঁকার বা লেখার জন্য ব্যবহার করা হয়।
প্রাচীনকালে কাদার ওপর দাগ কেটে কিংবা শক্ত কোনো কিছুর ওপর আঁচড় দিয়ে লেখার কাজটা সারা হতো। কিন্তু বর্তমানে কালির ব্যবহার সব কিছু সহজ করে দিয়েছে।


title: কালি

text: কালি সূত্রে আলাদা হয়, কিন্তু সাধারণত চারটি উপাদান জড়িত:


title: কালি

text: কালি সাধারণত চার শ্রেণীর অন্তর্গত:


title: কালি

text: রঙ দ্রুত হয়, কিন্তু আরো ব্যয়বহুল, রঙের কম সঙ্গতিপূর্ণ, এবং ডাইসের চেয়ে পরিসীমা কম।


title: কালি

text: প্রথম ঝরনা কলম তৈরি হয় যা জলাধার কলম, মাদ আল মুইজ, মিশরের খলিফার সময় ৯৫৩ খ্রিস্টাব্দে যা হাত বা জামাকাপড় নষ্ট করবে না।


title: জলদস্যুতা

text: জলদস্যুতা বলতে সাধারনত সমুদ্রে সংঘঠিত ডাকাতি বা অপরাধমূলক কর্মকাণ্ডকে বোঝায়। এই পরিভাষাটি অবশ্য স্থলপথ, আকাশপথ বা অন্য কোন বড় জলবেষ্ঠিত অঞ্চলে বা সৈকতে সংঘঠিত অপরাধের ক্ষেত্রেও ব্যবহার হতে পারে। একই ভেসেলে (ছোট জাহাজ) ভ্রমণকারী এক ব্যক্তির বিরোদ্ধে অপর ব্যক্তির সংঘঠিত অপরাধমূলক কর্মকাণ্ড -এর আওতাভুক্ত নয় (যেমন, একই ভেসেলের এক ব্যক্তি অপর ব্যক্তির কাছ থেকে চুরি করলে।)। শব্দটি ঐতিহাসিকভাবে রাষ্ট্রীয় জল সীমানায় অন্য দেশের এজেন্ট (প্রাইভেটিয়ার) বা জলদস্যু কর্তৃক লুণ্ঠেনের জন্য প্রবেশ-এর ক্ষেত্রে ব্যবহার করা হয়েছে।


title: জলদস্যুতা

text: জলদস্যুতা গতানুগতিক আন্তর্জাতিক আইনের অধীনে একটি নির্দিষ্ট অপরাধের নাম এবং কিছু কিছু রাষ্ট্রে এটি পৌর আইনের অধীন একটি অপরাধের নাম। জলদস্যুতার মতই আরো একটি পরিভাষা হলো প্রাইভেটারিং, প্রাইভেটিয়াররা যুদ্ধকালীন সময়ে বা কৌশলগত কারণে রাষ্ট্র কর্তৃক নিয়োগপ্রাপ্ত হন এবং তার শুধুমাত্র শত্রু দেশের জাহাজই আক্রমণ ও লুট করতেন। কিছু মিল থাকা স্বত্তেও জলদস্যুতা ও প্রাইভেটারিং পরিভাষা দুটি আলাদা।


title: জলদস্যুতা

text: জলদস্যুতা ঘটনায় নিয়োজিত ব্যক্তিদেরকে জলদস্যু বলা হয়ে থাকে। ঐতিহাসিকভাবে, অপরাধীদের সাধারণত সামরিক ব্যক্তিদের দ্বারা ধরা এবং সামরিক ট্রাইবুনালে বিচার করার চেষ্ঠা করা হয়েছে। একুশ শতকে আন্তর্জাতিক সম্প্রদায় জলদস্যুদের বিচারের সম্মুখীন করতে অনেক সমস্যার সম্মুখীন হয়।


title: পাওয়ারউল্‌ফ

text: পাওয়ারউল্‌ফ ২০০৩ সালে চার্লস গ্রেউলফ ও ম্যাথিউ গ্রেউলফ ভ্রাতৃদ্বয় দ্বারা প্রতিষ্ঠিত জার্মান পাওয়ার মেটাল ব্যান্ড। পাওয়ারউলফ প্রথম থেকে এখন পর্যন্ত তারা কনসার্ট ও মিউজিক ভিডিওতে নিজেদের ভয়ানক রূপ নেয়ার জন্য প্রসাধনী ব্যবহার করে এবং তাদের গানের কথায় নেকড়ে মানব ও ভ্যাম্পায়ারদের অন্ধকারাচ্ছন্ন কল্পকাহিনি তুলে ধরে।


title: পাওয়ারউল্‌ফ

text: দুই ভাই অনেক বছর ধরে একসঙ্গে গিটার বাজানোর পর সিদ্ধান্ত নিয়েছিলেন গানের দল গঠন করার আর এভাবেই পাওয়ারউল্‌ফের জন্ম। তাঁরা তাঁদের সঙ্গে ড্রামার হিসেবে যুক্ত করেন ফ্রেঞ্চ নাগরিক স্টেফেইন ফ্যুনেব্রে ও কি-বোর্ডিস্ট হিসেবে আরেক জার্মান ফাল্ক মারিয়া ম্লেগেলকে। তখন তাঁরা তাঁদের পছন্দমতো কাউকে গানের ভোকাল হিসেবে পাচ্ছিলেন না। এর কিছুদিন পর দুই ভাই যখন ছুটি কাটাতে রোমানিয়া যান সেখানে তাঁদের সঙ্গে পরিচয় হয় অ্যান্ডিলা ডর্নের। ডর্ন একজন সংগীতশিল্পী, যিনি কিনা মিউজিক একাডেমি অব বুখারেস্ট থেকে ক্ল্যাসিক্যাল অপেরার ওপর শিক্ষা গ্রহণ করেছেন, ব্যান্ড দলের হোমটাউনে গেলেন এবং পাওয়ারউল্‌ফের ফ্রন্টম্যান হিসেবে যোগ দিলেন। ডর্নের রোমানিয়ান নেকড়েমানবের কল্পকাহিনির ওপর ভালবাসা ছিল বিধায় তারা তাদের প্রথম অ্যালবাম করলেন যার নাম রিটার্ন টু ব্লাডরেড। ২০০৭ সালে তাদের দ্বিতীয় অ্যালবাম করলেন যার নাম লুপুস ডেই যার প্রধান চরিত্র এক নেকড়েমানব, যে কিনা রক্তপিপাসা ত্যাগ করে আলোর পথ খোঁজে।


title: পাওয়ারউল্‌ফ

text: ব্যান্ড টি ২০১২ সালে ব্রাজিলে জনপ্রিয়তা লাভ করে ফেসবুকে বিজ্ঞাপন দিয়ে।


title: পাওয়ারউল্‌ফ

text: পাওয়ারউল্‌ফের প্রকাশিত অ্যালবাম প্রিচারস অব দ্য নাইট মুক্তি পায় ২০১৩ সালের ১৮ জুলাই।


title: কলম্বিয়ার জাতীয় সঙ্গীত

text: হিমনো ন্যাসিওলান দে লা রেপুবলিকা দে কলম্বিয়া () হচ্ছে কলম্বিয়ার জাতীয় সঙ্গীত। সঙ্গীতটি সাধারণত, "¡ওহ গ্লোরিয়া ইনমারচেসিব্লে!" নামেও পরিচিত। ১৮৮৭ সালে, হোসে দোমিনগো তোরেস নামে বোগোতার কৌতুক অভিনেতা, থিয়েটারি সঙ্গীত এবং তার দেশের জন্য ভালবাসা দুই ভাবাবেগ মিলিত করে কলোমবিয়া জন্য একটি জাতীয় সঙ্গীত নির্মাণ করে। তিনি রাষ্ট্রপতি "রাফায়েল নুনেয" কার্তাহেনা শহরের স্মরণার্থে তার লিখিত অনুপ্রেরণার কবিতা সঙ্গীত হিসেবে ব্যবহার করার সিদ্ধান্ত নিলেন, এবং তার বন্ধু ""ওরেস্তে সিন্দিচি"" যিনি ছিলেন একজন ইতালীয় অপেরা শিক্ষক, তাকে সঙ্গীত রচনা করতে অনুরোধ করলেন।


title: তৃতীয় বেনিগনো অ্যাকুইনো

text: তৃতীয় বেনিগনো সায়মন "নয়নয়" কজুয়াঙ্কো অ্যাকুইনো (; ; জন্ম: ৮ ফেব্রুয়ারি, ১৯৬০) ম্যানিলায় জন্মগ্রহণকারী ফিলিপাইনের বিশিষ্ট রাজনৈতিক ব্যক্তিত্ব, সাবেক কংগ্রেস সদস্য ও সিনেটর। তিনি নয়নয় অ্যাকুইনো কিংবা পিনয় নামেও পরিচিত। ফিলিপাইনের বর্তমান রাষ্ট্রপতি হিসেবে তিনি জুন, ২০১০ সাল থেকে দেশ পরিচালনা করছেন। সাবেক সিনেটর বেনিগনো "নিনয়" অ্যাকুইনো, জুনিয়র এবং সাবেক রাষ্ট্রপতি কোরাজন "কোরি" অ্যাকুইনো’র একমাত্র পুত্র।


title: তৃতীয় বেনিগনো অ্যাকুইনো

text: ম্যানিলায় জন্মগ্রহণকারী অ্যাকুইনো ১৯৮১ সালে আতেনিও ডি ম্যানিলা ইউনিভার্সিটি থেকে অর্থনীতি বিষয়ে স্নাতক পাশ করেন। এরপর স্বল্পসময়ের মধ্যে মার্কিন যুক্তরাষ্ট্রে স্বেচ্ছা নির্বাসনে পরিবারের সাথে যোগ দেন। ১৯৮৩ সালে পিতা নিহত হবার পর ফিলিপাইনে প্রত্যাবর্তন করেন। ব্যক্তিগত খাতে বেশ কয়েকটি প্রতিষ্ঠানে কাজ করেন অ্যাকুইনো।


title: তৃতীয় বেনিগনো অ্যাকুইনো

text: অ্যাকুইনো পরিবারের চতুর্থ-প্রজন্মের রাজনীতিবিদ তৃতীয় বেনিগনো অ্যাকুইনো। তাঁর প্রপিতামহ সারভিল্যানো অ্যাকুইনো মালোলুজ কংগ্রেসের প্রতিনিধি ছিলেন। দাদা বেনিগনো অ্যাকুইনো, সিনিয়র ১৯৪৩-১৯৪৪ সাল মেয়াদে ফিলিপাইনের প্রতিনিধি পরিষদের স্পিকার ছিলেন। তাঁর মা কোরাজন অ্যাকুইনো রাষ্ট্রপতি ছিলেন। বাবা বেনিগনো অ্যাকুইনো, জুনিয়র ছিলেন সিনেটর।


title: তৃতীয় বেনিগনো অ্যাকুইনো

text: অ্যাকুইনো ফিলিপাইনের লিবারেল পার্টির সক্রিয় সদস্য। লিবারেল পার্টির অনেকগুলো পদে নিযুক্ত ছিলেন অ্যাকুইনো। তন্মধ্যে দলের মহাসচিব ও লুজনে উপ-সভাপতি অন্যতম। লিবারেল পার্টির সভাপতির দায়িত্ব পালন করছেন তিনি। ১৯৯৮ সালে টারল্যাক প্রদেশের ২য় জেলায় নির্বাচনে প্রতিদ্বন্দ্বিতা করে প্রতিনিধি পরিষদের সদস্য নির্বাচিত হন। ২০০১ ও ২০০৪ সালের নির্বাচনেও তিনি পুণরায় বিজয়ী হন। মেয়াদের সীমাবদ্ধতাজনিত কারণে ২০০৭ সালের নির্বাচনে অংশগ্রহণ করতে পারেননি তিনি। ফলে ঐ বছরের ১৪শ কংগ্রেসের সিনেটর নির্বাচনে প্রতিদ্বন্দ্বিতা করেন ও নির্বাচিত হন।


title: তৃতীয় বেনিগনো অ্যাকুইনো

text: আনুষ্ঠানিকভাবে ফিলিপিনো রাষ্ট্রপতিগণ মালাকানাং প্রাসাদে অবস্থান করলেও অ্যাকুইনো প্রাসাদের সন্নিকটে বাহে প্যাঙ্গারাপ বা স্বপ্নীল বাড়ীতে বসবাস করছেন।


title: তৃতীয় বেনিগনো অ্যাকুইনো

text: ২০১৩ সালে টাইম সাময়িকী কর্তৃপক্ষ তৃতীয় বেনিগনো অ্যাকুইনোকে বিশ্বের ১০০ প্রভাববিস্তারকারী ব্যক্তির একজন হিসেবে মনোনীত করে।


title: খুলনা বিভাগীয় জাদুঘর

text:
খুলনা জেলার শিববাড়ী ট্রাফিক মোড়ের জিয়া পাবলিক হলের পাশেই প্রতিষ্ঠিত খুলনা জাদুঘর। খুলনা বিভাগীয় জাদুঘর ১৯৯৮ সালে প্রতিষ্ঠিত হয়। জাতীয় জাদুঘরের আওতায় ও প্রত্নতত্ত অধিদপ্তরের তত্তাবধানে জাদুঘরটি পরিচালিত। আয়তনের দিক থেকে এটি দেশের দিত্বীয় বৃহত্তম জাদুঘর। দেশের বিভিন্ন স্থানে প্রাপ্ত নানান প্রত্নতাত্তিক নিদর্শন বিশেষ করে ঝিনাইদহের বারবাজার, যশোরের ভরত ভায়ানা এবং বাগেরহাটের খানজাহান আলী সমাধিসৌধ খননের ফলে প্রাপ্ত নানান দুর্লভ নিদর্শন প্রদর্শিত হচ্ছে এ জাদুঘরে।
এ জাদুঘরে দেশের দক্ষিণ অঞ্চলের বিভিন্ন ঐতিহ্য খ্যাত আলোকচিত্র দেখা যাবে, তার মদ্ধে বিশ্ব ঐতিহ্য খ্যাত ষাটগম্বুজ জামে মসজিদ, নয়গম্বুজ মসজিদ, রনবিজয়পুর মসজিদ, জিন্দা পীরের মসজিদ, সোনা বিবির মসজিদ, সিঙ্গারা মসজিদ, দীদার খার মসজিদ, আনোয়ার খার মসজিদ, আহমদ খার মসজিদ, চিল্লাখানা, খানজাহান আলী (র.) এর বসতভিটা ও দীঘি, কোতয়ালী, কালোদীঘি, বিবি গোগিনীর মসজিদ এবং দশ গম্বুজ মসজিদসহ বৃহত্তর খুলনা, যশোর, বাগেরহাট, সাতক্ষীরা, নড়াইল, মাগুরা, কুষ্টিয়া, ঝিনাইদহ, মেহেরপুর অঞ্চলের। এছাড়াও সারা দেশের বিভিন্ন গুরুত্বপূর্ন প্রত্নতত্ত স্থাপনার আলোকচিত্র দেখা যাবে এখানে।


title: খুলনা বিভাগীয় জাদুঘর

text: আলোকচিত্র ছাড়া জাদুঘরে দেখা যাবে গুপ্ত, পাল, সেন, মোগল ও ব্রিটিশ আমলের নানা রকম পুরাকীর্তির নিদর্শন, পোড়ামাটির বিভিন্ন মূর্তি, কষ্টি পাথরের মূর্তি, কালো পাথরের মূর্তি, তামা, লোহা, পিতল, মাটি ও কাচের তৈজসপত্র, বিভিন্ন ধাতুর তৈরি অস্ত্র, বিভিন্ন খেলনা, নানা রকম ব্যবহার্য সামগ্রী, মোগল আমলের স্বর্ণ ও রৌপ্য মুদ্রাসহ বৃহত্তর খুলনা অঞ্চলসহ বাংলাদেশের বিভিন্ন ইতিহাস, ঐতিহ্য ও সংস্কৃতির হাজার বছরের পুরনো নিদর্শনসমূহ।


title: খুলনা বিভাগীয় জাদুঘর

text: জাদুঘরের প্রবেশ করার জন্য প্রতিজন ১০ টাকা পবেশমূল্য দিয়ে টিকেট সংগ্রহ করতে হবে। তবে বিদেশি দর্শনাথীদের জন্য প্রবেশমূল্য ১০০ টাকা। প্রতিদিন সকাল ১১টা থেকে বিকাল ৬টা প্রর্যন্ত জাদুঘর খোলাথাকে। রবিরার পূর্ণদিন ও সোমবার অর্ধদিন জাদুঘরের সাপ্তাহিক বন্ধ। সবমিলিয়ে এক নজরে খুলনাকে দেখার জন্য এবং দেশের ইতিহাস-ঐতিহ্যকে জানার জন্য খুলনা বিভাগীয় জাদুঘর দর্শন আবশ্যক।


title: খুলনা বিভাগীয় জাদুঘর

text: খুলনার সোনাডাঙ্গা বাস টার্মিনালের খুব নিকটেই বিভাগীয় জাদুঘর। বাস টার্মিনাল থেকে মাত্র রিকশা অথবা ইজিবাইকে করে শিববাড়ি মোড়ে আসতে হবে। শিববাড়ী মোড়ে অবস্থিত জিয়া হলের পাশেই খুলনা বিভাগীয় জাদুঘরের অবস্থান।প্রত্নতত্ত্ব অধিদপ্তর,খুলনা বিভাগ,খুলনা।http://www.khulna.gov.bd/node/227083


title: ব্রাজিলের প্রথম পেদ্রো

text: প্রথম ডোম পেদ্রো (ডাকনামঃ "দ্য লিবোরেটর"; বাংলায়: "মুক্তিদাতা") (১২ই অক্টোবর ১৭৯৮ - ২৪শে সেপ্টেম্বর ১৮৩৪), ছিলেন ব্রাজিল সাম্রাজ্যের প্রতিষ্ঠাতা ও প্রথম শাসক। রাজা "চতুর্থ ডোম পেদ্রোর" মতে, তিনি পর্তুগালেও সমানভাবে প্রভাব বিস্তার করেছিলেন, যেখানে তিনি দ্য লিবারেটর ও সাথে সাথে দ্য সোলজার কিং নামে পরিচিত হন। পেদ্রো লিসবনে জন্মগ্রহণ করেন। তিনি ছিলেন পর্তুগালের রাজা "ষষ্ঠ ডোম জুয়াও" ও রানী "চারলতা জ্যাকুইনার" চতুর্থ সন্তান সতরাং তিনি ছিলেন "হাউজ অফ ব্রাজানজানার" একজন সদস্য। ১৮০৭ সালে তাদের রাষ্ট্র যখন ফরাসি বাহিনীর আক্রমণের শিকার হয়, তখন তিনি ও তার পরিবার পর্তুগালের সবচেয়ে বড় ও সমৃদ্ধ উপনিবেশ ব্রাজিলে চলে আসেন।


title: ব্রাজিলের প্রথম পেদ্রো

text: ১৮২০ সালে লিসবনে মুক্তির আন্দোলন শুরু হলে প্রথম পেদ্রোর পিতা পেদ্রোকে ব্রাজিল শাসনের দায়িত্ব দিয়ে এপ্রিল ১৮২১ সালে পর্তুগাল ফিরে আসতে বাধ্য হন। তিনি পর্তুগীজ সৈন্যদের দ্বারা বিপ্লবী ও অবাধ্যদের হুমকি দমনে সমর্থ হন। ১৮০৮ সাল থেকে রাজনৈতিক স্বায়তশাসন উপভোগ করা ব্রাজিলকে পর্তুগীজ সরকার সুবিধাটি বাতিলের হুমকি দেওয়ার পর সেখানে ব্যাপক অসন্তোষ সৃষ্টি হয়। প্রথম পেদ্রো ব্রাজিলকে সমর্থন করেন ও ৭ই সেপ্টেম্বর ১৮২২ সালে পর্তুগীজ শাসন থেকে ব্রাজিলকে স্বাধীন বলে ঘোষণা করেন। ১২ অক্টোবর তিনি ব্রাজিল সাম্রাজ্যে অধিষ্ঠিত হন ও পর্তুগীজদের অধীন সকল সেনাবাহিনীকে পরাজিত করেন। কয়েক মাস পরে, পেড্রো আমি নিরক্ষীয় আকালিক কনফেডারেশনের, ব্রাজিল এর উত্তর প্রদেশের বিচ্ছিন্নতাবাদীদের বিদ্রোহের একটি ব্যর্থ প্রয়াস ব্যর্থ করে দেন।


title: ব্রাজিলের প্রথম পেদ্রো

text: ১৮২৫ সালের শুরর দিকে দক্ষিণের প্রদেশ কিসপ্লাতিয়ানার বিদ্রোহ, ইউনাইটেড প্রোভিনেন্সের রিও দে লা প্লাতার বিচ্ছিন্নতাবাদীদের বিদ্রোহ ব্রাজিল সাম্রাজ্যকে কিসপ্লাতিন যুদ্ধের দিকে ঠেলে দেয়। পেদ্রো তার বড় কন্যা দ্বিতীয় দোনা মারিয়া কর্তৃক প্রত্যাখ্যাত হওয়ার পূর্বে ১৮২৬ সালের মার্চে পর্তুগালের রাজা হিসেবে অধিষ্ঠিত হন। ১৮২৮ সালে পরিস্থিতি আরো গুরুতর আকার ধারণ করে যখন দক্ষিণের যদ্ধে ব্রাজিল কিসপ্লাতিনা শহরটি হারন। একই বছর লিসবনে, তার ছোট ভাই যুবরাজ ডোম মিগুয়েল, মারিয়ার কাছ থেকে সিংহাসন আয়োত্ত করেন। এছাড়া একজন মহিলা আইনজীবীর সাথে সম্রাটের যৌন সম্পর্কের কেলেংকারির জন্য তার ভাবমূর্তি আরো ক্ষুণ্ণ হয়। এছাড়া ১৮২৬ সাল থেকে ১৮৩১ সাল পর্যন্ত ব্রাজিলের সংসদে এই বিতর্ক চলতে থাকে যে, সরকার রাজাদের কর্তৃক নিয়োগপ্রাপ্ত হবেন নাকি রাজনীতিবিদদের দ্বারা নিয়োগপ্রাপ্ত হবেন। ব্রাজিল ও পর্তুগাল উভয় দেশেই একসাথে সমস্যার সৃষ্টি হওয়ায় ও তা সমাধান করতে না পেরে ৭ই এপ্রিল ১৮৩১ সালে পেদ্রো তার ছেলে দ্বিতীয় ডোম পেদ্রোকে ক্ষমতায় বসিয়ে ইউরোপের উদ্দেশ্যে যাত্রা করেন।


title: ব্রাজিলের প্রথম পেদ্রো

text: ১৮৩২ সালের জুলাইয়ে পেদ্রো একটি সেনাবাহিনী নিয়ে পর্তুগাল আক্রমণ করেন। মুখমুখি এই জাতীয় গৃহযুদ্ধটির জন্য তিনি পুনরায় বৃহত্তর সংঘাতে জড়িয়ে পরেন। এর ফলে যারা মুক্তবাদ দাবি করছেন ও স্বৈরতন্ত্র ফিরিয়ে আনার দাবি করছেন তাদের মধ্যে আইবেরিয়ান উপদ্বীপে সংঘাতের সৃষ্টি হয়। যখন পেদ্রো ও তার সঙ্গে অন্যান্য মুক্তবাদীরা জয়ী হয় তার কয়েক মাস পর প্রথম পেদ্রো ২৪শে সেপ্টেম্বর ১৮৩৪ সালে যক্ষায় ভুগে মৃত্যুবরণ করেন। সমসাময়িক সমালোচক ও বংশধরদের দ্বারা উদার নীতিতে বিশ্বাসী বলে তাকে সম্মান করা হয়। এছাড়া ধারনা করা হয় উদারতাবাদ চর্চার অন্যতম পথিকৃৎ প্রেদ্রোর জন্যই বর্তমানে ব্রাজিল ও পর্তুগাল থেকে স্বৈরতন্ত্র বিদায় নিয়ে নতুন সরকার ব্যবস্থা চালু হয়েছে।


title: ইসলামী ব্যাংক বাংলাদেশ লিমিটেড

text: ইসলামী ব্যাংক বাংলাদেশ লিমিটেড বাংলাদেশে ইসলামী ব্যাংকিং ধারার পথিকৃৎ। এটি ইসলামী শরিয়াহ মোতাবেক পরিচালিত দক্ষিণ-পূর্ব এশিয়ার প্রথম ইসলামী ব্যাংক। ব্যাংকটি ১৯৮৩ সালের ১৩ই মার্চ কোম্পানি আইন, ১৯১৩-এর অধীনে একটি পাবলিক লিমিটেড কোম্পানি হিসেবে প্রতিষ্ঠিত হয়। ইসলামী ব্যাংক বাংলাদেশ লিমিটেড যৌথ বিনিয়োগে প্রতিষ্ঠিত বাণিজ্যক ব্যাংক যার ৩৬.৯১% স্থানীয় এবং ৬৩.০৯% বিদেশী বিনিয়োগ রয়েছে। মোট ৩১৮টি শাখা নিয়ে এই ব্যাংকটি দেশের বেসরকারি ব্যাংকগুলোর মধ্যে সর্ববৃহৎ ব্যাংকে পরিণত হয়েছে। এটি ঢাকা স্টক এক্সচেঞ্জ লিমিটেড এবং চট্টগ্রাম স্টক এক্সচেঞ্জ লিমিটেড-এর তালিকভূক্ত কোম্পানী যার অনুমোদিত মূলধন ২০,০০০ মিলিয়ন টাকা এবং পরিশোধিত মূলধন ১৬,৬৩৬.২৮ মিলিয়ন টাকা।


title: ইসলামী ব্যাংক বাংলাদেশ লিমিটেড

text: সুদমুক্ত ব্যাংক প্রতিষ্ঠা বাংলাদেশের মানুষের বহু পুরনো প্রত্যাশা। বিশ শতকের ষাটের দশকে মিসরের মিটগামারে প্রথম সুদমুক্ত ইসলামী ব্যাংক প্রতিষ্ঠিত হয়। এর ফলে বাংলাদেশেও এরূপ একটি ব্যাংক প্রতিষ্ঠার আন্দোলন সক্রিয় হয়। ১৯৭৪ সালের আগস্ট মাসে বাংলাদেশ ইসলামী উন্নয়ন ব্যাংক বা আইডিবির চার্টার স্বাক্ষর করে। ১৯৭৬ সালে প্রখ্যাত ইসলামি চিন্তানায়ক মাওলানা মুহাম্মদ আবদুর রহীমের নেতৃত্বে ঢাকায় ইসলামী অর্থনীতি গবেষণা ব্যুরো প্রতিষ্ঠিত হয়।


title: ইসলামী ব্যাংক বাংলাদেশ লিমিটেড

text: ১৯৭৯ সালে নভেম্বরে সংযুক্ত আরব আমিরাতে নিযুক্ত বাংলাদেশের রাষ্ট্রদূত মোহাম্মদ মহসিন দুবাই ইসলামি ব্যাংকের অনুরূপ বাংলাদেশে একটি ইসলামি ব্যাংক প্রতিষ্ঠার জন্য পররাষ্ট্র সচিবের কাছে লেখা এক চিঠিতে সুপারিশ করেন। এর পরপরই ডিসেম্বর মাসে অর্থ মন্ত্রণালয়ের ব্যাংকিং উইং বাংলাদেশে ইসলামি ব্যাংক প্রতিষ্ঠার ব্যাপারে বাংলাদেশ ব্যাংকের অভিমত জানতে চায়। বাংলাদেশ ব্যাংকের প্রতিনিধি হিসেবে তৎকালীন গবেষণা পরিচালক এ এস এম ফখরুল আহসান ১৯৮০ সালে ইসলামি ব্যাংকগুলোর কার্যক্রম পর্যবেক্ষণ ও পর্যালোচনার জন্য দুবাই ইসলামি ব্যাংক, মিসরের ফয়সাল ইসলামি ব্যাংক, নাসের সোশ্যাল ব্যাংক এবং আন্তর্জাতিক ইসলামী ব্যাংক সমিতির কায়রো অফিস পরিদর্শন করেন। ১৯৮১ সালে তিনি বাংলাদেশে ইসলামি ব্যাংক প্রতিষ্ঠার সুপারিশ করে একটি প্রতিবেদন পেশ করেন।


title: ইসলামী ব্যাংক বাংলাদেশ লিমিটেড

text: ১৯৮০ সালের ১৫-১৭ ডিসেম্বর ইসলামী অর্থনীতি গবেষণা ব্যুরোর উদ্যোগে ঢাকায় ইসলামি ব্যাংকিংয়ের ওপর একটি আন্তর্জাতিক সেমিনার অনুষ্ঠিত হয়। ১৯৮১ সালের মার্চে ওআইসিভূক্ত দেশগুলোর কেন্দ্রীয় ব্যাংকের গভর্নরদের সম্মেলন সুদানের রাজধানী খার্তুমে অনুষ্ঠিত হয়। সম্মেলনে পেশকৃত এক প্রতিবেদনে বাংলাদেশ ব্যাংকের গভর্নর জানান, বাংলাদেশে ইসলামি ব্যাংক প্রতিষ্ঠার ব্যাপারে ইতিবাচক সিদ্ধান্ত দেওয়া হয়েছে। ১৯৮১ সালে এপ্রিল মাসে অর্থ মন্ত্রণালয়ের পক্ষ থেকে বাংলাদেশ ব্যাংকের কাছে লেখা এক পত্রে পাকিস্তানের অনুরূপ বাংলাদেশের রাষ্ট্রায়ত্ত ব্যাংকগুলোর শাখাগুলোতেও পরীক্ষামূলকভাবে পৃথক ইসলামি ব্যাংকিং কাউন্টার চালু করে এ জন্য পৃথক লেজার রাখার পরামর্শ দেওয়া হয়। ১৯৮১ সালের ২৬ অক্টোবর থেকে সোনালী ব্যাংক স্টাফ কলেজে ইসলামি ব্যাংকিংয়ের ওপর এক মাস স্থায়ী সার্বক্ষণিক আবাসিক প্রশিক্ষণ কোর্স অনুষ্ঠিত হয়। এ কোর্সে বাংলাদেশ ব্যাংক, সব রাষ্ট্রায়ত্ত ব্যাংক, বিআইবিএম ও প্রস্তাবিত ঢাকা আন্তর্জাতিক ইসলামী ব্যাংক লিমিটেড (বর্তমানে ইসলামী ব্যাংক বাংলাদেশ লিমিটেড)-এর ৩৭ কর্মকর্তা অংশ নেন।


title: ইসলামী ব্যাংক বাংলাদেশ লিমিটেড

text: ১৯৮২ সালে নভেম্বর মাসে ইসলামী উন্নয়ন ব্যাংকের একটি প্রতিনিধি দল বাংলাদেশ সফর করেন। এ সময় তারা বাংলাদেশে বেসরকারি খাতে যৌথ উদ্যোগে একটি ইসলামি ব্যাংক প্রতিষ্ঠায় আইডিবির অংশগ্রহণের আগ্রহ প্রকাশ করেন। বাংলাদেশে ইসলামি ব্যাংকিং প্রতিষ্ঠার ক্ষেত্র প্রস্ত্তত করার ব্যাপারে ‘ইসলামী অর্থনীতি গবেষণা ব্যুরো’ (আইইআরবি) এবং বাংলাদেশ ইসলামী ব্যাংক সমিতি (বিবা) অগ্রণী ও গুরুত্বপূর্ণ ভূমিকা পালন করে। বহুমাত্রিক চেষ্টার ফলস্বরূপ ১৯৮৩ সালের ১৩ মার্চ ঢাকা আন্তর্জাতিক ইসলামী ব্যাংক লিমিটেড নামে দক্ষিণ-পূর্ব এশিয়ার প্রথম সুদমুক্ত ব্যাংক প্রতিষ্ঠা লাভ করে। ১৯৮৩ সালের ২৮ মার্চ পর্যন্ত ঢাকা আন্তর্জাতিক ইসলামী ব্যাংক লিমিটেড নামে বাংলাদেশের প্রথম ইসলামী ব্যাংকের প্রস্ত্ততিমূলক কাজ করা হয় এবং এ নামেই তখন পর্যন্ত ব্যাংকের সাইনবোর্ড ও প্রচার-পুস্তিকা ব্যবহার করা হয়। আলহাজ্ব মফিজুর রহমান ২৯ মার্চ পর্যন্ত ব্যাংকের প্রকল্প পরিচালক ছিলেন। এরপর ৩০ মার্চ থেকে এ ব্যাংক ইসলামী ব্যাংক বাংলাদেশ লিমিটেড নামে কার্যক্রম শুরু করে। ব্যাংকের মনোগ্রাম তৈরি করেন শিল্পী ও ক্যালিগ্রাফার সবিহউল আলম। এক্ষেত্রে ১৯জন বাংলাদেশি ব্যক্তিত্ব, ৪টি বাংলাদেশি প্রতিষ্ঠান এবং আইডিবিসহ মধ্যপ্রাচ্য ও ইউরোপের ১১টি ব্যাংক, আর্থিক প্রতিষ্ঠান ও সরকারি সংস্থা এবং সৌদি আরবের দু’জন বিশিষ্ট ব্যক্তিত্ব বাংলাদেশে ইসলামী ব্যাংক প্রতিষ্ঠায় উদ্যোক্তারূপে এগিয়ে আসেন।


title: ইসলামী ব্যাংক বাংলাদেশ লিমিটেড

text: অনুমোদিত ৫০০ মিলিয়ন টাকা এবং পরিশোধিত ৬৭.৫০ মিলিয়ন টাকা মূলধন নিয়ে ইসলামী ব্যাংক যাত্রা শুরু করেছিল। বর্তমানে তা বহুগুণে বৃদ্ধি পেয়েছে।


title: ইসলামী ব্যাংক বাংলাদেশ লিমিটেড

text:
"আর্থিক তথ্য":
অনুমোদিত মূলধন - ২০,০০০ মিলিয়ন টাকা (২৫০.৪৭ মিলিয়ন ডলার),
পরিশোধিত মূলধন - ১২,৫০৯.৬৪ মিলিয়ন টাকা (১৫৬.৭ মিলিয়ন ডলার),
জমাকৃত মূলধন - ৪১৭,৮৪৪.১৪ মিলিয়ন টাকা (৫,২৩২.৮৭ মিলিয়ন ডলার),
বিনিয়োগ (শেয়ারের বিনিয়োগসহ) - ৩৯৯,৯৩০.৮০ মিলিয়ন টাকা (৫,০০৮.৫৩ মিলিয়ন ডলার)
"বৈদেশিক বিনিময় ব্যবসা":
আমদানি - ২৮৪,৫৮৭ মিলিয়ন টাকা (৩,৫৬৪.০২ মিলিয়ন ডলার),
রপ্তানি - ১৯৭,০৯৫ মিলিয়ন টাকা (২,৪৬৮.৩২ মিলিয়ন ডলার),
রেমিট্যান্স - ৩০০,৯১৫ মিলিয়ন টাকা (৩,৭৬৮.৫১ মিলিয়ন ডলার)


title: ইসলামী ব্যাংক বাংলাদেশ লিমিটেড

text:
"শাখাসমূহ":
সর্বমোট শাখা - ৩৩১টি (সহযোগী শাখা-৩০১, এসএমই/কৃষি শাখা-৩০),
এটিএম বুথের সংখ্যা (নিজস) - ২৯১,
শেয়ারধারীর সংখ্যা - ৬০,৩০২,
জনবল-১২,১৮৮।


title: ইসলামী ব্যাংক বাংলাদেশ লিমিটেড

text: ব্যাংকটির ৬৩% শেয়ার উপরিউক্ত অংশীদারগণের আর বাকি ৩৭% এর মালিকানা বাংলাদেশের ৬০,০০০ শেয়ারহোল্ডারগণ।


title: ইসলামী ব্যাংক বাংলাদেশ লিমিটেড

text: =পুরস্কার=ইসলামী ব্যাংক বাংলাদেশ লিমিটেড সামাজিক কল্যাণমূলক কার্যক্রম পরিচালনা করে থাকে। বৃহৎ পরিসরে সামাজিক কল্যাণমূলক কার্যক্রম পরিচালনার জন্য ব্যাংকটি ৩৮ মিলিয়ন টাকা ফান্ডের ইসলামী ব্যাংক ফাউন্ডেশন নামে পৃথক একটি ফাউন্ডেশন গঠন করেছে। প্রতিষ্ঠার পর থেকে ইসলামী ব্যাংক বাংলাদেশ লিমিটেড-এর পক্ষে ইসলামী ব্যাংক ফাউন্ডেশন সামাজিক কল্যাণ, শিক্ষা এবং স্বাস্থ্য বিষয়ক কার্যক্রম পরিচালনা করে আসছে।


title: ইসলামী ব্যাংক বাংলাদেশ লিমিটেড

text: ইসলামী ব্যাংক ফাউন্ডেশনের সামাজিক কল্যাণমূলক কার্যক্রমসমূহ মধ্যে রয়েছঃ


title: স্লথ

text: স্লথ হল এক প্রকার স্তন্যপায়ী বৃক্ষচারি জীব। এদের সচরাচর মধ্য এবং দক্ষিণ আমেরিকার ক্রান্তীয় বনাঞ্চলে দেখা যায়। ইংরেজী sloth কথাটি এসেছে slouthe থেকে যার অর্থ অলস বা ধীর। এই স্লথরা অনেক ধীরে নরাচড়া ও চলাফেরা করে তাই এদের নাম দেওয়া হয়েছে স্লথ বা অলস। স্লথদের পূর্বপুরুষরা ছিল প্রাগৈতিহাসিক প্রাণী যার আকার একটি প্রমান আকারের হাতির চেয়েও বড় ছিল । ছয় প্রকার শ্লথকে দুটো শ্রেণীতে ভাগ করা হয় দুই আঙুল বিশিষ্ট শ্লথ এবং তিন আঙুল বিশিষ্ট শ্লথ । তবে বেশির ভাগ শ্লথের পায়ে তিনটি করে আঙুল দেখা যায়।


title: স্লথ

text: এদের বিপাক ক্রিয়া খুব ধীরগতিতে হয় এবং বাজ জাতীয় শিকারি পাখির হাত থেকে রক্ষা পাওয়ার জন্য সবুজ পাতার আড়ালে লুকিয়ে থাকে ও নড়াচড়া করেনা বললেই চলে । তাই এদের এরূপ নামকরণ করা হয়েছে। এদের ঘন লম্বা লোম পরজীবি প্রানীর জন্য আদর্শ আবাসস্থল। এদের শরীরে একপ্রকার পরজীবী সবুজ শ্যাওলা জন্মায় যা থেকে শ্লথেরা পুষ্টি আহরণ করে।এদের দেহ ঘন লোমে আবৃত থাকে এই কারনে ক্রান্তীয় বর্ষাবনের ভেজা আবহাওয়ার ফলে এদের শরীরে মথ, গুবরে পোকা, কৃমি, ফাংগি এবং উকুন বাসা বেধে থাকে।


title: স্লথ

text: স্লথরা সচরাচর তৃণভোজী হয়ে থাকে এবং গাছের কচি পাতা, কুড়ি, কচি ডাল এবং ফল খেয়ে বেঁচে থাকে তবে কিছু কিছু প্রজাতির স্লথ ছোট ছোট পোকামাকড় এবং ছোট আকারের সরীসৃপ খেয়ে থাকে। সম্প্রতি দুই নখ বিশিষ্ট স্লথকে খোলা টয়লেট থেকে মানুষের মল খেতে দেখা গেছে। বৃক্ষচারী এই প্রাণীরা অসাধারন অভিযোজন ক্ষমতার প্রদর্শন করেছে। এরা লতা পাতা এবং কচি ডালপালা খেয়ে অভ্যস্ত, তবে এগুলো হজম করে শক্তির উৎপাদন করা অত্যন্ত জটিল প্রক্রিয়া এবং এই সমস্ত তৃণ জাতীয় খাদ্য থেকে খুবই কম শক্তি পাওয়া যায়। তাই স্লথরা অত্যন্ত ধীরে নড়াচড়া ও চলাফেরা করে শক্তির অপচয় রোধ করে। তৃণ জাতীয় খাদ্য থেকে পর্যাপ্ত পরিমাণ শক্তি পেতে এদের পাকস্থলি বিশেষভাবে বিকশিত হয়েছে। বিশাল আকৃতির একাধিক প্রকোষ্ঠ বিশিষ্ট পাকস্থলিতে খাদ্য খুব ধীরে ধীরে হয় যার ফলে খাদ্য থেকে সমস্ত খাদ্যগুন বের করে নেওয়া সম্ভব হয়। একবার খাদ্য গ্রহণ করার পর হজম হতে প্রায় এক মাস লেগে যায়। এই পরিপাক প্রনালীর জন্য এদের পাকস্থলি শরীরের দুই তৃতীয়াংশ যায়গা দখল করে থাকে।


title: স্লথ

text:
স্লথদের শারীরবৃত্তিয় কার্যকলাপ অত্যন্ত ধীরে চলে এবং বিশ্রামের সময় শক্তির অপচয় রোধের করতে এরা শরীরের তাপমাত্রা স্বাভাবিকের তুলনায় অনেক কমিয়ে রাখতে সক্ষম। যদিও দক্ষিণ আমেরিকার ক্রান্তীয় বনভূমির বাহিরে এরা বেঁচে থাকতে পারে না তার পরেও অভিযোজনের দিক দিয়ে এদের অনেক সফল প্রাণী হিসেবে বিবেচনা করা হয় এবং এদের ছয়টি প্রজাতীর মধ্যে কোনটিই খুব শিঘ্রই বিলুপ্ত হয়ে যাবার কোন সম্ভাবনা নেই।
স্লথদের পূর্বপুরুষ প্রায় ছয় কোটি বছর আগে পৃথিবীতে আবির্ভূত হয়। যদিও একটি নির্ভরযোগ্য সূত্রমতে স্লথরা এদের প্লাসেন্টাল স্তন্যপায়ী পূর্বপুরুষ থেকে প্রায় দশ কোটি বছর অগে আলাদা হয়ে গিয়েছে।


title: গিলমার দস সান্তোস নেভেস

text: গিলমার দোস সান্তোস নেভেস (; ; জন্ম: ২২ আগস্ট, ১৯৩০-২৫ আগস্ট, ২০১৩) ব্রাজিলের সান্তোসে জন্মগ্রহণকারী বিখ্যাত ফুটবল খেলোয়াড়। গিলমার নামেই সর্বাধিক পরিচিত ছিলেন। ব্রাজিল দলের পক্ষ হয়ে আন্তর্জাতিক ফুটবলে অংশগ্রহণ করেছেন। ১৯৫৮ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। মাঠে তিনি গোলরক্ষকের ভূমিকায় অবতীর্ণ হতেন। ঘরোয়া ফুটবলে করিন্থিয়ান্স ও সান্তোসের পক্ষাবলম্বন করে খেলেছন।


title: গিলমার দস সান্তোস নেভেস

text: বিংশ শতাব্দীতে ব্রাজিলের অন্যতম সেরা গোলরক্ষক হিসেবে চিহ্নিত হয়ে আছেন তিনি। এছাড়াও, শান্তিপ্রিয় ব্যক্তি হিসেবে চীরস্মরণীয় হয়ে আছেন। অ্যালেক্স বেলোসের "ফুতবল:দ্য ব্রাজিলিয়ান ওয়ে অফ লাইফ" গ্রন্থে গিলমারের নাম সম্বন্ধে জানা যায় যে, বাবা [গিল]বার্তো এবং মাতা [মার]ইয়া থেকে গিলমারের নাম এসেছে। ষাটের দশকে পেলে’র বিশ্ব-খ্যাত দল সান্তোস ও ব্রাজিল জাতীয় দলের সাথে একত্রে খেলেছেন। ফলে, তিনি বিশ্বব্যাপী পেলে’র গোলরক্ষক হিসেবে স্বীকৃতি পান।


title: গিলমার দস সান্তোস নেভেস

text: ব্রাজিল জাতীয় দলের হয়ে ৯৪ খেলায় অংশ নেন গিলমার। ১৯৫৮ থেকে ১৯৬৬ সালের মধ্য পরপর তিনটি বিশ্বকাপ ফুটবলে জাতীয় দলের সদস্য ছিলেন। তন্মধ্যে মূল একাদশে খেলে ব্রাজিল দলকে ১৯৫৮ ও ১৯৬২ সালের দু’টি বিশ্বকাপের শিরোপা জয়ে গুরুত্বপূর্ণ ভূমিকা পালন করেন। বিশ্বকাপের ইতিহাসে তিনিই একমাত্র গোলরক্ষক, যিনি মূল একাদশে খেলে এ সাফল্য লাভে পারঙ্গমতা প্রদর্শন করেছেন।


title: নিউটন ডি সর্দি

text: নিল্টন ডি সর্দি (; জন্ম: ১৪ ফেব্রুয়ারি, ১৯৩১-মৃত্যু: ২৪ আগস্ট, ২০১৩) সাও পাউলো’র পিরাসিকাবায় জন্মগ্রহণকারী ব্রাজিলের সাবেক ফুটবলার। ডি সর্দি নামেই সর্বাধিক পরিচিত ছিলেন। ব্রাজিল দলের পক্ষ হয়ে আন্তর্জাতিক ফুটবলে অংশগ্রহণ করেছেন। ১৯৫৮ সালের বিশ্বকাপ ফুটবল জয়ী ব্রাজিল দলের অন্যতম খেলোয়াড় ছিলেন তিনি। চূড়ান্ত খেলা বাদে সবগুলোতে খেলেছেন। মাঠে তিনি ডিফেন্ডারের ভূমিকায় অবতীর্ণ হতেন। জাতীয় দলের হয়ে ২২ খেলায় অংশগ্রহণ করেন। ঘরোয়া ফুটবলে ফিফটিন ডি পিরাসিকাবা-এসপি এবং সাও পাউলো দলে খেলেছেন।


title: উইলিয়াম রোয়ান হ্যামিল্টন

text: স্যার উইলিয়াম রোয়ান হ্যামিল্টন (মধ্যরাত আগস্ট ৩-৪ ১৮০৫- সেপ্টেম্বর ২ ১৮৬৫) একজন আইরিশ বিজ্ঞানী। তিনি কাজ করেছিলেন বলবিদ্যা, দৃগবিজ্ঞান ও গণিতের শাখা নিয়ে। গবেষণার ব্যাপ্তি ও গভীরতার জন্য তাঁর তুলনা টানা হয়েছে এমনকি নিউটনের সঙ্গেও। হ্যামিলটন জন্মগ্রহণ করেন আয়ারল্যান্ডের রাজধানী ডাবলিনে। শৈশব থেকেই তাঁর বিস্ময়কর প্রতিভার পরিচয় মেলে। গণিতে ভূগোলে ও বিশেষত দেশবিদেশের নানান ভাষায় তিনি পারদর্শী হয়ে উঠেন। কবিতা লিখতে থাকেন। স্কুলজীবনেই তিনি তাঁর নিজের জন্য বীজগণিতের একটা পাঠ্যবই লিখে ফেলেন। লাপলাসের বলসামন্তরিকের ব্যাখ্যায় একটা ভুল খুঁজে পান। দূরবীন সংগ্রহ করে জ্যোতির্বৈজ্ঞানিক পর্যবেক্ষণ চালাতে থাকেন। ডাবলিনের ট্রিনিটি কলেজে অধ্যয়ন করার সময়ে কৃতি ছাত্ররূপে প্রায় অবিশ্বাস্য খ্যাতি পান। নিয়মিত গবেষণাপত্র রচনা ও প্রকাশ করতে থাকেন। তিনি যখন আণ্ডারগ্রাজুয়েট পাঠক্রমের শেষ বর্ষের ছাত্র তখনই তাকে গ্রাজুয়েট ছাত্রদের পরীক্ষকরূপে ও রয়্যাল অ্যাস্ট্রোনমার অব আয়ারল্যান্ড হিসেবে নিয়োগ করা হয়।


title: উইলিয়াম রোয়ান হ্যামিল্টন

text: দৃগবিজ্ঞানে কনিক্যাল রিফ্র্যাকশন, বলবিদ্যায় লিস্ট অ্যাকশন প্রিন্সিপল, বীজগণিতে জটিল রাশি ও পঞ্চঘাতের সমীকরণের চর্চা, ভেক্টর পদ্ধতির সূচনা, শ্রেণি বা বর্গ (গ্রুপ) বিষয়ক তত্ত্বে হ্যামিল্টনের গ্রুপের প্রচলন_ বিভিন্ন বিষয়ে এই সময়ে তাঁর গবেষণা অগ্রগণ্য ভূমিকা নিয়েছিল। আর এরই সংগে আছে গবেষক রূপে তাঁর শ্রেষ্ঠ কীর্তি_ কোয়াটারনিয়ন বিষয়ক ধারণার প্রবর্তন; জ্যামিতি ও বলবিদ্যার অসংখ্য অণুষঙ্গে এর সার্থক প্রয়োগ ঘটেছে। এই বিষয়ে তাঁর মূল্যবান গ্রন্থটি প্রকাশিত হয় ১৮৫৩ সালে। একই বিষয়ে তিনি দীর্ঘতর আর একটি বই রচনা করেন বছর বারো বাদে। তাঁর আর একটি উল্লেখযোগ্য বই হলও 'আইকোসিয়ান ক্যালকুলাস'।


title: উইলিয়াম রোয়ান হ্যামিল্টন

text: সারা জীবনে বহু সম্মান ও স্বীকৃতি তিনি পেয়েছিলেন। ব্রিটিশ অ্যাসোসিয়নের সদস্যপদ, 'স্যার' উপাধি, রয়্যাল আইরিশ একাডেমির সভাপতিত্ব, রাষ্ট্রীয় পেনসন, আমেরিকার ন্যাশনাল একাডেমী অব সায়েন্সেসের বিদেশি সদস্য, সম্মানসূচক ডক্টরেট উপাধি ইত্যাদি। ব্যাক্তিগত জীবনে তাঁর স্ত্রী রুগ্ন ও তিনি নিজে অসাংসারিক। ধর্মের প্রতি আমৃত্যু তাঁর টান ছিল।


title: .জিএফ

text: .জিএফ ফরাসি গায়ানার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। আইএসপি নেট প্লাস এটি নিয়ন্ত্রন করে থাকে কিন্তু এর ওয়েবসাইটে নিবন্ধন সম্পর্কিত বা কিভাবে ব্যবহার করতে হবে এমন কোন তথ্য দেওয়া নেই।


title: .জিআই

text: .জিআই জিব্রাল্টার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।উচ্চারনের কারণে স্পেনের শহর জিরোনায় কিছু কিছু সরকারি কাজে এই ডোমেইন নাম ব্যবহার করা হয়। কাতালানদের জন্য .ক্যাট ডোমেইন চালু হওয়ার পর থেকে এই ব্যবহার কিছুটা কমে আসে। এছাড়া যারা জিব্রাল্টার সাথে সম্পর্কিত নয় তাদের জন্য দ্বিতীয় স্তরের ডোমেইন নিবন্ধনের ক্ষত্রে নিয়মও পরিবর্তন করা হয়।


title: ১৯৫৬ গ্রীষ্মকালীন অলিম্পিকে ফিল্ড হকি

text: ১৯৫৬ গ্রীষ্মকালীন অলিম্পিক প্রতিযোগিতা শুরু হওয়ার ঠিক আগে হাঙ্গেরী বিপ্লবের কারণে ১৯৫২ গ্রীষ্মকালীন অলিম্পিকে রৌপ্য পদক জয়ী শক্তিশালী নেদারল্যান্ডস দল তুলে নেওয়ায় একটি পদক সম্ভাবনাময় দল কমে যায়। এই অলিম্পিকে প্রথম বারের জন্য অস্ট্রেলিয়া ও নিউজিল্যান্ড অংশগ্রহণ করে। ভারত এই প্রতিযোগিতায় একটিও গোল না খেয়ে অপরাজিত অবস্থায় অলিম্পিক ইতিহাসে ষষ্ঠ বারের জন্য স্বর্ণ পদক লাভ করে।


title: ১৯৫৬ গ্রীষ্মকালীন অলিম্পিকে আফগানিস্তান

text: ১৯৫৬ গ্রীষ্মকালীন অলিম্পিকে আফগানিস্তান একটি মাত্র বিভাগে প্রতিযোগী দল পাঠায়।


title: ডেনিস কম্পটন

text: ডেনিস চার্লস স্কট কম্পটন, সিবিই (; জন্ম: ২৩ মে, ১৯১৮ - মৃত্যু: ২৩ এপ্রিল, ১৯৯৭) মিডলসেক্সের হেন্ডনে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের পক্ষ হয়ে ৭৮ টেস্ট খেলেছেন। ঘরোয়া কাউন্টি ক্রিকেটে পুরোটা সময় মিডলসেক্সে ব্যয় করেছেন ডেনিস কম্পটন। দলে তিনি ডানহাতে ব্যাটিং ও বামহাতে স্লো লেফট-আর্ম চায়নাম্যান বোলিং করতেন। কম্পটনকে ইংল্যান্ডের সর্বাপেক্ষা উজ্জ্বল ব্যাটসম্যানের মর্যাদা দেয়া হয়েছে। পাশাপাশি তিনি আর্সেনাল ফুটবল ক্লাবের হয়ে ফুটবল খেলতেন।


title: ডেনিস কম্পটন

text: "হ্যারি" ও "জেসি কম্পটন" দম্পতির দ্বিতীয় সন্তান ছিলেন ডেনিস। লেস কম্পটন তাঁর বড় ভাই। লেসলিও মিডলসেক্সের পক্ষে ক্রিকেট এবং আর্সেনাল ও ইংল্যান্ডের পক্ষে ফুটবল খেলেছেন। বিদ্যালয়ে প্রাথমিক শিক্ষাগ্রহণ শেষে ১৯৩৪ সালে লর্ডসের এমসিসিতে গ্রাউন্ড স্টাফ হিসেবে যোগ দেন।


title: ডেনিস কম্পটন

text: কম্পটন তিনবার বিবাহ-বন্ধনে আবদ্ধ হন। প্রথম স্ত্রী "ডরিস রিচ" ছিলেন নর্তকী ও "ব্রায়ান" নামে সন্তান রয়েছে। দ্বিতীয় স্ত্রী "ভ্যালেরি প্লাটের" গর্ভে প্যাট্রিক ও রিচার্ড - দুই সন্তান ভূমিষ্ঠ হয়। উভয়েই নাটালের পক্ষে খেলেছেন। রিচার্ডের সন্তান নিক কম্পটন ২০১২-১৩ মৌসুমে সফরকারী ইংল্যান্ডের হয়ে ভারতের বিপক্ষে আহমেদাবাদে টেস্ট অভিষেক ঘটে। কম্পটনের তৃতীয় স্ত্রী "ক্রিস্টিন ফ্রাঙ্কলিন টোবিয়াসকে" বিয়ে করেন ১৯৭৫ সালে। এ সংসারে "শার্লত" ও "ভিক্টোরিয়া" নাম্নী দুই কন্যা রয়েছে।


title: ডেনিস কম্পটন

text: ১৯৩৬ সাল থেকে ১৯৬৪ সাল পর্যন্ত মেরিলেবোন ক্রিকেট ক্লাবের প্রতিনিধিত্ব করেছেন। এ সময়ে তিনি এমসিসি দলের সদস্যরূপে ১৯৪৬-৪৭, ১৯৫০-৫১ ও ১৯৫৪-৫৫ মৌসুমে অস্ট্রেলিয়া ও নিউজিল্যান্ড; ১৯৪৮-৪৯ ও ১৯৫৬-৫৭ মৌসুমে দক্ষিণ আফ্রিকা এবং ১৯৫৩-৫৪ মৌসুমে ওয়েস্ট ইন্ডিজ গমন করেন।


title: ডেনিস কম্পটন

text: ১৯৩০-এর দশকের শেষদিকে ইংল্যান্ডের অন্যতম শীর্ষস্থানীয় ব্যাটসম্যান ছিলেন। পরবর্তী প্রায় বিশ বছর এ ধারাবাহিকতা অক্ষুণ্ন রাখেন তিনি। ব্যাটিংয়ের বিশেষ ভঙ্গীমার দরুন ক্রিকেটপ্রেমীদের কাছে স্মরণীয় হয়ে আছেন। ১৯৩৮ সালে ডন ব্র্যাডম্যানের সফরকারী অস্ট্রেলিয়া দলের বিপক্ষে মাত্র ১৯ বছর বয়সে প্রথম সেঞ্চুরি করেন। একই সিরিজে লর্ডসে অপরাজিত ৭৬* রান করে দলকে আসন্ন পরাজয়ের হাত থেকে রক্ষা করেন। এ ইনিংসটি বৃষ্টিতে আক্রান্ত পীচে করেছিলেন যা ব্র্যাডম্যানের কাছ থেকে প্রশংসা কুড়ান। ১৯৩৯ সালে এক মৌসুমে ২,৪৬৮ রান করেন। তন্মধ্যে উল্লেখযোগ্য দিক ছিল ওয়েস্ট ইন্ডিজের বিরুদ্ধে ১২০ রান।


title: ডেনিস কম্পটন

text: ১৯৩৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন। পরবর্তীতে ২০১৩ সালে তাঁর নাতি নিক কম্পটনও এই পুরস্কারের অধিকারী হন।


title: ডেনিস কম্পটন

text: বিশ্ব ক্রিকেটের ইতিহাসে মাত্র সতের জন ক্রিকেটারের একজন হিসেবে প্রথম-শ্রেণীর ক্রিকেটে শতাধিক সেঞ্চুরি করার গৌরবগাঁথা রচনা করেন। ২০০৯ সালে রিচি বেনো, গ্রাহাম গুচ, ফ্রাঙ্ক ওলি, হ্যারল্ড লারউডের সাথে তাঁকেও আইসিসি ক্রিকেট হল অব ফেমে মরণোত্তর অন্তর্ভূক্ত করা হয়। হার্টফোর্ডশায়ারের শেনলি ক্রিকেট সেন্টারে অবস্থিত প্রধান ক্রিকেট মাঠটি ১৯৯৩ সালে উদ্বোধন করেন ও তাঁর সম্মানে প্রধান মাঠটি ডেনিস কম্পটন ওভাল নামে পরিচিতি পায়। এছাড়াও, লর্ড’স ক্রিকেট গ্রাউন্ডের একটি স্ট্যান্ডের নামকরণ করা হয়।


title: ডেনিস কম্পটন

text: ২০০৫ সালে ইসিবি ও ক্রিকেট অস্ট্রেলিয়া কর্তৃপক্ষ যৌথভাবে অ্যাশেজ সিরিজের জন্য নির্ধারিত "সিরিজের সেরা খেলোয়াড়ের" পরিবর্তে কম্পটন-মিলার পদক নির্ধারণ করে। বিখ্যাত সাবেক অস্ট্রেলীয় অল-রাউন্ডার কিথ মিলারের সাথে তাঁর বন্ধুত্ব এবং প্রতিপক্ষের ভূমিকাকে মর্যাদা দিতেই এ নামকরণ করা হয়েছে।


title: ১৯৮০ গ্রীষ্মকালীন অলিম্পিকে ফিল্ড হকি - মহিলাদের প্রতিযোগিতা

text: ১৯৮০ গ্রীষ্মকালীন অলিম্পিকে প্রথম বারের জন্য অলিম্পিকের ইতিহাসে ফিল্ড হকি প্রতিযোগিতায় মহিলারা অংশগ্রহণ করে। মাত্র ছয়টি দল অংশগ্রহণ করায় পয়েন্টের ভিত্তিতে পদক ভাগ করা হয়। আন্তর্জাতিক হকি সংস্থা দারা অনুমোদিত না হয়েও জিম্বাবুয়ে মহিলা জাতীয় ফিল্ড হকি দল এই প্রতিযোগিতায় অংশগ্রহণ করে ও স্বর্ণ পদক লাভ করে। অলিম্পিকের পরে তাঁরা আন্তর্জাতিক হকি সংস্থার অনুমোদন লাভ করে।


title: .জিএল

text: .জিএল গ্রিনল্যান্ডের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডোমেইন নামটি বৈশ্বয়ীকভাবে ব্যবহৃত হয় এবং এটি আইসিএএনএন কর্তৃক নিয়ন্ত্রিত হয়। ডোমেইন নামটি মাঝে মাঝে বিপণনের ক্ষেত্রে গুড লাক, গ্রাফিক্স লাইব্রেরি, গালিসিয়া বা গালিসিয়ান ভাষা বা গ্লৌচেস্টারসায়ার প্রতীকে ব্যবহার করা হয়। ২০০৯ সালের ডিসেম্বরে গুগল ডোমেইন হ্যাক ব্যবহার করে ইউআরএল সর্টনার সার্ভিস চালু করে, goo.gl ।


title: .জিএল

text: ২০১৩ সালের এপ্রিলে ইন্টারনেটে ফাইল আদান-প্রদাণ নিয়ে বিতর্কের জেড় ধরে "পাইরেট-বে" এর ওয়েবসাইট এর ঠিকানা (thepiratebay.gl) স্থগিত করা হয়। এর পরিপ্রেক্ষিতে বিখ্যাত বিটটরেন্ট সার্চ ইঞ্জিন বিটটরেন্ট তাদের প্রথমিক ওয়েব ঠিকানা পরিবর্তন করে।


title: .জিএম

text: .জিএম গাম্বিয়ার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স।


title: .জিএন

text: .জিএন গিনির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধনের জন্য অবশ্যই স্থানীয় যোগাযোগ থাকতে হবে।


title: .জিপি

text: .জিপি গুয়াদলুপের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্ম। এছাড়া এটি বর্তমানেও গুয়াদলুপের সাবেক অঙ্গরাজ্য সেন্ট-বার্থেলমে ও সেন্ট-মার্টিনে ব্যবহার করা হয়ে থাকে। .জিপি ডোমেইন নিক.জিপি থেকে নিবন্ধন করা যায়। নিবন্ধন মূল্য গুয়াদলুপ ও অন্যান্য ইন্টারনেট ব্যবহারকারীদের জন্য ভিন্ন ভিন্ন। গুয়াদলুপের কোন ব্যাক্তিকে ডোমেইন নামের জন্য এক বছরের জন্য €৩০ ও আন্তর্জাতিক ব্যবহারকারীদের প্রথম বছর €৬০ খরচ করতে হয়।


title: .জিপি

text: নিবন্ধন সরাসরি দ্বিতীয় স্তরে বা দ্বিতীয় স্তরের অধীন তৃতীয় স্তরে, .com.gp, .net.gp, .mobi.gp, .edu.gp, .asso.gp, বা .org.gp। নিবন্ধনের জন্য দুই ডিজিটের নাম্বারও গ্রহনযোগ্য।


title: .জিকিউ

text: .জিকিউ () বিষুবীয় গিনির কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সঙ্কেত ও ডোমেইন সাফিক্স।


title: .জিআর

text: .জিআর গ্রিসের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। নিবন্ধ অনুমোদিত এজেন্ট এবং ডোমেইন নাম গ্রিক অক্ষরেও নিবন্ধন করা যায়।


title: .জিআর

text: মোট আটটি অফিসিয়াল ডোমেইন নাম রয়েছে:সরকারি ভাবে স্বীকৃত নয় এমন কিছু দ্বিতীয় স্তরের ডোমেইন রয়েছে কিন্তু এগুলোর খুব বেশি ব্যবহার দেখা যায় না।গ্রিস তাদের নিজস্ব অক্ষরের ডোমেইন নাম .ελ -এর জন্য আবেদন করেছিল কিন্তু বড় হাতের অক্ষরে এটি লিখলে .ΕΛ -এর মত দেখায় যা অন্য একটি ডোমেইন নাম .EA -এর সাথে ব্যবহারকারীদের গুলিয়ে ফেলার সম্ভান রয়েছে। সুতরাং এই বিবেচনায় আন্তর্জাতিক ডোমেইন নিয়ন্ত্রন সংস্থা ২০১১ সালের এপ্রিলে আবেদনটি বাতিল করে দেয়।


title: .জিএস

text: .জিএস আটলান্টিক মহাসাগরের দক্ষিণে অবস্থিত ব্রিটিশ অধীভুক্ত দক্ষিণ জর্জিয়া এবং দক্ষিণ স্যান্ডউইচ দ্বীপপুঞ্জের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। ডোমেইন নাম সংক্ষিপ্তকরনে .জিএস ডোমেইন বেশি ব্যবহার হয়ে থাকে।


title: স্টিভেন সীগাল

text: স্টিভেন ফ্রেদেরিক সীগাল (; জন্ম: ১০ এপ্রিল, ১৯৫২) মিশিগান অঙ্গরাজ্যের ল্যানসিংয়ে জন্মগ্রহণকারী বিশিষ্ট মার্কিন চলচ্চিত্র তারকা, প্রযোজক, লেখক, মার্শাল আর্টিস্ট ও গিটারবাদক। আকিদোতে ৭ম-ড্যান ব্ল্যাকবেল্টধারী সীগাল জাপানে আকিদোর প্রশিক্ষকেরও দায়িত্ব পালন করেছেন। তিনিই প্রথম বিদেশী ব্যক্তিত্ব, যিনি জাপানে আকিদো দোজো পরিচালনা করেছেন।


title: স্টিভেন সীগাল

text: ক্যালিফোর্নিয়া অঙ্গরাজ্যের লস অ্যাঞ্জেলসে অনেকগুলো চলচ্চিত্র প্রযোজনা করেন। ১৯৯২ সালে মুক্তিপ্রাপ্ত 'আন্ডার সিজ' চলচ্চিত্রটি তাঁকে বিপুল খ্যাতি এনে দেয়। অনেক স্টুডিও চলচ্চিত্র নির্মাণ করলেও সেগুলো তেমন সফলতার মুখ দেখেনি। তারপর তিনি ডাইরেক্ট-টু-ভিডিও চলচ্চিত্র নির্মাণ করেন। এগুলো মূলতঃ স্বল্প বাজেটের ও ইউরোপ কিংবা এশিয়ায় চলচ্চিত্রায়ণ করা হয়েছিল।


title: স্টিভেন সীগাল

text: ২০০৯ সালে এএন্ডই নেটওয়ার্কের মাধ্যমে স্টিভেন সীগালকে নিয়ে রিয়্যালিটি শো: 'লম্যান' প্রদর্শন করতে শুরু করে। এ শোতে ডেপুটি শেরিফ পদবীধারী স্টিভেন সীগালের কর্মজীবনকে প্রাধান্য দেয়া হয়। ২০১১ সালে সীগাল 'ট্রু জাস্টিস' শিরোনামে ১৩ পর্বের টেলিভিশন সিরিজ নির্মাণ ও প্রদর্শন করেন।


title: স্টিভেন সীগাল

text: সীগালের চারটি বৈবাহিক সম্পর্কে ৭ সন্তান জন্মগ্রহণ করে। প্রথম স্ত্রী জাপানী মিয়াকো ফুজিতানি’র এক পুত্র ও কন্যা রয়েছে। আয়াকো ফুজিতানি নামীয় কন্যা অভিনেত্রী ও লেখিকা। মার্কিন অভিনেত্রী আর্দ্রিনে লা রুজাকে বিয়ে করেন। বিবাহের সময় কেলি লিব্রোকের সাথে সম্পর্ক গড়ে উঠে। ফলে সে গর্ভবতী হয়ে পড়ে। এতে তিনি লা রুজার সাথে বৈবাহিক সম্পর্ক ভেঙ্গে দেন ও লিব্রোককে বিয়ে করেন। এ সংসারে ৩ সন্তান রয়েছে। এরপর তিনি তাদের ধাত্রী অ্যারিজা ওল্ফের সাথে সম্পর্কে লিপ্ত হন। তাদের এক কন্যা সন্তান হয়েছিল। বর্তমানে মঙ্গোলীয় আর্দেনেতুয়া ব্যাটসুখ এলি নাম্নী এক রমণীকে বিয়ে করেন। তাদের এক পুত্র রয়েছে। এছাড়াও তিব্বতীয় শিশু ইয়াবশী প্যান রিনজিনওয়াংমো তাদের সাথে বসবাস করছে।


title: ১৯২৮ গ্রীষ্মকালীন অলিম্পিকে ভারত

text: ১৯২৮ গ্রীষ্মকালীন অলিম্পিকে ব্রিটিশ ভারত প্রথমবারের জন্য ফিল্ড হকি প্রতিযোগিতায় অংশগ্রহণ করে এবং প্রথম বারেই স্বর্ণ পদক লাভ করে।


title: ১৯২৮ গ্রীষ্মকালীন অলিম্পিকে ভারত

text: ১৯২৮ গ্রীষ্মকালীন অলিম্পিকের ঠিক পূর্বে ভারতীয় হকি দলের ইংল্যান্ড সফরকালে ইংল্যান্ড, আয়ারল্যান্ড, ওয়েলস ও স্কটল্যান্ড গ্রেট ব্রিটেনের শাসনাধীন ভারতের বিরুদ্ধে খেলতে অস্বীকার করে। ঐ সফরে ভারতীয় হকি দল "হকি অ্যাসোসিয়েশন একাদশ" কে ৪-০ এবং "অ্যাংলো-স্কটিশ একাদশ" কে ৭-৩ গোলে পরাজিত করে। এর ঠিক পরেই ১৯২৮ গ্রীষ্মকালীন অলিম্পিকে ফিল্ড হকি প্রতিযোগিতায় পূর্বতন স্বর্ণ পদক জয়ী গ্রেট ব্রিটেন কোন সরকারি কারণ ছাড়াই অংশগ্রহণ করতে অস্বীকার করে।


title: .জিটি

text: .জিটি গুয়াতেমালার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সঙ্কেত ও ডোমেইন সাফিক্স। ২৯শে মে, ২০১২ থেকে দ্বিতীয় স্তরে নিবন্ধন অনুমোদন দেওয়া হয়েছে।


title: .জিইউ

text: .জিইউ গুয়ামের কান্ট্রি কোড টপ-লেভেল ডোমেইন ইন্টারনেট প্রদত্ত রাষ্ট্রীয় সঙ্কেত ও ডোমেইন সাফিক্স। গুয়ামের জনগণ বা কম্পানির জন্য নিবন্ধন বিনামূল্যে অনুমোদিত। .com.gu এর মত দ্বিতীয় স্তরের কিছু ডোমেইন নিবন্ধন সীমাবদ্ধ। .জিইউ ঠিকানা খুব বেশি ব্যবহার হয় না।


title: .জিইউ

text: মোট পাঁচটি দ্বিতীয় স্তরের ডোমেইন রয়েছে:


title: .জিডব্লিউ

text: .জিডব্লিউ গিনি বিসাউ-এর কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সঙ্কেত ও ডোমেইন সাফিক্স। সকল প্রকার ডোমেইন নিবন্ধন নিয়ন্ত্রন করে ফান্ডাকাউ আইটি এন্ড মিডিয়া ইউনিভার্সিদাদে দে বিসাউ। প্রাক-নিবন্ধন সাধারণত register.gw সাইটে গ্রহণ করা হয়। আন্তর্জাতিক ডোমেইন নাম নিয়ন্ত্রনকারী সংস্থা এর ৩৪তম মেক্সিকো সিটি সম্মেলনে .জিডব্লিউ ডোমেইন চালু করার ঘোষণা দেয়।


title: .জিওয়াই

text: .জিওয়াই গায়ানার কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি গায়ানা বিশ্ববিদ্যালয়ের ওয়েবসাইটের মাধ্যমে নিয়ন্ত্রন করা হয়।


title: .এইচএম

text: .এইচএম অস্ট্রেলিয়ার মনুষ্যবসতিহীন হেয়ার্ড এবং ম্যাকডোনাল্ড দ্বীপপুঞ্জের কান্ট্রি কোড টপ-লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এই টপ লেভেল ডোমেইনের ব্যবহার খুবই কম; যারা ব্যবহার করেন তারও এই দ্বীপের বাইরের বাসিন্দা। এই ডোমেইনের নিবন্ধন অফিস যুক্তরাষ্ট্রের কলোরাডোর ডেনভোরে অবস্থিত। অস্ট্রেলিয়া সরকারের এই দ্বীপের সরকারি ওয়েবসাইট হলো heardisland.aq যা এন্টার্কটিক ডোমেইন এবং .এইচএম এর সাথে সম্পর্কিত নয়।


title: অক্ষয় ভেঙ্কটেশ

text: অক্ষয় ভেঙ্কটেশ (ইংরেজি: Akshay Venkatesh) একজন ভারতীয় অস্ট্রেলীয় গণিতবিদ। তার গবেষণা স্বার্থ গণনা ক্ষেত্রের মধ্যে আছে, অটোমোরফিক ফর্ম এবং সংখ্যা তত্ত্ব সমীকরণগত সমস্যাবিশেষ প্রতিনিধিত্ব তত্ত্ব, স্থানীয়ভাবে সমান্ত্রিক স্থান এবং এরগোডিক (ergodic) তত্ত্ব। তিনি আন্তর্জাতিক গণিত অলিম্পিয়াড ও আন্তর্জাতিক পদার্থবিজ্ঞান অলিম্পিয়াড যা তিনি 1২ বছর বয়সে করেছেন, উভয় ক্ষেত্রেই পদক জয়ী একমাত্র অস্ট্রেলীয়।


title: অক্ষয় ভেঙ্কটেশ

text: ভেঙ্কটেশ ১৯৯৩ সালে ২৪তম আন্তর্জাতিক পদার্থবিজ্ঞান অলিম্পিয়াড এ ব্রোঞ্জ পদক লাভ করেন। ১৯৯৪ সালে ৬ষ্ঠ এশিয়া প্যাসিফিক গণিত অলিম্পিয়াডে রৌপ্য পদক এবং আন্তর্জাতিক গণিত অলিম্পিয়াড এ ব্রোঞ্জ পদক লাভ করেন। তিনি প্রিন্সটন বিশ্ববিদ্যালয় থেকে ২০০২ সালে পিএইচডি ডিগ্রি লাভ করেন। তার পিএইচডি উপদেষ্টা ছিলেন পিটার ক্লাইভ সারনাক। ২০০৮ সালে তিনি স্ট্যানফোর্ড বিশ্ববিদ্যালয় এ অধ্যাপক হিসেবে যোগদান করেন।


title: অশোক লেল্যান্ড

text: অশোক লেল্যান্ড হল একটি ভারতীয় গাড়ি উৎপাদক ও বাজারজাতকারী প্রতিষ্ঠান যার সদর দফতর হল ভারতের চেন্নাইয়ে। অশোক লেল্যান্ড প্রতিষ্ঠিত হয় ১৯৪৮ সালে এবং এটি বর্তমানে ভারতের দ্বিতীয় বৃহত্তম বাণিজ্যিক মটরগাড়ি উৎপাদনকারী প্রতিষ্ঠান। ছয়টি কারখানায় কোম্পানিটি ট্রাক, বাস, সামরিক যান এবং এগুলোর খুচরা যন্ত্রাংশ উৎপাদন করে থাকে। অশোক লেল্যান্ড বছরে প্রায় ৬০,০০০ মটরগাড়ি এবং ৭,০০০ ইঞ্জিন বিক্রয় করে থাকে। এটি ভারতের দ্বিতীয় বাণিজ্যিক পরিবহন উৎপাদনকারী প্রতিষ্ঠান যা ভারতের ২৮ % বাণিজ্যিক পরিবহনের বাজার দখল করে আছে তবে বাস উৎপাদনের দিক দিয়ে এটি ভারতে প্রথম অবস্থানে রয়েছে। কোম্পানির দাবি মতে তাদের উৎপাদিত বাসগুলি গড়ে প্রতিদিন ৬ কোটি যাত্রী পরিবহন করে থাকে যা ভারতের পুরো রেল পরিসেবার চেয়ে বেশি। ট্রাক উৎপাদনের ক্ষেত্রে অশোক লেল্যান্ড ১৬ টন থেকে ২৫ টন পর্যন্ত ধারণক্ষমতার উপর নজর দেয় বেশি তবে এদের ট্রাকের বহরে সাড়ে সাত টন থেকে শুরু করে ৪৯ টন ধারণক্ষমতার ট্রাকও রয়েছে। সম্প্রতি ঘোষিত জাপানের নিশান মোটরসের সাথে জয়েন্ট ভেঞ্চারে অশোক লেল্যান্ড হালকা বাণিজ্যিক যানবাহনের বাজারে প্রবেশ করতে চাইছে।